
פרק א׳ 


פוסטמודרניזם וחינוך 


עד לאחרונה, המושג "פוסטמודרניזם" לא חרג מתחומי האסתטיקה 
והיה בעיקר עניינם הכמעט אזוטרי(מיועד לחוג מצומצם) של מומחים 
בתחומי האמנויות, הארכיטקטורה וביקורת ספרותית, כביטוי כללי 
של הסתייגות ממה שכונה "מודרניזם" באמנויות השונות בסוף המאה 
ה־ 19 ובעשורים הראשונים של המאה ה־ 20 . 

בשני העשורים האחרונים, במיוחד בשנות התשעים, העולם 
האינטלקטואלי המערבי מוצף דיון ער, לעתים סוער, בנושאים 
המכונים פוסטמודרניסטיים(מכאן ואילר פ״מ). באוקטובר 1981 כתב 
העיתון הצרפתי 16 ) 100 ^ 1 1.6 , בנוסח "המניפסט הקומוניסטי", כי 
"רוח־רפאים מהלכת על אירופה, רוח הרפאים של הפוסטמוררניזם", 
ללמדך כי יש משהו מבהיל ומסוכן ברעיונות הפ״מ המתפשטים. ואילו 
אסף ענברי כתב לפני זמן־מה על הסגנון והמושגים בשיח הפ״מ את 
הדברים שלהלן: 

כשמתחילים לדבר על הפ״מ שוקעים חיש קל לביצה מושגית 
וממתינים עד בוש לחילוף... דומה שמעולם לא נכתב כה הרבה - 
ונאמר כה מעט - על מושג אפנתי להכעיס, המסרב לפנות מקומו 
למושג בהיר יותר, ידידותי למשתמש... הפער בין מבול הפרסומים 
(תיאורטיים־אקדמיים ופולמוסיים־עיתונאיים) לבין קלישות התוכן 
- או מה שנראה כקלישות - יש בו, הבה נודה, כדי להוציא מן 
הכלים.' 

ואמנם, יש להודות, כי בד בבד עם רעיונות רבי־משמעות וביקורת 
מעמיקה על המציאות ועל התרבות בנות־זמננו, השיח הפ״מ מלא 
סתירות פנימיות ואבסורדים ניהיליסטיים ובסגנון וטרמינולוגיה 
מרגיזים ומרתיעים. עם זאת, וחרף כל ההבדלים בין התחומים השונים 
שהפ״מ מתייחס אליהם - בארכיטקטורה, באמנויות, בספרות, 
בפילוסופיה, במדע ובחינוך - אפשר לאתר מכנה משותף בעל 
משמעות המצדיק במידה רבה את הכותרת הכוללת: פוסטמודרניזם. 
בכל התחומים האלה הפ״מ מותח ביקורת רדיקלית על כל ההיבטים 
של התרבות והמחשבה המערביות, והוא טוען שהם הגיעו לקץ דרכם. 
לא סתם תמורות, לא זרמים חדשים, לא רעיונות חדשים - הפעם 
מדובר בקץ הפילוסופיה בתור פילוסופיה, בקץ המדע כמדע, בסופה 
של הציביליזציה המערבית. מדובר באי־אמון עמוק בשכל האנושי 
ובעצם כושרו להבין ולהסביר את העולם ואת האדם. באחת: הפ״מ 
משמעו מתן גט־כריתות סופי למסורות האירופיות בנות 300 שנה 
לפחות של ההשכלה או הנאורות ( 1 ח 6 ון 1 ח 16 ד 1 § 11 ת 6 ), של הרציונליזם 
ושל המדע. 

יש לציין שרעיונות אלה ואחרים המאפיינים את השיח הפ״מ, 
אינם חדשים בתולדות ההגות המערבית. אין לך כמעט רעיון אחד 
מרעיונות הפ״מ שאין לו אבות רוחניים בתולדות המחשבה האנושית. 
באחד ממכתביו, למשל, כתב פלובר( 1 ז 6 ר 12111 ?)( 1821 ־ 1880 ): "מה 
שנראה לי יפה ביותר, מה שהייתי רוצה לכתוב, הוא ספר על שום 
דבר, ספר שאינו תלוי בשום דבר חיצוני, מלבד העצמה הפנימית של 
סגנונו, בדיוק כמו כדור הארץ, תלוי על בלימה...; ספר שלא יהיה בו 
כמעט שום נושא". 2 באופן מיוחד יש לציין את ניטשה ש״האמת" לפי 
גרסתו איננה אלא "צבא נייד של מטאפורות" והלשון איננה מייצגת 
את המציאות אלא בוראת אותה, וכד׳, רעיונות שמוצאים אותם בשפע 
בספרות הפ״מ. היו שאמרו, כי לא נאמרה מילה אחת מפי הפ״מ בזמננו 
שלא נאמרה לפני מאה שנים ומעלה מפי ניטשה. אולם בסוף המאה 
ה־ 19 , בתקופת פעילותו הספרותית של ניטשה, שררה אופטימיות 
רבה בעולם המערבי. התקדמות המדעים, התפתחות התעשייה, 

ובעקבותיה הליברליזם הדמוקרטי, הצדיקו אווירה כללית זו של 
אופטימיות והגבירו את ביטחונו העצמי של האדם מול איתני הטבע 
ומוסדות החברה. הם חיזקו בו את האמונה ביכולתו להיות אדון לגורלו 
ובכוח האינטליגנציה המדעית שלו להשתלט על סביבתו הטבעית 
ולכוון את השינויים החברתיים לטובתו. 3 

באווירה כללית זו, הניהיליזם והפסימיות של ניטשה היו במידה 
רבה תופעות רוחניות חריגות, שנקלטו והוטמעו אצל אינטלקטואלים 
יודעי־ח״ן מעטים בלבד. 

לעומת זה, הפ״מ קנה לו שביתה ונפוץ במהירות בחוגים 
אינטלקטואליים נרחבים בארצות המערב בעידן שבו התקוות הגדולות 
של ראשית המאה הכזיבו לחלוטין. יתירה מזו, ההיסטוריה האנושית 
לא ידעה כמדומה זוועות וסבל אנושי בדומה לאלה שהתרחשו במאה 
העשרים, ונוספו עליהם גם אימי הטכנולוגיה הגרעינית והסכנה של 
שואה אקולוגית - תוצרים מובהקים של המדע והתבונה האנושית 
במאה ה־ 20 . יש לזכור שאינטלקטואלים רבים בצרפת היו בשנות 
השישים אנשי שמאל רדיקליים פעילים(קומוניסטים או טרוצקיסטים 
או חברים בקבוצה המהפכנית "סוציאליזם או ברבריות" וכד , ). אירועי 
סוף שנות השישים (ה״כמעט מהפכה" בצרפת, מרד הסטודנטים 
בארה״ב וה״אביב" של פראג) דומה היה שהם עתידים לשים קץ 
למשטר החברתי המדכא במערב ובמזרח כאחד. הכישלון היה טוטאלי. 
כל התיאוריות האוניברסליות הגדולות (המכונות בז׳רגון הפ״מ 
״סיפורי־על״ [ 68 ׳\ 311 ־ד 31 ח 013 דת]) - הסוציאליזם, המרקסיזם, 
הליברליזם הדמוקרטי, האמונה בצדק אוניברסלי, הטכנולוגיה האמורה 
רק להיטיב עם האדם, המדע עצמו והתבונה האנושית עצמה - כולם 
הכזיבו. וכגודל הציפיות גודל האכזבות. הכישלונות של שנות השישים 
הולידו ייאוש עמוק מכל אפשרות לקיים עולם רציונלי, ובעקבות 
הייאוש התפתחו ספקנות וציניות. אכזבתם העמוקה של 
האינטלקטואלים מהאירועים החברתיים והפוליטיים של המאה ה¬ 
סב מביאה אותם להמרת רעיונות המהפכה והפעילות הפוליטית 
באסתטיקה, בחידושים ובניסויים בתחום האמנויות. זו נשארה 

האפשרות היחידה אחרי הכישלונות של כל המחויבויות האחרות. 
"בצרפת, ששם התקווה הרקיעה שחקים, הנפילה היתה התלולה 
ביותר... הגדה השמאלית היתה מוכנה לניטשה... מתברר שהפ״ם 
יותר משהוא עוסק בבעיות העולם, הנו ביטוי של תחושת הקץ של 
דור מסוים". 4 הלך־הרוח הפ״מ, כתב מרשל ברמן, הוא "הביטוי העצמי 
של אנשים שאבדה להם התקווה לשנות את עולמנו שינוי של ממש". 5 
מעניין כיצד דרידה עצמו, ממאוכזבי 1968 ומהבולטים שברדיקלים 
של הפ״מ, חווה את אירועי אותה שנה. בריאיון שנערך עמו ב־ 1995 , 
על השאלה מה היתה בשבילו 1968 , ענה, בין היתר: 

עלתה, בלי ספק, המודעות לאופי המלאכותי של מוסדות החברה. 

כמובן, לא חיכינו ל־ 1968 כדי לדעת זאת, אולם האירועים עזרו לפתח 
מודעות יותר ממשית ויותר יעילה לעובדה זו, שכן ברור שמוסדות 
היסטוריים ולא־טבעיים אלה שוב לא פעלו. ברגיל, מה שחושף את 
האופן שבו פועלת מכונה היא שבירתה. לפיכך, כיוון שמוסדות אלה 
לא פעלו, שוב חדלו לראותם כלגיטימיים ומיוסדים על צדק. לכך יש 
להוסיף את העובדה שאמצעי התקשורת ואתם כל התרבות עברו 
תהליך של מוטאציה של ממש, אפילו בעצם יצירת ה׳אירוע׳ של 
1968 . הדבר פתח פתח לשאלות שונות בדבר הלגיטימיות והמקור 
של העצמות הקיימות - עונשים, הערכה, פרסום, תקשורת, וכר. 6 

מקור אחר של השפעה על הפילוסופיה הפ״מ היתה ההתפתחות בתחום 
הביקורת הספרותית המודרנית, שבהשפעתה, כותב שפירו: 

אינטלקטואלים התחילו להתייחס בלעג לכל טענה שהאדם מסוגל 
באמת לדעת או לומר מה הוא חושב, ולרעיון שייתכן בכלל משהו 
מעבר לסדרה של סיפורים( 6$ ^ 311 ־ד 31 ת) המסופרים מהפרספקטיבה 
הפנימית, ההיסטורית, התרבותית, והלינגוויסטית של מספר הסיפור. 7 

כבר ב־ 1967 הכריז הסופר הצרפתי רולן בארת ( 831111€5 11013001 ) 

על "מות המחבר". כוונתו היתה, שכל קורא יוצר את משמעות הטקסט 
של עצמו, אחת היא מה הן כוונותיו של המחבר. לפיכך, משמעותו של 
טקסט משתנה תדיר והיא פתוחה לפרשנויות שונות. 

את הרעיון הזה הרחיב והקצין דירידה במושג "רקונסטרוקציה", 
דהיינו פירוק, והוא החיל אותו גם על הפילוסופיה ועל המדע, שאינם, 
לטענתו, אלא סגנונות ספרותיים סובייקטיביים, שאין מאחוריהם שום 
ידע אובייקטיבי מהימן על העולם ועל האדם. שמא לכך התכוון דרידה 
במימרתו האניגמטית ש״שום דבר איננו קיים חוץ מטקסט", לאמור, 
כל המשמעויות והפרשנויות האפשריות כבר כלולות בטקסט. 

במובן לכאורה פרדוקסלי, מה שמעודד בבירור את התפוצה 
והמקובלות של הפ״מ בימינו היא טרנספורמציה עמוקה בחברה, 
בתרבות ובחיי יום־יום במערב, שהיא בעליל תולדה של התפתחות 
המדע, הרפואה, הטכנולוגיה, לאמור, פרי התבונה האנושית. אין ספק 
שאנחנו חיים היום בעידן כלכלי וחברתי חדש לחלוטין. "עולם של 
טלוויזיה, של קניונים, של משחקי וידאו, של דיסנילנד... אנשים הפכו 
לצרכנים חסרי־דעת, והלשון השלטת היא לשון האריזה והפרסומת". 
המדובר במהפך בבסיס קיומה של החברה אשר, לפי הברמס 
( 3$ ךדד 01 נ 931 ), הוא שינוי היסטורי מפרדיגמה של ייצור לפרדיגמה 
של תקשורת. 8 טרנספורמציה עמוקה זו בחיי יום־יום משפיעה בהכרח 
גם על ראיית העולם. אם, למשל, אחד הרעיונות בשיח הפ״מ הוא 
ש״בא הקץ לאמת", טוען בודריאר כי "אנו מופצצים כל־כך 
בסטראוטיפים תקשורתיים, ברטוריקה פוליטית ובדימויי פרסומת, 
עד שאין כל אפשרות להבדיל בין אמת לשקר על אודות העולם". 9 

יש להעיר, כי התמורות החברתיות והתרבותיות המסתמנות בימינו 
כתוצאה מטכנולוגיית המחשוב המתפתחת בקצב מסחרר, מעמיקות 
לאין שיעור את התודעה בדבר שינויים מרחיקי לכת באורח החיים 
היום־יומי. 

מכל מקום, גם אם נכון הדבר שהשיח הפ״מ הנוכחי משופע 
ברעיונות ניהיליסטיים ואבסורדיים, וכי הוא מעורר התנגדות חריפה 
בחוגים אינטלקטואליים רבים, כפי שנוכחנו מדבריהם של ברמן 

וקליניקוס, קשה היום להתעלם מהמשקל האינטלקטואלי של השאלות 
הפילוסופיות והתרבותיות שמעלה השיח הפ״מ וקשה שלא לראות 
את ההשפעה הגוברת של רעיונות אלה - בכל תחומי החברה 
והתרבות, לרבות בתחום החינוך. ישעיה ברלין, למשל, טוען כי שוב 
אי־אפשר להאמין בהנחה הבסיסית של מאתיים או שלוש מאות השנים 
האחרונות בדבר כושרה של התבונה האנושית לתפוס את האמת 
האובייקטיבית ולקדם באופן ליניארי את האדם ואת החברה. 10 חייבים 
להודות, כי התבונה האנושית מוטרדת היום יותר מתמיד בשאלות 
שאין בכוחה לדחותן על נקלה. 

לפני שנדון בהשלכות השיח הפ״מ בתחום החינוך, אנסה לסכם 
את הרעיונות הנראים לי מרכזיים בשיח זה מבחינת השפעתם על 
החינוך, ואת נקודות התורפה שלהם, כפי שהן נתפסות בעיניו של 
כותב שורות אלה. 

מהו פוסטמודרניזם? 

אם להתעלם בדיון שלנו ממשמעויות מיוחדות של הפ״מ בספרות 
ובאמנויות, אפשר לציין בשיח הפ״מ ארבעה מאפיינים שיש להם 
נגיעה כלשהי בחינוך: 

א) ספקנות קיצונית ביחס למדע ולתבונה האנושית. 

ב) שלילת כל רעיון אוניברסלי ואבסולוטי. 

ג) שלילת ההגמוניה התרבותית המערבית והסקסיסטית. כיבוד 

אחרות ופלורליזם. 

• • 

ד) שקיעתו של האני האוטונומי. 

יש, כמובן, קשר לוגי בין ארבעת הרעיונות האלה, שכן כולם 
שוללים את היסודנות ( 31100311810 ^ £000 )," את הפילוסופיה 
התבונית, שהיא הנחת־היסוד של כל התרבות המערבית בשלוש מאות 
השנים האחרונות. 

א. ספקנות קיצונית ביחס למדע והתבונה האנושית 

יש הרואים (כמדומני בצדק גמור) בשלילה הטוטלית שנוקט הפ״מ 

כלפי הרציונליזם והנאורות, ששלטו במאות השנים האחרונות שלטון 
בלי מצרים בפילוסופיה ובמדעים בעולם המערבי, את סימן ההיכר 

האפייני ביותר והחשוב ביותר של השיח הפ״מ. מעמדה זאת משתמעת 

• • • • 

ממילא הפסילה של אובייקטיביות המדע, של המוסר הקנטיאני 
האוניברסלי, של האמת, הצדק, השוויון ו״סיפורי־על" אחרים 
(מטנרטיבים) אוניברסליים. 

החל מהמאה ה־ 17 היתה אירופה עדה להתפתחותן של שתי תורות 
מדע מרשימות, לכאורה מנוגדות, 2 ' שבשילובן גרמו למהפך 
אינטלקטואלי דרמטי שנמשך עד למחצית השנייה של המאה ה־ 20 . 
מצד אחד הגישה האמפיריסטית והמתודולוגית הניסיונית (פרנסיס 
בייקון, לוק, יום ואחרים), ומצד אחר הפילוסופיה הרציונליסטית 
(דקרט, לייבניץ ואחרים). מה שקרוי הנאורות 0 תסו 11 ו 161 ו 1 § 11 ת 6 ) 
המערב־אירופית, שהגיעה לשיאה במאה ה־ 18 (וולטר, קונדורסה, 
ריררו, לסינג) שאבה משני מקורות אלה והיתה להשקפת עולם 
ששימשה מאז הנחת־היסוד (וז 31181 מ 13110 )ת 011 }) לכל התנועות 
האינטלקטואליות באירופה(פילוסופיה, מדע, אמנויות, בעיות חברה). 
רעיון זה של נאורות ורציונליות, של אובייקטיביות וניטרליות, נמצא 
בלב לבה של הביקורת הפ״מ. 

ראשית, מדובר בהתערערות האובייקטיביות והאוניברסליות של 
המדע. כבר מראשית שנות השישים, עם הופעת ספרו של תומס קון 
"מבנה המהפכות המדעיות", גובר והולך הפקפוק ברעיון שתיאוריות 
מדעיות מייצגות באופן אובייקטיבי וניטרלי את הטבע, את מה שקיים 
באמת "אי־שם". תיאוריות מדעיות הן לעולם מעשה־ידי אדם, תוצרים 
של זמן ומקום מסוימים, של פרדיגמות מדעיות דומיננטיות, ושל 
נטיות סובייקטיביות של יוצריהם. 

ברונר, תוך הסתייגות מקיצוניות רלטיביסטית, מצביע בספרו 
האחרון ( 1996 ) על השינוי שחל בימינו בתפיסת המדע ממשהו 
אובייקטיבי לחלוטין הקיים אי־שם בטבע לראייתו כתופעה אנושית 
היסטורית שאיננה בלתי־תלויה לחלוטין בדעת המדען. 

שנית, הביקורת הפ״מ מתייחסת להיבט האוטופיסטי של הנאורות, 

דהיינו לתקוות הגדולות שטופחו במאה ה־ 18 בשם הנאורות והשכל 
האנושי. ההישגים הגדולים של המאה, כגון, ההשתחררות משלטון 
הדת, ההתקדמות המדעית והטכנולוגית, העלייה הניכרת ברמת־החיים 
הממוצעת, מיגור רבות מהמחלות וכיו״ב, טיפחו את האמונה כי 
החשיבה הרציונלית והתפתחות המדע עתידים להבטיח גם חברה 
רציונלית יותר, צודקת יותר, ושוויונית יותר. הפילוסוף והמתמטיקאי 
הצרפתי קונדורסה ( 61 נ)ז 30 >ח 0 כ>, 1743 ־ 1794 ), אחד מחשובי 
האנציקלופדיסטים, האמין, כי האמנות והמדעים עשויים לקדם לא 
רק את השליטה בטבע, אלא גם את הבנת האדם את עצמו, את המוסר 
החברתי, את הצדק של מוסדות החברה ואפילו את אושרם של בני 
האדם. 13 ואילו קנט גרס, כי ההיסטוריה האוניברסלית של המין האנושי 
היא היסטוריה של התקדמות כללית המודרכת ע״י החוקים הטבעיים 
של התבונה. 

המאה ה־ 19 הביאה עמה אכזבות גוברות מאמונות אוטופיות אלה. 
הצדדים האפלים של ההתפתחות החברתית והכלכלית היו גלויים 
מדי לעין: ניצול, ביורוקרטיה, עוני, אנונימיות, ניכור. שני הוגים 
מהמעלה הראשונה, שניהם רציונליסטים מובהקים, דנו בתחלואי 
הרציונליזציה (במשמעות של שימוש בתבונה ובמדע) בכלכלה 
ובחברה - קרל מרקס ומקס וובר - אך הגיעו למסקנות הפוכות 
לחלוטין. מרקס תלה את הסיבות לעוני, לניצול ולניכור בקיום 
מעמדות, בשלטון נצלני של הקפיטליזם, ובבעלות הפרטית על אמצעי 
הייצור. הוא לא האמין שהתפתחות נוספת של רציונליזציה ושל 
הטכנולוגיה עשויה לצמצם אי־צדק או לבטל את הניכור 
והראיפיקציה. 14 אולם מרקס היה אופטימי ביחס לעתיד החברה והאמין, 
כי על־ידי מלחמת מעמדות בלתי־נמנעת, שתוביל לביטול הבעלות 
הפרטית על אמצעי הייצור, תיכון חברה רציונלית יותר, סולידרית 
יותר ונעדרת ניכור. 

מקס וובר, לעומתו, אף כי היה רציונליסט מובהק, היה פסימי 
מאוד באשר לאפשרות קיומה של חברה בלי־מעמדות והומנית. וובר 
טען, בניגוד למרקס, כי החליים החמורים שנתגלעו בחברה הם תוצאות 

אימננטיות, בלתי־נמנעות, של עצם הרציונליזציה בכלכלה ובחברה. 
וובר הדגיש את ההיבט האינסטרומנטלי 5 ' הנצלני של הרציונליות 
המזהם את כל תחומי החיים החברתיים והתרבותיים - מבנים 
כלכליים, חוק ומשפט, מנהל ביורוקרטי, ואפילו את האמנויות. 6 , 
התפתחות הרציונליזציה האינסטרומנטלית אינה מובילה למימוש 
החירות האוניברסלית, כתקוות רבים, אלא ליצירת מה שוובר כינה 
"כלוב ברזל" של רציונליות ביורוקרטית המשחיתה צלם אנוש ואין 
ממנה מנוס. סוציאליזם, ניבא וובר, יכול לפיכן להיות רק הניצחון 
הסופי של הביורוקרטים. חיזוי זה, אין צורך לומר, התממש באופן 
קיצוני במאה העשרים בברית־המועצות. 

אף־על־פי־כן, ובדומה לפרויד, גם וובר לא היה יכול להתנתק 
לחלוטין מהאמונה בפוטנציאל חיובי, אמנציפטורי (משחרר) של 
הרציונליזם, בלי שניסה ליישב את הסתירה המפורשת, כפי שמעיד 
ולמר. 17 אתרנו, מתלמידיו של וובר ומראשי האסכולה הביקורתית 
של פרנקפורט, כתב בפשטות משכנעת על "האופי הכפול של הקדמה, 
שפיתחה תמיד בעת ובעונה אחת את הפוטנציאל לחירות ואת 
המציאות של הדיכוי". 18 

האמת הדיאלקטית הזאת אינה מקובלת על רוב דוברי הפ״מ 
מטעמים שקשה להבינם. הם מתעלמים מההישגים החיוביים הגדולים 
ומהפוטנציאל החיובי של המדע ושל התבונה האנושית ומזהים את 
ההיבט האינסטרומטלי של הנאורות עם הנאורות עצמה ועם התבונה. 
לפיכך, כל תקווה לחברה אנושית יותר רציונלית נראית בעיניהם 
כ״חלום ריק״, חסר סיכוי וחסר תקווה, והתבונה עצמה - "סיפור" 
שאין לתלות בו תקוות, בנוסח ניטשה: "הניהיליזם מייצג את המסקנה 
הלוגית הסופית של הערכים והרעיונות הגדולים שלנו". 19 מה שנשאר 
אלה רק "משחקי לשון". 

ואולם, ככלות הכול, אין צורך להתעלם מכל הנזקים והעוולות 
שגרם במשך 300 השנים האחרונות הרציונליזם האינסטרומנטלי כדי 
להגיע למסקנה שאין לנו שום אמצעי אחר, חוץ מהתבונה ומהחשיבה 
הרציונלית, כדי לטפל בבעיות העולם והאדם. 

ב. שלילת כל רעיון אוניברסלי 

ביטוי מובהק אחר של השיח הפ״מ - ויש אומרים הרעיון העיקרי 20 
- הוא הרלטיביזם הרדיקלי בענייני מוסר ופוליטיקה, שמשמעו 
התנערות מוחלטת מכל גישה אוניברסלית לבעיות של צדק ומוסר 
בקטגוריות נצחיות ואבסולוטיות, א־היסטוריות, המבוססות על 
התבונה בלבד ועל כן, בלתי תלויות בתרבות הלוקלית או במבנה 
החברתי או בשייכות מעמדית או אתנית וכד , . אוניברסליות הוגדרה 
ע״י פילוסופים כסוג של הוראות מוסריות המחייבות כל יצור אנושי, 
בגלל עצם עובדת היותו יצור אנושי, להכיר בהן כצודקות ולפיכך 
לקבלן כמחייבות. , 2 אולם הפ״מ רואה בכל גישה אוניברסליסטית גישה 
אתנוצנטרית מערבית שהקיץ עליה הקץ יחד עם קצו של הקולוניאליזם 
המערבי. "הפשטות כלליות", כתב ג׳ירו, "המתכחשות לספציפית 
ולמיוחדת של חיי יום־יום, שוללות את המיוחד והלוקלי, ומחניקות 
שונות תחת הסיסמה של קטגוריות אוניברסליות, נדחות כרודניות 
(טוטליטריות) וטרוריסטיות". 22 כתב על כך איגלטון: 

פוסטמודרניזם מסמן את מותן של תיאוריות כוללניות 
[ 05 ׳\ 311 זז 11 ח 1 > 61 רח] שתפקידן הטרוריסטי הסודי היה לבסס ולהעניק 
לגיטימציה להיסטוריה אנושית ׳אוניברסלית׳. אנו שרויים כעת 
בתהליך של יקיצה מסיוט המודרניות, על הגיונה המניפולטיבי ופולחן 
[ו 61151 )]הטוטליות, לתוך... הפלורליזם של הפוסט־מודרניות, המגוון 
ההטרוגני של סגנונות־חיים ומשחקי־לשון... המדע והפילוסופיה 
חייבים להיפטר מהיומרות המטפיזיות הגרנדיוזיות ולראות עצמם 
ביתר צניעות כסתם סדרה אחרת של סיפורים 651 ׳\ 11 ג־ח 3 ח]. 23 

הספקנות הרלטיביסטית איננה, כמובן, רעיון חדש מסוף המאה ה־ 20 
בבית־המדרש של הפ״מ. רעיונות רלטיביסטיים כבר מצויים אצל 
הסופיסטים היוונים, ואריסטו עצמו, שתקף על כך את הסופיסטים, 
גרס, כי "שיפוט מוסרי בעל־תוקף מכבד תמיד את הנסיבות 
המיוחדות". 24 אולם בהשפעת הממצאים האנתרופולוגיים, החל מהמאה 

ה־ 19 , הלכה וגברה ההכרה כי אין להעריך ולשפוט מנהגים, אמונות 
או עקרונות מוסר בחברה מסוימת לפי קריטריונים מוחלטים 
ואוניברסליים, קריטריונים שאינם בסופו של דבר אלא קריטריונים 
ערכיים של העולם המערבי(ובהשפעת הפ״מ ניתן לומר, של הגבר 
המערבי הלבן). אלא שעד לאחרונה, עם כל המודעות הגוברת וזכות 
הקיום לשונות תרבותית וחברתית, שאין לראותה בהכרח כפחותת־ 
ערך או כמפגרת, גם רלטיביסטים מובהקים לא פסלו את הרעיון, 
שקיימים קריטריונים מוסריים אוניברסליים - אולי מעטים בלבד - 
המצדיקים הערכת חברות שונות והשוואה ביניהן, לפי קריטריונים 
אלה. למשל, המושג צדק. כך, למשל, הפילוסוף והמשורר הגרמני 
הרדר "החזיק בדעה שערכים אינם אוניברסליים... אין כלל שיפוט או 
אמות־מידה כלליים ובלתי־משתנים... עמים או תרבויות פשוט שונים 
זה מזה..." 25 וכך גם ויקר, מונטיין, מונטסקייה, יום והאנתרופולוג 
בן־זמננו גירץ ( 12 * 0001 ). "אף לא אחר מהספקנים האלה", מסכם 
ברלין, "ביקש להכחיש שהמטרות האנושיות המרכזיות הן 
אוניברסליות ואחידות". 26 מעניין לציין, שאת הפרק העוסק ברלטיביזם 
בספרו ״האנושות - בול־עץ עיקש" הכתיר ברלין בשם "רלטיביזם 
לכאורה במחשבה האירופית", ללמדך, כי גם הספקנים האירופיים 
הגדולים ביותר במאות ה־ 17 וה־ 18 לא העיזו להתנתק לגמרי מגישה 
פילוסופית אוניברסליסטית ותבונית. 

השיח הפ״מ והאווירה האינטלקטואלית הכללית בשלהי המאה 
העשרים מתאפיינים, כפי שכבר צוין, בנטייה גוברת והולכת לאי־ 
אמון בתבונה האנושית במדעים וברעיונות אוניברסליים 
( 05 ׳\ 311 ־ד! 3 ח 013 ון 1 ), שהם פרות התבונה. לטענת הפ״מ, תיאוריות 
כוללות וגם מדעים הם יותר סובייקטיביים, רלטיביסטיים, היסטוריים, 
תלויי מקום וזמן. ליוטאר מציע להתרכז בסיפורים קטנים, ספציפיים, 
לוקאליים, תלויי־זמן. גם דסקל כותב: "כל ידע הוא מקומי במהותו, 
ואין כל הצדקה ליומרה של המדעים ושל הפילוסופיות שלנו להתעלות 
מעל לצרות האופקים של הכפר האינטלקטואלי שבו נרקחו". 27 

זירת הפעילות החברתית היחידה הסבירה, אליבא דליוטאר, היא 

אפוא ברמה המקומית - עם אסירים או קבוצות שוליים אחרות, 
ותכניות ספציפיות מיוחדות בתחומי התרבות והחינוך. 28 

ג. אחרות אנושית באינטרפרטציה פרסטמודרניסטית 

ההכרה בהבדל שבין אנשים אינה חידוש, כמובן. קודם כול במובן 
האינדיבידואלי: כל אדם הוא ייחודי ובמובנים רבים שונה מחברו. 
בחינוך הפרוגרסיבי לגווניו השונים עד לימינו, ההתחשבות בהבדלים 
אישיים - מה שקרוי אינדיבידואליזציה בחינוך - הוא אחד 
המאפיינים העיקריים של חינוך מתקדם. 

גם ההכרה בקיומם של הבדלים קבוצתיים - בעיקר גזעיים, דתיים 
ואתניים - אין בה חידוש. כל רעיון חברתי מתקדם כלל תמיד וכולל 
יחס של הבנה וסובלנות כלפי כל קבוצת אנשים שונה מבחינת הצבע 
והדת. 

אולם ה״אחרות" של הפ״מ היא עניין שונה לחלוטין. הרעיון 
הבסיסי הוא השתחררות מההגמוניה של התרבות המערבית הלבנה 
והסקסיסטית המאפיינת את החברה המערבית במאות השנים 
האחרונות, לאחר שחלה במידה רבה השתחררות מהשלטון הפוליטי 
של המערב עם ביטול הקולוניאליזם. והכוונה היא לזכותה של כל 
קבוצת אנשים, ללא יוצא מן הכלל, להיות מה שהיא ולא להשתוות 
- ברצון או בכפייה - לסטנדרד המערבי הלבן. דסקל כותב: 

בהעדרה של אמת־מידה חד־משמעית להשוואה(כתוצאה מהתערערות 
האמון ברעיונות אוניברסליים ואבסולוטיים), כבר לא מובן מאליו 
לחשוב ש׳האחר׳ נחות מאתנו, תרבויות המערב, ולכן עליו להיות כפוף 
לאופני המגע הבין־תרבותי הפולשניים שאימצנו באופן מסורתי, החל 
בדיכוי וכשיעבור גלויים, דרך המרה תקיפה ובלתי־מתפשרת, ועד 
לצורות המתוחכמות של אימפריאליזם כלכלי ותרבותי. 29 

שום תרבות אנושית, טוען האנתרופולוג לוי־שטראוס, איננה רשאית 
לשפוט תרבות אחרת לפי קנה־המידה של עצמה, אף לא לפי הישגיה 

המדעיים והטכנולוגיים או הנורמות הערכיות שלה. מדענים שונים 
דיברו על הייררכיה בין תרבויות האדם. את ההסבר הזה דוחה לוי־ 
שטראוס בכל תוקף. לפיכך, לדעתו, "סובלנות כלפי גזעים, עמים, 
חברות ותרבויות אחרים... איננה עמדה אידיאולוגית או מוסרית, 
אלא... תפיסה מדעית של כל מציאות חברתית ופוליטית... המשמעות 
הערכית של התפיסה המדעית הזאת אומרת, שיש מקום ל׳רב־קיום׳ 
(קואקזיסטנציה) של תרבויות־אדם שונות". 30 

זהו פן אחד של "אחרות" פ״מ. פן שני מתייחס לזהות החברתית 
של קבוצות מיעוטים שונות ושל נשים בחברה המערבית עצמה. בניגוד 
למרקסיזם אשר באופן מסורתי הדגיש את הזהות החברתית במונחים 
של מעמדות בלבד, פ״מ מדגישים, כי מקורות הדיכוי, האומללות 
והניגודים בחברה של ימינו אינם לאומיים, מעמדיים וכלכליים בלבד. 
שחורים בארה״ב - וצבעוניים בכלל - נשים, הומוסקסואלים 
ולסביות, רואים היום את אחרותם כזהות לגיטימית, הרשאית לזכות־ 
קיום ללא עוררין. העובדה שגם אצלנו מופיעים בשנים האחרונות 
בטלוויזיה הומוסקסואלים ולסביות באופן גלוי("יוצאים מן הארון") 
ומתון ביטחון גמור בזכויותיהם השוות לחיי מין ואפילו לחיי משפחה, 
מצביעה באופן ברור על הלגיטימיות המוחלטת של אחרות - כל 
אחרות(בתנאי, כמובן, שלא תפגע בזולת). 

אולי הדוגמה המבהירה ביותר את ההבדל בין "אחרות" פ״מ לבין 
גישה ליברלית מסורתית המטיפה(ולרוב אינה מסוגלת לקיים) לשוויון 
זכויות ואפילו לאמפתיה לכל זר ושונה - בגזע, לאום, מעמד חברתי, 
וכמובן, לאישה - היא הפמיניזם הפ״מ. המאבק הפמיניסטי למען 
שוויון זכויות ושוויון הזדמנויות לנשים; נגד אלימות במשפחה; נגד 
קיפוח האישה בשכר ובמעמד כלכלי וחברתי עודנו נמשך, כידוע, 
ובשנים האחרונות זכה בעולם המערבי(לרבות בישראל) להישגים 
חשובים, אם כי רחוקים עדיין מביטול הקיפוח. ולעומתו, שם הפמיניזם 
הפ״מ את הדגש לא על שוויון פורמלי, בין גברים לנשים, עם כל 
חשיבותו, אלא בעיקר על הכרה בשוני העקרוני הקיים בין המינים 
ועל קבלת התכונות הנשיות הייחודיות כחלק מהרפרטואר האנושי. 

מדובר באופן שונה של הבנה, של גישה לחיים, של שיפוט, של ערכים 
(אמת, צדק, שוויון, מוסר). בשנים האחרונות מדובר על עיוות של 
הלשון, של החשיבה, של הלוגיקה, של המדעים, של החינוך - הכול 
תוצרים של מונופול זכרי, ושל גישה זכרית, ושל אי־הבנה ואי־־ 
התחשבות בגישה הנשית הייחודית. ראוי לציין את ספרה החשוב של 
קרול גיליגן "בקול שונה" שהיה לספר קלאסי בנושא זה (ספרית 
פועלים 1996 ). גיליגן מגיעה למסקנה שלנשים תפיסה מוסרית שונה 
עקרונית מזו של גברים: עיקרה יחסים בינאישיים לעומת תפיסה 
מוסרית מופשטת, לא-אישית. , 3 היו שאפיינו את ההבדל בין גברים 
לנשים על־פי תגובתם של אבות ואמהות על שבירת צעצוע של ילדם. 
האב ישתדל לתקן את הצעצוע, האם תנסה להרגיע את הילד. 

משמעה של אחרות בפועל הוא חיוב וטיפוח פלורליזם חברתי, 
תרבותי וחינוכי השולל את ההגמוניה התרבותית והחינוכית המערבית. 
על פלורליזם(או רב־תרבותיות) בחינוך ר׳ פרק ב׳ בקובץ זה. 


ד. שקיעתו של האני האוטונומי 

אם נכון הדבר, שאנשים בימינו ירדו לדרגת "צרכנים חסרי־דעת, 
והלשון הדומיננטית היא לשון האריזה והפרסומת", כי אז הפך האדם 
למושא של מערכת תרבותית ותקשורתית שאיננה משאירה בידיו 
חירות רבה לשיפוט אוטונומי. יש בקביעה זו, גם אם היא מוגזמת 
בקיצוניותה, כדי להצביע על הסכנות האורבות לחירותו האישית 
ולאוטונומיה של היחיד בעידן הצרכנות והתקשורת ההמונית. 

פרויד, בקביעתו שהתנהגותו של היחיד היא במידה רבה תוצאה 
של מניעים לא־מודעים שאין הוא שולט בהם, גרם זעזוע רציני לאמונה 
התמימה המודרנית בסובייקט האוטונומי והרציונלי. 

כמעט בוזמנית, ובלא שום קשר לתיאוריה הפסיכואנליטית, ציין 
מקס וובר(ז 6 נ ¥01 \) את הרציונליות האינסטרומנטלית השלטת במנהל 
הכלכלי והחברתי המודרני כעל הגורם העיקרי ליחס של שוויון־נפש 
כלפי הקשר האישי ולהרס המיוחדות וחירות ההערכה 

האינדיבידואלית. מאז העמיק התהליך הזה עם ההתפתחות המסחררת 
של הטכנולוגיה והמחשוב, הצרכנות ההמונית, התקשורת והפרסומת. 
תלמידיו של וובר מאסכולת פרנקפורט - במיוחד הורקהיימר ואדורנו 
בהגותם המאוחרת - ראו את שקיעתו של הסובייקט האנושי 
האוטונומי, פרי רוחה של פילוסופיית הנאורות המערבית, כתוצאה 
בלתי־נמנעת של מה שהם כינו "תעשיית התרבות", דהיינו הבירור, 
הפרסומת, התקשורת ההמונית, העיתונות הזולה וכר. 

המושג "תעשיית התרבות", שהוא מושג מפתח בהגות המאוחרת 
של אסכולת פרנקפורט, מדגים את הפער התרבותי בין אסכולה זו 
לבין השיח התרבותי הפ״מ. אנשי אסכולת פרנקפורט רואים במה 
שקרוי "תרבות עממית" כמעט רק בידור, המיוצר אך ורק לשם רווח 
לפי תביעותיה ומידותיה של הצריכה ההמונית, ואשר הערכתה לפי 
קריטריונים אמנותיים או תרבותיים מסוג כלשהו אינה רלוונטית כלל, 
שכן "ההמונים" מופיעים בתהליך זה, כפי שמתבטא אדורנו, "לא 
כסובייקטים אלא כאובייקטים של מניפולציה". הפ״מ, לעומת זה, 
מבטל מכול וכול את האבחנה בין תרבות "גבוהה" לבין תרבות עממית 
"נמוכה". כל "קיטש" זוכה ללגיטימציה תרבותית ואין הוא פחות 
בערכו התרבותי מכל תופעה תרבותית "אליטיסטית" במוזיאון או 
באולם הקונצרטים. 

לפי תפיסת אסכולת פרנקפורט, המציאות החברתית והתרבותית, 
שהיא תוצר "תעשיית התרבות", יש בה כדי לדכא את 
האינדיבידואליות ואת החירות האישית בעצמה ובתחכום עזים יותר 

ז״ : 

מאשר הפעלת כוח חיצוני וגלוי. כל זה בגלל הזדהות היחיד עם תרבות 
הצרכנות והתקשורת, הפנמת ערכיהן והסתגלות מרצון למציאות 
המדכאה. ודווקא בעידן המודרני "הנאור" גוברת והולכת עצמתה של 
תופעה בלתי נשלטת זו "המתפשטת בכל ספירות החברה, מעצבת 
אורחות חיים ומשתלטת באורח בלתי־הפיך (לכאורה) על תודעת 
ההמונים". 32 אין זה תהליך בלתי־מודע, טוען אדורנו, אנשים בהחלט 
מודעים לערמתה המדכאה של "תעשיית התרבות", אולם נוח להם 
בכך והם כאילו מתעלמים מהשפעתה האמתית עליהם. 

בחיבורו ״המדיום הוא המסר״ כתב מקלוהן( 1967 ): 

כל ערוצי התקשורת עובדים עלינו באופן טוטלי. השפעתם עלינו 
מהבחינה האישית, הפוליטית, הכלכלית, האסתטית, הפסיכולוגית 
והחברתית היא כה חזקה, שהם לא מותירים שום חלק בנו כפי שהיה, 

חף ממניפולציה. המדיום הוא המסר. בלתי אפשרי להבין שינויים 
חברתיים ותרבותיים בלי להכיר בכך שערוצי התקשורת מתפקדים 
בעצם כסביבה. 

את שקיעתו של היחיד האוטונומי אימץ הפ״מ כאחד מרעיונות היסוד 
שלו, אולם הוגי אסכולת פרנקפורט ראו בהתנגדות לתופעה זו 
ול״תעשיית התרבות" המולידה אותה, חובה מוסרית, וגם אם הסיכויים 
להצלחה הם קלושים למדי, נשמרת לפחות זכותו האוטונומית של 
היחיד להסתייג ולא לשתף פעולה. לעומת זה, הפ״מ, לפחות בגרסתו 
הרדיקלית, טוען למותו של הסובייקט ולהיעלמות הגבולות בין 
סובייקט לאובייקט. הדבר בא לידי ביטוי קיצוני במימרתו המפורסמת 
של דרידה (שרבים יודו שאינם מבינים אותה כלל), כי "דבר אינו 
קיים חוץ מהטקסט". גרסה פ״מ יותר מתונה של היעלמות היחיד 
האוטונומי מביא גורביץ בהגדרת המונח "סובייקט": "...ממושג 
פסיכולוגי הפך הסובייקט למושג סוציו־לשוני הטרוגני... שמובלטת 
בו הזיקה בין 601 [ 8115 ל־ת 60110 ( 81113 (כפיפות, שליטה, 
דומיננטיות)". 33 במובן זה "היעלמות האני" קרובה מאוד לתפיסה של 
אסכולת פרנקפורט השמה את הדגש על היעלמות החירות האישית, 
התבטלות האוטונומיה של היחיד כתוצאה מהשפעת "תעשיית 
התרבות" ומהזדהותו המודעת של היחיד עם תוצאותיה. 

הערכה מסכמת: 

אם נבחין בין שני מובנים של הפ״מ (גם אם נניח שיש קשר סיבתי 
ביניהם, דבר שהוא עצמו שנוי במחלוקת): מובן אחד, שעניינו 
טרנספורמציות היסטוריות בכלכלה, בחברה ובטכנולוגיה; והאחר, 

שעניינו ההיבט התרבותי והפילוסופי של הפ״מ, כי אז אפשר לומר 
כי במובנו הראשון, הפנומנולוגי, לא יכול להיות ספק כי אנו עדים 
בעשורים האחרונים לטרנספורמציות עמוקות בחיי יום־יום. מחברים 
שונים הגדירו במונחים שונים את המציאות הכלכלית והאנושית 
החדשה במחצית השנייה של המאה העשרים, כגון: החברה הפוסט־ 
תעשייתית (דניאל בל), הקפיטליזם המאוחר (ח 650 וחג 1 ), שינוי 
מפרדיגמה של ייצור לפרדיגמה של תקשורת(הברמס). כולם התכוונו 
לשינויים המפליגים במעמדו של האדם בימינו אל מול הייצור, 
הצרכנות, התקשורת והשירותים. ואולם המחלוקת הגדולה המעסיקה 
בתקופה האחרונה יותר ויותר את העולם האינטלקטואלי במערב, נסבה 
סביב ההיבט הפילוסופי והתרבותי של השיח הפ״מ. הוויכוח איננו 
אקדמי ופילוסופי בלבד. התבונה האנושית והחשיבה הרציונלית אינן 
רק יסודות של פילוסופיה ושל מדע. הן גם התקווה העיקרית להטבת 
מצבו של האדם, של החברה, ולמעשה - להצלת כדור הארץ מכליה. 
מבקרים רבים רואים בשלילה הטוטלית של התבונה סכנה תרבותית 
ופוליטית של ממש. מזכירים לנו, כי להתפשטותו ולהשתלטותו של 
הפשיזם באירופה קדמו אידיאולוגיות אנטי־רציונליות ואנטי־ 
ליברליות(כמו, למשל, של ג׳נטילה באיטליה). יש איזה היגיון פנימי 
בקשר בין סלידה מהציביליזציה, הדמוקרטיה והליברליזם המערביים, 
המלווה ספקות אפיסטמולוגיים, לבין נטייה להלך־רוח פשיסטי 
(פירנדלו, קנוט המסון, סלין, יונג, קונרד לורנץ, היידגח. השלילה 
הטוטלית של התבונה וספקנות קיצונית בלתי־מתפשרת מעוררות 
חשש רציני כי בנסיבות מסוימות יש ברעיונות אלה כדי לתמוך 
בפשיזם. כן גורסים דוד אוחנה 34 ובאופן מיוחד חוקר הפשיזם זאב 
שטרנהל. 35 מכל מקום, לא יהיה זה מוגזם להניח, כי דה־רציונליזציה 
רדיקלית מעניקה, לרוב שלא במתכוון, לגיטימציה לסוגים שונים 
אחרים של דה־רציונליזציה, כגון: פונדמנטליזם דתי, לאומנות 
אגרסיבית, אמונות תפלות, וכד , . לראייה, פוקר, אחד ההוגים החשובים 
ביותר של פ״מ רדיקלי, שהדגיש במיוחד, בעקבות ניטשה, את ההיבט 
הכוחני של כל ידע, צידד בתקופה מסוימת במהפכה של חומייני. 

ביקורת שלילית אחרת טוענת לאינדיפרנטיות של הפ״מ לבעיות 
ולסבל אנושיים אקטואליים. ואולם, רוב המבקרים את הפ״מ - 
והספרות שדנה בנושא זה היא עצומה והיא גדלה מיום ליום - מאוזנים 
יותר בביקורתם והם מבחינים בין הפלגות אינטלקטואליות רדיקליות 
על גבול הניהיליזם האפיסטמולוגי והמוסרי וסתירות פנימיות למכביר, 
לבין תובנות רבות־משמעות הנוגעות לחברה ולתרבות בנות־זמננו. 

לפי גישה זו, הבעיה העיקרית המאפיינת רבים מההוגים הפ״מ 
מתבטאת בכך, שגם אם הם מעלים שאלות חברתיות ופילוסופיות 
חשובות, הם נוטים לרוב להקצין את השיח עד כדי כך שלעתים הנכון 
חדל להיות נכון. 

אין ספק, כי רבים מהרעיונות האוניברסליים הכזיבו את התקוות 
שתלו בהם. מדוע עלינו להגיע למסקנה כי כל רעיון אוניברסלי הוא 
פסול מעיקרו? הנה, למשל, הרעיון האוניברסלי של צדק. ברור כי 
יישומו הממשי של הרעיון תמיד תלוי במקום, בזמן ובנסיבות. אך 
אין בכך כדי להצדיק את ביטול תקפותה של אוניברסליות הצדק 
מכול וכול. 

לא קשה להוכיח, כי כל השאיפות המקסימליסטיות בחברה 
האנושית במהלך ההיסטוריה, לרבות הדמוקרטיה וההומניזם, לא 
השיגו את כל מטרותיהן. אולם האם רשאים אנו להתעלם מההישגים 
החלקיים שלהן ולגרוס: הכול או לא־כלום? הבעיה של הפ״מ היא 
שהוא יוצר אבחנה חדה מדי בין הלוקאלי והספציפי לבין הכללי 
והמרוחק יותר. בין שני היבטים אלה היחס הוא דיאלקטי: המקומי 
והספציפי עשוי לזרוק אור על הכללי; ואילו הגלובלי עשוי לחזק את 
הרגישות לספציפי. 36 אם אין שום קריטריון אוניברסלי (מוסרי או 
תבוני או אסתטי) לרעיונות, למנהגים, למדיניות, ליצירות ספרות, 
ואם ״הכול הולך״ בהתאם לזמן ולמקום - לפי אילו קריטריונים 
נוכל לשפוט, למשל, את הנאציזם, את אושוויץ, את הסטליניזם? 

המשורר הצרפתי בודלר( 6 ־ 1€1311 ) £311 ), בן המאה ה־ 19 (ובמובן 
מסוים אחד מהאבות הרוחניים של הפ״מ), כתב באחד מחיבוריו 
האחרונים, כי בכל אומנות יש שני מרכיבים: האחד הוא החולף, הרגעי, 

התלוי בזמן ובמקום; והמרכיב השני הוא הנצחי, הבלתי־משתנה. 
הערכה זו יכולה לשמש הסבר לכך, שחלקים רבים בתנ״ך או בטרגדיות 
היווניות מדברים גם אל לבו של הקורא בן־זמננו, למרות תיאורים 
רבים הזרים לרוחנו הואיל ונסיבות המקום והזמן השתנו תכלית 
השינוי. אין זאת כי אם ההיבט האוניברסלי בחיי אדם הוא דבר של 
ממש ואין לבטלו בהבל־פה. עם כל התמורות שחלו בחברה האנושית 
במשך דורות - וברורות האחרונים התמורות הן עמוקות ביותר - 
קיימות גם תכונות אנושיות בסיסיות שהשתנו אך מעט, או לא השתנו 
כלל במשך דורות רבים מאוד (אהבה, שנאה, קנאה, הפחד ממוות, 
ועוד), למרות השינויים הקיצוניים באורחות החיים של בני אדם. 

דומה שאבחנה זו בין החולף לבין הנצחי באמנות יפה גם למדעים. 
בהיסטוריה של המדעים קרה רק לעתים רחוקות מאוד שהמדע כולו 
התיישן ללא תקנה. הכלל הוא שחידושים מדעיים, ואפילו המהפכניים 
ביותר, מבטלים רק את תוקפם של מרכיבים מסוימים בתיאוריה 
הקודמת אך אינם מבטלים את הכול. תיאוריית היחסות של איינשטיין 
לא ביטלה לחלוטין את התיאוריה של ניוטון, ותיאוריית הקוואנטים 
את זו של איינשטיין, וכד׳. 

והוא הדין לגבי השלילה הטוטלית של התבונה האנושית, שרבים 
מהפ״מ הרדיקליים מכריזים עליה. ושוב, אין ספק שהרציונליזם, בפן 
האינסטרומנטלי שלו, היה (והנו) גורם לסבל אנושי, לזיהום כדור 
הארץ ולסכנה לעצם קיומו. אך אין פירושו של דבר שהרציונליות 
מתה. בסופו של דבר, מהי החלופה לשימוש בתבונה? באמצעות מה 
הגיעו פ״מ לשלילת התבונה אם לא באמצעות התבונה? אין תרופה 
לתחלואי הנאורות, טען אדורנו, אלא הגברת הנאורות והתבונה. 
החלופה לתבונה היא ניהיליזם אפיסטמולוגי ומוסרי טוטלי. ואין בכך 
כדי לסתור את העובדה, שיותר מתמיד העידן שלנו מתאפיין במבוכה 
גדולה, באי־ודאות בכל תחום, באמביוולנטיות מוסרית וערכית, 
ובספקנות עמוקה כלפי תקוות חברתיות ופוליטיות. יפים בעיני דברי 
הפילוסוף האמריקני טומלין ( 700011111 ) על המודרניזם והפ״מ: 
"מראשיתה, המודרניות נראתה לנו פשוטה ומיטיבה. כעת, בקצה האחר 

של המודרניות, ההיסטוריה שלה נראית מורכבת יותר מכפי שחשבנו. 
ראינו את המודרניות כצעירה קדימה של הרציונליות האנושית, אך 
התברר שהיא מסתירה דו־משמעויות ומבוכות". 37 

אחרי ככלות הכול, ועל־אף האפוריות 38 של השיח הפ״מ, שיח זה 
מבהיר את השינויים המפליגים המתרחשים נגד עינינו בכל תחומי 
החיים בעולם המערבי. הוא מבליט את משבר הציביליזציה המערבית, 
שההגמוניה התרבותית העולמית שלה מאז תקופת הרנסנס שואפת 
אל קצה. עוד ב־ 1962 כתב הפילוסוף הצרפתי פול ריקר ( 3111 ? 
ז 100611 ?) על קצו של המונופול התרבותי המערבי: "פתאום התגלה 
שפשוט יש גם אחרים, שאנו עצמנו איננו אלא ׳אחר׳ בין אחרים. 39 
הפ״מ עוזר לנו להבין יותר טוב באיזה עולם אנו חיים, כמה הוא שונה 
מהעולם שלפני דור, מה הן הבעיות החדשות והאתגרים החדשים 
שבפניהם אנו ניצבים ומהי, או חייבת להיות, השפעתן על ההגות 
החינוכית ועל החינוך בפועל בימינו". 

זיגמונט באומן, לאחר הסתייגויות מההפרזות הניהיליסטיות של 
הפ״מ, מסכם את התמורות האינטלקטואליות העמוקות המתרחשות 
בעקבות השיח הפ״מ במילים אלה: "האמת היא, ככל הנראה... 
שלבעיות אין פתרונות קבועים מראש... אין עקרונות נוקשים שניתן 
ללומדם, לזוכרם ולארגנם כדי להינצל ממצבים ללא מוצא ראוי... 
המציאות האנושית שרויה באי־סדר [׳< 688 חז] והיא אמביוולנטית, 
וכך גם ההכרעות המוסריות, שלא כמו עקרונות אתיים מופשטים, הן 
דו־ערכיות. זהו סוג העולם שבו אנו חייבים לחיות; אף־על־פי־כן... 
אנו מוכיחים יום־יום שאנו יכולים לחיות, או לומדים לחיות, בעולם 
כזה... לדעת שזו האמת, משמע להיות פוסטמודרניסט". 40 

פוסטמודרניזם וחינוך 

מרעיונות פ׳׳מ נובעים שני סוגים שונים מאוד של השתמעויות 
אפשריות לגבי מחשבת החינוך והמעשה החינוכי בימינו: השתמעות 
אחת מביכה, ואם להתייחס אליה ברצינות, יש בה כדי לזעזע את 
היסודות האפיסטמולוגיים והמוסריים של עצם המעשה החינוכי; 

והשתמעויות אחרות שיש בהן משום אתגר המחייב את ההגות 
החינוכית להתמודד עם רעיונות אחדים שמעלה בעצמה גוברת השיח 

ד 

הפ״מ. 

שום מערכת חינוכית בשום שלב אינה יכולה לתפקד על יסוד 
אפיסטמולוגיה ניהיליסטית: אי־אמון במדע, אי־אמון באמת, אי־אמון 
במוסר אוניברסלי, אי־אמון בתבונה האנושית. לא תיתכן שום תכנית 
לימודים המבוססת על הרעיון ש״בעידן הפ״מ נאורות היא, במקרה 
הטוב, אנכרוניזם, במקרה הגרוע מבנה אידיאולוגי המשרת את הסטטוס 
קוו החברתי".' 4 

קשה במיוחד ההשפעה על החינוך של הפקפוק ברעיון הידע 
המצטבר, בקידום מדעי ובאובייקטיביות מדעית המאפיינים את השיח 
הפ״מ. לפי פוקר, אין ידע שאיננו מבטא גם יחסי כוח. בהתחשב בעובדה 
שההגות והפרקטיקות החינוכיות קשורות קשר בל־יינתק במדעים, 
הביקורת הפ״מ של היסודות, התפקוד והמעמד של הידע המדעי 
עלולים בהכרח להשפיע השפעה עמוקה על החינוך. "זו הפעם 
הראשונה בהיסטוריה של המערב שיש גורם (הפ״מ) המאיים בצורה 
כה רדיקלית על החינוך... מאיים על כך שהחינוך יאבד את חשיבותו 
התרבותית המסורתית ואת עצם צידוקו". 42 

והוא הדין לעניין השלילה המוחלטת של כל סוג של אוטופיה - 
במובן של תקווה לעתיד יותר טוב בחברה האנושית, או, לפי הגדרתו 
של בובר, "חזון הדבר הראוי להיות". לפי סיימון, "עניינו של החינוך 
הוא בתקוותינו לעתיד לאור הבנת המציאות". 43 

ראוי להעיר, אגב, כי בשיח הפ״מ המלא וגדוש סתירות פנימיות, 
מופיעים לעתים, בין היתר, גם רעיונות אוטופיים. הנציג הבולט של 
אוטופיזם פ״מ הוא, כמדומה, ג׳ירו, התובע מהמחנך לפעול על פי 
"פוליטיקה בלתי טוטליסטית המאפשרת לו קשב לקונטקסטים 
חלקיים, ספציפיים, של קהילות שונות וצורות שונות של כוח". 44 
אולם הנימה הדומיננטית בשיח הפ״מ היא פסימיזם חסר־תקווה לגבי 
כל אפשרות של השבחת החברה האנושית ושל ניצול התבונה למטרה 
זו. 

ללא הנחה מוקדמת בדבר אמונה בעתיד טוב יותר, טוען הברמס, 

כל חינוך הוא חסר משמעות. התקווה לעתיד טוב יותר איננה תלויה 
בהכרח בכך שהיא גם תתגשם, ודאי לא בכך שתתגשם במלואה. 
התקווה כשלעצמה היא סם־חיים בהווה. דה־לגיטימציה של האוטופיה 
צופנת בחובה את ביצורו של המצוי, או, בלשונו של אדורנו: 
"אפירמציה של הקיים". 45 

אם נסכים עם האבחנה בין תבונה אינסטרומנטלית לבין תבונה 
ביקורתית ואמנציפטורית, כי אז אין ספק שהצדק עם נמרוד אלוני 
הכותב: "ה׳תבונה׳ אמנם נהייתה צנועה יותר במאה העשרים, אך 
בכל זאת נשמר לה אצל ההוגים המודרניים מעמד־על ככושר וכמכשיר 
האנושי הטוב ביותר העומד לרשותנו בניסיון לממש את אנושיותנו 
ולהיטיב את חיינו". 46 

ויש רעיונות פ״מ אחרים, שאחדים מהם, ניתן לומר, מדריכים את 
מנוחתם של אנשי חינוך בימינו, ובראש ובראשונה רעיון ה״אחרות". 
המודעות לעובדה שבכל כיתה לימודית קיימת שונות גדולה בתכונות 
אנושיות שונות איננה חדשה, כשם שלא חדשים הניסיונות החינוכיים 
להתמודד אתה. 47 ואילו המושג הפ״מ "אחרות" איננו דן כלל בשונות 
אינדיבידואלית אלא בהבדלים קבוצתיים שמופיע בהם האלמנט של 
ניצול, של קיפוח, של כוח, של שליטה ובמיוחד של כפיית התרבות 
והפילוסופיה של הגבר המערבי הלבן על כל קבוצת אנשים אחרים 
מבחינה תרבותית. 

אמנם הבעיות החינוכיות הנוגעות לילדים ממוצא שונה מילדי 
הרוב בכיתה אינן חדשות. אלא שמאמצי המחנכים כוונו תמיד למטרה 
אחת: להביא את ילדי המיעוטים(או העולים החדשים) למצב שיוכלו 
להתקדם בלימודיהם במסגרת הנורמות המקובלות, על יסוד ההנחה 
שאין עליה כביכול עוררין, כי התרבות והשקפת העולם המשתקפות 
בתכניות החינוכיות, שהן הדומיננטיות בחברה, הן המטרות החינוכיות 
הרצויות. מדובר אפוא בעיקרון של "כור היתוך" שמשמעו, למעשה, 
טמיעה של ילדים ממוצא שונה מהרוב הדומיננטי בתרבות הרוב 
כמטרה מפורשת של מערכת החינוך, מטרה שהילדים עצמם מזדהים 

אתה בדרך כלל ומשתדלים להפנימה למרות הקשיים ולעתים אי- 
היכולת להשיגה. זאת היתה, כידוע, המדיניות החינוכית בארה״ב עד 
לזמן האחרון, מדיניות שהצליחה במידה רבה בעיקר במיעוטים אתניים 
לבנים ונכשלה במיעוטים צבעוניים. גם המדיניות החינוכית הרשמית 
בארץ, למותר לומר, היתה מדיניות של "כור־ההיתוך". 48 מלבד המטרה 
המפורשת והמוצהרת הנ״ל של "מיזוג גלויות" ושל "כור־היתוך", 
היתה גם הנחה בסיסית מובלעת, שרק מעטים (למשל ה״כנעניים") 
חלקו עליה עד השנים האחרונות, הנחה האומרת שטמיעה בתרבות 
הרוב האשכנזי בארץ משמעה ממילא הפנמת דפוסי תרבות מערביים, 
שכן מדינת ישראל, כידוע, רואה עצמה כחלק מהעולם המערבי 
ההומניסטי והדמוקרטי. 

השיח הפ״מ מעמיד סימני שאלה רציניים לרעיון של "כור־ 
ההיתוך" ושל ה״אינטגרציה" החינוכית, וזאת בשני היבטים: ראשית, 
הפסילה הטוטלית של היסודות האפיסטמלוגיים והאוניברסליים של 
התרבות המערבית, שהיא אחד המאפיינים הבולטים של הפילוסופיה 
הפ״מ, מערערת ממילא את הלגיטימיות של הדומיננטיות התרבותית 
המערבית ושל המאמץ להיטמע בתרבות הזאת. שנית, הדגש שהשיח 
הפ״מ שם על כיבוד כל "אחרות", ודאי אחרות תרבותית, הופך את 
הטמיעה בתרבות המערב מבחינה אובייקטיבית לאקט של השתלטות 
ודיכוי. הרעיון האלטרנטיבי להגמוניה התרבותית המערבית ולרעיון 
האינטגרציה בחינוך, רעיון הנדון לאחרונה באינטנסיביות רבה בספרות 
הפדגוגית, 9 < הוא רעיון הרב־תרבותיות או הפלורליזם התרבותי 
(תז 8118 ז 11 ז 1 ט 1111110 ח). הנושא מורכב למדי, בעיקר בכל מה שנוגע 
לישראל ולמערכת החינוך בארץ. כותב בעניין זה יוסי יונה: "מחויבות 
כנה לפלורליזם תרבותי מחייבת התייחסות לקשת התרבויות הקיימת 
באופציות חיות, הפתוחות לדיון ביקורתי ואף לאימוץ. פירוש זה 
לפלורליזם תרבותי... נמצא בעימות עם המגמה האינטגרטיבית, אשר 
לה מהלכים לא רק בחינוך אלא בעיצובם של המוסדות החברתיים 
והתרבותיים בכלל". 50 ואילו צבי לם מסיים את מאמרו בנושא זה 
במילים אלה: "...ניתן לומר, שעולי צפון־אפריקה היו לחלק של 

החברה הישראלית, ורבים מהם, אם כי עדיין לא כולם, מרגישים כך... 
(לפיכך) אידיאולוגיית הפלורליזם אינה רלוונטית בתחום היחסים 
הבין־עדתיים בישראל". 51 אולם ההשלכות, הרגישות המחודדת 
לשונות של קבוצות אנשים לא־לבנות לא־מערביות, לא־זכריות, אינן 
יורדות מהפרק. בארה״ב, למשל, שהיא, בלא ספק, המובילה בשיח 
הפ״מ בימינו, איגוד החינוך האמריקני הקדיש רק בכנס השנתי 
של 1989 , בפעם הראשונה, ארבע ישיבות מיוחדות לנושא זה לעומת 
שנה אחת קודם לכן, שבה בכנס השנתי של איגוד זה לא היתה אפילו 
ישיבה אחת בנושא. אולם מאז 1989 אין בארה״ב שום כינוס העוסק 
בבעיות חינוך ואין שום כתב־עת חינוכי, שאינם מקדישים חלק ניכר 
מזמנם ומדפיהם לנושא הרב־תרבותיות. והוא הדין בארצות אחרות 
במערב, לרבות ישראל. 

ואולם, העדר דיון ציבורי ומפורש בשאלת המשמעות החינוכית 
של רעיונות הפ״מ, אין משמעו שמערכת החינוך (לרבות, ואולי 
במיוחד, החינוך וההשכלה הגבוהים) בעולם המערבי לא הושפעו ואינן 
מושפעות, במישרין או בעקיפין, ביודעים או שלא ביודעים, מהלכי־ 
רוח שניתן לכנותם פ״מ, והם מאפיינים את החברה ואת התרבות ואת 
האידיאולוגיה במערב מזה עשרות שנים. המדובר בשינויים במנטליות 
של תלמידים, בעמדות ובהתנהגות של מורים ופרופסורים, ובתכניות 
ושיטות למידה והוראה. 

נמרוד אלוני מספר מניסיונו כמודה במוסדות להכשרת מורים, 
שכל אימת שהוא מעלה את הרעיון של דמות אנושית שמן הראוי 
לחנך לקראתה, עצם הרעיון "מעלה על פי רוב את חמתם של 
התלמידים, באשר ׳לכל אחד הטוב שלו, הצודק שלו והיפה שלו׳". 52 
ספק אם תלמידיו של אלוני, שתשובותיהם הרלטיביסטיות 
והאינדיבידואליסטיות הן, בלי ספק, סימפטומטיות לדורות הצעירים, 
שמעו על דריד־ה או על פוקר או אפילו על המושג פ״מ. הם, כפי 
שכבר צוין, תוצרים של התמורות התרבותיות והאידיאיות שהתרחשו 
בארצות המערב בתקופה האחרונה, שבה השפעת המציאות החיצונית 
על היחיד היא עצומה, השפעה שאמרנו, מראשי האסכולה הביקורתית 

של פרנקפורט, כינה אותה עוד בשנות ה־ 60 "כוחו המוחץ של 
הקיים". 53 הדבר בולט במיוחד בשלבים הגבוהים של החינוך, שבהם 
היתה ודאי גם השפעה ישירה של השיח הפ״מ. מעניין להביא כמה 
ממצאים מסקר עמדות של פרופסורים במוסדות להשכלה גבוהה 
בארצות־הברית, כפי שהתפרסם במאמר של דניס ק , מגנר 
(ז 0 ת§ 13 ^?). 54 המכון לחקר החינוך הגבוה שליד אוניברסיטת 
קליפורניה בלוס אנג׳לס(\<. 1 כ> 11 ) סוקר כל שנה את עמדותיהם של 
כ־ 34 אלף פרופסורים בכל רחבי ארה״ב בנושאים שונים הנוגעים 
לעבודתם. במאמרה הנ״ל השוותה מגנר את עמדותיהם של 
הפרופסורים ב־ 1995 לעומת 1989 . הממצא הבולט, לפי המחברת, 
מוצא את ביטויו בכותרת המאמר, לאמור: "פחות פרופסורים מאמינים 
שהתרבות המערבית מן הדין שתשמש בסיס לקוריקולום של 
המכללה״. בשעה שב־ 1989 חשבו 35% מהמשיבים, כי חיוני או חשוב 
מאוד ללמד סטודנטים את היצירות הקלסיות של הציביליזציה 
המערבית, רק 28% ענו כך ב־ 1995 . ואילו על השאלה "עד כמה 
חשוב להכין סטודנטים לתעסוקה לאחר סיום לימודיהם?״ 62% ענו 
ב־ 1989 ״חשוב מאוד״ ואילו ב־ 1995 ענו כך 70% מהמשיבים( 2.77% 
מהנשים ענו כך לעומת 3.66% מהגברים). יש בממצא זה כדי לאשר 
את הטענה של הוגים פ״מ, שמטרתם של מוסדות החינוך בהוראת 
מדעים שוב אינה האמת אלא הפונקציונליות "הפרפורמטיבית". 55 

ממצא מרשים אחר הוא הרגישות המוגברת לשונות ולפלורליזם 
תרבותי. 50% מהמשיבים אמרו, שיצירת סביבה של פלורליזם תרבותי 
(ךז 11181 >ז 111110111111 וח) נמצא בעדיפות בקמפוס שלהם, לעומת 40% 
לפני שש שנים. 46% אישרו קיום קורסים שונים הכוללים 
פרספקטיבות של קבוצות מיעוט לעומת 36% לפני שש שנים. כמעט 
בכל התשובות בנושאים שונים אחרים מסתמנת בשש השנים 
האחרונות מגמה ברורה של שינויים המושפעים מרעיונות פ״מ. 

גם בשלבים נמוכים יותר של החינוך מורגשים יותר ויותר לחצים 
פנימיים וחיצוניים לשינויים בתכניות הלימודים, לשינוי רשימת 
יצירות־הספרות המחייבות (חסחגס), להכללת יצירות של בני 

מיעוטים, להכללת נושאים הנוגעים במין(ג׳נדר), בגזע, באתניות, 
בהומוסקסואליות וכר. 56 מעניין לציין, שלפני זמן לא רב התקיים 
כנס של מורים/ות בארה״ב שדן בשאלה האם להמשיך ולכלול 
בתכניות הספרות את אחד הספרים הנפוצים ביותר בארה״ב בין בני 
נוער, "האקלברי פין" של מרק טוויין. הסופר משתמש בכינוי מ 
לדמות מרכזית של איש שחור. המילה מופיעה 200 פעמים בספר. 
היום זה כינוי של עלבון והשפלה. רבים בכנס הציעו למחוק את הספר 
מרשימת ספרי החובה. 

טבעי הדבר, שהרעיונות המעשיים הנפוצים ביותר להכנסת 
רפורמות בחינוך המושפעים מהשיח הפ״מ, עניינם בתכנית הלימודים. 
בסופו של דבר הקוריקולום הוא אמצעי החינוך הממשי ביותר שבו 
באים לידי ביטוי רעיונות חינוך מופשטים. פרסומים רבים מעלים 
הצעות לשינויים קיצוניים בקוריקולום המסורתי ואפילו שינוי 
הקוריקולום מן היסוד, שכן הקוריקולום הנוכחי מבוסס על מושגים 
גזעיים ופטריארכליים. 57 

בדו״ח של ועדה שדנה בארה״ב בנושא זה( 1989 ) נאמר: 

אמריקנים אפריקניים, אמריקנים אסיאניים, פוארטוריקנים, וילידים 
(אינדיאניים) היו קרבנות של דיכוי אינטלקטואלי וחינוכי שאפיין 
את התרבות והמוסדות של ארה״ב ואת העולם האמריקני האירופי 
במשך דורות... מומחים לקוריקולום מצאו כי חומרי־הלימוד במדינת 
ניו־יורק, למדות שחל בהם שיפור לאחרונה, תורמים לחינוך המעוות 
(חס 1110311 > 6 א 1 ךת) של כל הצעירים באמצעות נטייה שיטתית לטובת 
תרבות אירופה ונגזריה. 58 

באופן מיוחד רבות הטענות כלפי הקוריקולום הקיים על הקיפוח 
והעוול שהוא גורם לחינוכה של הבת. 

ואולם במקום לשאול מדוע נשים מפגרות אחרי גברים במתמטיקה, 

אפשר היה לשאול מדוע גברים מפגרים אחרי נשים בחינוך בגיל הרך, 

בטיפול, ובפעילויות דומות... יחסים במשפחה, יחסים בינאישיים, 

הם עצם לבם של החיים. אף־על־פי־כן, הם נחשבים שוליים לעומת 
למידה "רצינית"... קשה להימנע מהמסקנה שגברים נוטים לזלזל 
בערכה של עבודה שמעולם לא עשו אותה בעצמם ואינם רוצים 
לעשותה. 59 

כבר הזכרנו בהקשר אחר את ספרה של קרול גיליגן "בקול שונה" 
(ראה אור במקור ב־ 1982 ). המחברת, שעבדה זמן־מה עם קולברג 
במחקרים על ההתפתחות המוסרית, חולקת בספרה על משמעות 
ממצאיו שלפיהם רמתן המוסרית של בנות נמוכה יותר מזו של בנים 
(כפי שגרס, אגב, גם פרויח. לפי גיליגן מוסרן של בנות הוא שונה. הן 
נוטות יותר להעריך יחסים בינאישיים ותשומת־־לב לזולת בשעה 
שהשיפוט של בנים מבוסס על עקרונות מופשטים של צדק. 60 אפשר 
לומר שזוהי דוגמה לפמיניזם פ״מ המבוסס על שונות של נשים ולא 
על שוויון פורמלי. 

אף הנטייה הגוברת לשבירת המחיצות בין הדיסציפלינות המדעיות 
השונות מקורה כנראה במידה רבה בשיח הפ״מ. 

אמנם, אפשר לטעון, בצדק, כי תופעה זו נובעת בעיקר מהתפתחות 
פנימית של המדעים השונים, כפי שניסח זאת לפני זמן־מה מארי 
ג׳ל־מן, חתן פרס נובל בפיסיקה 1969 : 

הולכת ומתגבשת סינתיזה בחזית הקדמה של המחקר בטבעו של 
העולם הסובב אותנו - חקר הפשוט והמורכב. מחקר זה מתחיל לצרף 
יחדיו, בדרך חדשה, חומר שמקורו במספר רב של תחומים שונים 
במדעים הפיסיקליים והביולוגיים ובמדעי ההתנהגות, ואפילו במדעי 
הרוח. הוא נושא עמו השקפה המאפשרת יצירת קשרים בין עובדות 
ורעיונות שלעתים הם מרוחקים מאוד זה מזה, למראית־עין... 
ההתמחות אף שהיא סממן הכרחי של תרבותנו, זקוקה להשלמה בדמות 
החשיבה הבין־תחומית. , 6 

אולם אין ספק, כי הוויתור האקדמי על העצמאות המקודשת של 
הדיסציפלינות המדעיות השונות מתבצע ביתר קלות בהשפעת 
המתקפה הפ״מ הכוללת על המדע, על האמת המדעית האובייקטיבית 
והאוניברסלית, על התואם בין המדע לבין העולם החיצוני 
האובייקטיבי(במידה שהוא קיים בכלל...) וכמובן, על הדיסציפלינות 
המדעיות המסורתיות. 

ואולם, אם אפשר לומר,שרעיונות פ״מ שונים מחלחלים לתוך עולם 
החינוך בארצות המערב(לרבות ישראל) ומשפיעים במידה זו או אחרת 
על עמדות של מחנכים, כשמדובר בהשפעה של ממש על הפרקטיקה 
החינוכית, במיוחד על השלבים הנמוכים יותר, יותר משיש תשובות 
יש שאלות, כפי שכותבת גרין. אך מי שעומד יום־יום בפני הכרעות 
חינוכיות, איננו יכול להסתפק בשאלות. אם על הפ״מ להיות מועיל, 
מעירים צ׳יילד ועמיתיו, "עליהם לעשות יותר מאשר להדגיש בחוסר 
רחמים מה איננו יכולים לעשות". 62 גרין, לעומתם, טוענת, כי השאלות 
הן כה נוקבות וכה משכנעות, שאי־אפשר להתעלם מהן. "אנחנו רק 
מתחילים להבין את חשיבותה של ההכלה (§מ 11 ) 111 נ) 1 ז 1 ), כל אימת 
שניתן, של גישות חלופיות למה שמקובל כאמת היסטורית או יצירות 
ספרות, או אפילו אי־אלה תגליות אמפיריות". 63 

פרק ב׳ 


פדגוגיה ביקורתית רדיקלית - 
פרוייקט ריאליסטי? 


לפני זמן מה ראה אור בארץ, בהוצאת המכללה לחינוך ע״ש דוד ילין 
בירושלים, קובץ מתורגם בנושא "פדגוגיה ביקורתית". בפתח הקובץ 
כותבים העורכים נתן גובר ואיתי זימרן: 

"בקובץ שלפנינו, באה לידי ביטוי רחב גישה חינוכית הומנית 
כוללת, הצוברת היום תאוצה במחשבה החינוכית בעולם המערבי: 
הפדגוגיה הביקורתית. אנו סבורים כי בגישה זו, שציבור רחב של 
אנשי חינוך תומך בה כיום, גלומות תשובות פדגוגיות ודידקטיות 
לחלק גדול מהבעיות, שאנו מתלבטים בהן בחינוך ובהכשרת המורים 
בארץ כיום". 1 

יש ודאי עניין בעשיית הכרה עם זרם חדש זה בחינוך האמריקני 
ולעקוב אחר התפתחותו התיאורטית והמעשית. אולם, נראה לי חשוב 
להדגיש קודם כול את העובדה, הנזכרת אגב גם במבוא של העורכים, 
כי לפנינו תופעה אמריקנית טיפוסית המעוגנת עמוקות בהיסטוריה, 
בהגות ובשיח הפדגוגי של ארצות הברית, לפחות מאז ראשית המאה. 2 

"הפדגוגיה הביקורתית" עוסקת למעשה, בעיקר, בפער הכלכלי 
והחברתי השורר בארצות הברית, במיוחד בבעיית המיעוטים - 
מבחינת הגזע, צבע העור, המין(ג׳נדר), המוצא האתני, וכר. זוהי 
בעיה ידועה וקשה בכל מקום שהיא קיימת, אולם בארצות הברית של 
אמריקה, ההיסטוריה של המיעוטים והצבעוניים היא לאין שיעור 
מורכבת יותר ועתירת תוצאות כלכליות, חברתיות ומוסריות קשות 
עד עצם היום הזה. מבחינות מסוימות היא עוד הולכת ומחמירה. 
לאחרונה, למשל, כתב אריה כספי במוסף "הארץ" בעקבות ביקור 

בארצות הברית, כי: 


למרות גיאות כלכלית הנמשכת מספר שנים, יש עיסוקים שתמצא 
בהם כמעט אך ורק לבנים, באחרים רק שחורים או מלוכסני עיניים. 

בבתי חולים האחיות שחורות, הרופאים לבנים, בעיקר יהודים. באזורי 
הנופש אין כמעט שחורים או היספאנים, גם לא באתרי תרבות 
מובהקים. אלה תענוגות לבנים, רוב השחורים במוזיאונים הם 
השומרים, בקונצרט קלאסי בפארק של תזמורת בוסטון הצלחתי לספור 
10 או אולי 15 שחורים בין אלפי הלבנים... 3 

ברונר התבטא לאחרונה בחריפות על קוצר יכולתה של מערכת החינוך 
האמריקנית להתמודד בצורה כלשהי עם הבעיה החברתית המעיקה 
ביותר: 

בחברה שלנו, השוויונית לפי המוצהר, קיים פער מדהים בחלוקת 
העושר וההכנסה - 25,013 אנשים הם בעלי הכנסה שנתית של למעלה 
ממיליון ד׳ ב־ 1990 , שעה שההכנסה השנתית הממוצעת היא פחות 
מ־ 30,000 ד׳. וזהו גידול הפער פי 6 בעשור! כולנו מרגישים זאת 
כבעיה. ילדים אולי אינם יודעים את המספרים, אך גם הם חשים זאת 
כבעיה ׳אמתית׳. אולם מסיבות של עדינות, אולי, או כדאיות, זה 
נושא שפוסחים עליו בביה״ס... ביה״ס מתחיל להציג דימוי כה מנוכר 
ומרוחק של העולם עד שתלמידים רבים אינם יכולים למצוא בו מקום 
לעצמם... 4 

דוברי "הפדגוגיה הביקורתית" מרבים לתאר את אי־הצדק המשווע 
בחברה, את הניצול והקיפוח של שכבות חברתיות חלשות, בעיקר 
מיעוטים מכל סוג - ניצול מודע ומפורש או, לעתים קרובות, עקיף, 
בלי תיווך ואפילו רצוף כוונות טובות וכנות. הם מבליטים את הקשר 
שאין לנתקו שבין ידע וכוח ואת ניצול הידע לשליטה בחלשים. 
טרנספורמציה קיצונית של פער כלכלי וחברתי זה וכינונה של 


36 



חברה שוויונית יותר וצודקת יותר - אלו הן הדאגות העיקריות של 
הוגי "הפדגוגיה הביקורתית". תקוותם היא ששינוי מהפכני זה יתממש 
ע״י שינוי יסודי של המבנה והתכניות של בית הספר תוך שיתוף 
פעולה עם כוחות חברתיים ופוליטיים מחוץ לבית הספר. 

לא קשה להזדהות עם ביקורת רדיקלית זאת על אי־הצדק בחברה 
ועל ניצולם השיטתי של כל מי שאינם גברים מערביים לבנים. השאלה 
הקשה היא, איך אפשר להביא לידי שינוי קיצוני מציאות זו, ומה יכול 
להיות חלקו של החינוך - בתיאוריה וכפרקטיקה - בשינוי החברתי 
והפוליטי שיביא לביטול, או לפחות, לצמצום אי־הצדק ולהגברת 
השוויון בחברה. 

השאיפה לתיקון החברה באמצעות החינוך יש לה היסטוריה ארוכה 
בארצות הברית. ראשיתה בהנהגת חינוך חובה לכול. 

בסוף המאה הקודמת ובראשית המאה ה־ 20 - בעקבות 
התפתחויות מהירות בכלכלה, בטכנולוגיה ובחברה - התבסס בארצות 
הדמוקרטיות באירופה ובארה״ב חינוך חובה חינם לכול - תחילה 
עד גיל 10 - 12 ולאחר מכן עד גיל 15 - 16 ואפילו 18 . בדרך זו 
הגיעו לבתי־הספר, זו הפעם הראשונה, ילדי שכבות כלכליות 
וחברתיות שלא זכו עד אז לחינוך ציבורי ממוסד. המניעים לשינוי 
מהפכני זה והציפיות מתוצאותיו היו שונים ולעתים אף מנוגדים 
בתכלית - הכול לפי המעמד הכלכלי־חברתי ולפי המניעים 
הפוליטיים. אולם הכול ציפו שבדרך זו תנותק סוף־סוף שרשרת 
הדורות של בורות ועוני. בפועל קרה, אפשר לומר, ההיפך הגמור. 
התברר שוב ושוב, כי בתנאי החינוך ובשיטות החינוך המסורתיות 
יתקשו ילדי העניים והמקופחים לרכוש את ההשכלה והמיומנויות 
הדרושים להצלחה בחיים. "ההזדמנויות השוות" כביכול לא היו שוות 
כלל לאוכלוסיית ילדים זו והם היו ל״טעוני טיפוח", שתוצאותיו 
מוגבלות מאוד. היה ברור, כי יותר משמשפיע החינוך על קידומן 
הכלכלי והחברתי של שכבות חברתיות מקופחות, מצבן העגום של 
שכבות חברתיות אלה הוא הסיבה העיקרית לכישלון בחינוך ילדיהן. 

דיואי האמין וקיווה, שאם רק יחולו בחינוך השינויים שהמליץ 
עליהם, כגון: העמדת הילד במרכז התהליך החינוכי, דמוקרטיזציה 
של החינוך, תכנית לימודים הנובעת מחייהם של הילדים וקרובה 
ללבם, למידה ע״י עשייה, וכר, ממילא מובטחת לילדים שזכו לחינוך 
הזה הצלחה בעתיד וממילא יצומצמו גם אי־הצדק ואי־השוויון בחברה. 

אלא שגישה חינוכית זו, כמו גם כל הפילוסופיה והפרקטיקה 
החינוכית המכונות "חינוך פרוגרסיבי", לא הצדיקה את התקוות שתלו 
בה לשינוי מצבן של שכבות עניות ומקופחות בחברה האמריקנית, גם 
כשהיא משגשגת מבחינה כלכלית, כמו בימינו. 

בשנים שלאחר מלחמת העולם השנייה, ובמיוחד בשנות ה־ 60 
הסוערות, כשבעקבות ההתפתחות הטכנולוגית והפוליטית העמיקה 
הרגישות לפער החברתי בין אוכלוסיות מצליחות מבחינה כלכלית 
וחברתית ובין אוכלוסיות עניות ונחשלות, הועלו רעיונות מעניינים 
וחדשניים ואף נוסו בפועל, וזאת כדי להשביח באופן כללי את החינוך 
ובמיוחד כדי לצמצם באמצעותו את הפער החברתי ע״י הענקת השכלה 
לילדי האוכלוסייה המפגרת("הרפורמות של שנות השישים"). 

אין זה המקום לפרט רעיונות וניסיונות אלה. 5 מכל מקום, הציפיות 
החינוכיות והחברתיות היו מופלגות. בתחום החינוך עצמו היתה בראש 
ובראשונה ציפייה שבית־הספר יהיה למוסד יותר אנושי, פחות משפיל, 
פחות שרירותי - למעשה, שיהיה מוסד דמוקרטי יותר, לפי המלצתו 
הישנה של דיואי. ומי שזקוקים במיוחד ליחס יותר אנושי ואמפאתי 
הם, כמובן, ילדי העניים והמיעוטים, שכן אלה התקשו בלימודים 
המסורתיים וסבלו במיוחד מיחס משפיל. וממילא מותר היה לצפות 
שהצלחתם בלימודים של ילדים אלה תגרום לשיפור המעמד הכלכלי 
והחברתי של אוכלוסיית האם בעתיד. 

ומה קרה בפועל? - ג׳ון גודלד ( 3 ) 113 ) 000 ), אחד היוזמים 
והפעילים הבולטים בתחום תכניות הרפורמות החינוכיות בשנות 
השישים, בדק יחד עם חבריו 260 כיתות בבתי־ספר יסודיים שונים 
בארה״ב באיזו מידה התבצעו השינויים שהיו אמורים להתבצע בעקבות 
הרפורמות. התוצאות היו מאכזבות ביותר. 

לא יכולנו לגלות דאגה רבה לצורכי הילד... ההוראה התבטאה בעיקר 
בהרצאות ושאלות של המורים... ספר הלימוד היה מכשיר הלימוד 
וההוראה הבולט ביותר... בנדיר ראינו ילדים העוסקים במחקר משלהם. 

היינו נאלצים להסיק את המסקנה כי חלק גדול מתנועת הרפורמה 
החינוכית, כביכול, נעצר לפני דלת הכיתה. 6 

חשוב לציין שמשרד החיבור שלנו הושפע מאוד באותן השבים 
מרעיונות הרפורמה בארה״ב ועשה מאמצים רבים להנהיגם בארץ. 
גודלד, שביקר בארץ פעמים רבות, מצא להעיר במבוא לתרגום העברי 
של ספרו "מאחורי דלת הכיתה" כי: 

הדרכים לביצוע השינויים נראות דומות להפליא לאלה הנקוטות בדרך 
כלל בארצות־הברית. הרגשתי היא כי בעיות הנהגת התמורה והשיפור 
במערכת החינוך בישראל דומות עד מאוד לאלה שבארצות הברית. 

ואני חושש, שהרבה מן התנופה לביצוע התמורה אובד בטרם יבקיע 
ויחדור מבעד דלת הכיתה. 7 

כל זה בבית־הספר היסודי, אף כי הושפע ודאי במידה רבה מרעיונותיו 
של דיואי. וכאשר ראה אור ב־ 1970 ספרו של סילברמן 
(ח 3 ךןד 61 כ 8111 )"ךת 00 ז €135$ 1116 ת 1 0181$ " פרי מחקר מקיף, שארך 
קרוב לארבע שנים והקיף אלפי בתי־ספר על־יסודיים ומורים וילדים 
בכל רחבי ארצות־הברית, הסיכום הוא עגום למדי: 

רוב בתי הספר בארצות־הברית הם מקומות מחרידים ועצובים; מה 
מדכאים וקטנוניים הם החוקים השולטים בהם; מה עקרה מבחינה 
אינטלקטואלית ואסתטית האווירה השוררת בהם; מה רב הבוז שמגלים 
מורים ומנהלים שלא במודע כלפי ילדים כילדים. 8 

אין פלא, כמובן, שלא נתקיימו התקוות הנוגעות לקידום ילדים 
מהאוכלוסיות הבעייתיות. ברונר כתב בזמנו דברים אלה: 

החינוך במשבר. לא עלה בידו להיענות לצרכים חברתיים משתנים. 

הוא מפגר אחריהם במקום להדריכם... המערכת החינוכית היא למעשה 
הדרך שלנו לקיים משטר מעמדי ובו קבוצה תחתונה. היא פוגעת 
בכושרם של הילדים ברבע הסוציואקונומי הנמוך של האוכלוסייה 
ומונעת מהם מלהשתתף באופן יעיל בחברה... המצב כה קשה, עד 
שמוכן אני להכריז מורטוריום על פיתוח תכניות־הלימודים החדשות 
המבוססות על פתרון בעיות וגילוי עצמי בשביל ילדים אינטליגנטיים 
יותר. בעיית ההשחתה של הילדים בתחתית דחופה הרבה' יותר. 9 

בשנות השבעים גברה והלכה הביקורת הציבורית על בית־הספר 
האמריקני ועל תוצאות החינוך. באופן כללי ניתן להבחין בין שני 
סוגים שונים מאוד של ביקורת: ביקורת ניאוקונסרבטיבית וביקורת 
שניתן לכנותה סוציולוגית. 

התגובה הדומיננטית על כישלונות החינוך, במידה רבה עד היום 
הזה, היתה והנה התגובה שנוהגים לכנותה "ניאוקונסרבטיבית" - 
כאחד הביטויים של הצייטגייסט הפוליטי השמרני שהתפתח בארה״ב, 
ובמידה רבה גם בארצות מערביות אחרות, בעקבות הכישלונות של 
שנות ה־ 60 . 

הטענה העיקרית היתה, כי מאז חדרו מחדש בשנות השישים 
למערכת בתי־הספר הרעיונות של דיואי ושל "החינוך הפרוגרסיבי", 
התערער מעמדו של המורה והידרדרה המשמעת בכיתה. התוצאה 
היתה ש״ג׳וני איננו יודע לקרוא", כשמו של אחד הספרים הנפוצים 
באותם הימים, של 165011 ? וכי בוגרי בתי־הספר בארה״ב 

מפגרים בהשכלתם בהשוואה לעמיתיהם בארצות אחרות, באופן מיוחד 
למדענים בברה״מ שהצליחו באוקטובר 1957 להקדים את האמריקנים 
ולשגר את הלוויין הראשון("הספוטניק"). אירוע זה פגע בזמנו קשות 
בדימוי העצמי המדעי והטכנולוגי של האמריקנים, והטענה העיקרית 
הופנתה כלפי בית־הספר. 

טענה יותר ספציפית באה לידי ביטוי ב־ 1982 בדבריו שלהלן של 
צ׳סטר פ׳ין(חח 1 ?), אחד הדוברים של הביקורת הניאוקונסרבטיבית: 

העובדה המצערת היא כי קרוב לשני עשורים הזנחנו איכות חינוכית 
בשם השוויון. בנסותנו להבטיח שלכל ילד תהיה גישה לאותו מספר 
של שנות חינוך כמו לכל ילד אחר, נכשלנו בדאגה לתוכנו של החינוך 
הזה... בשאיפתנו למנוע השוואות פוגעות בין צעירים, הפסקנו למדוד 
התקדמות אישית על־ידי מבחנים... 10 

סטנלי ארונוביץ, שהיה מעורב באופן פעיל בחידושים הפדגוגיים 
הביאו־פרוגרסיביים בשבות השישים וראשית שנות השבעים, מתח 
לימים ביקורת עצמית נוקבת: 

כמובן, טעינו... ייחסנו את הניכור בבית־הספר לתכנית הלימודים 
ולסגנונם הסמכותי של המורים... לא ניתחנו את הסיבות מדוע תכנית 
הלימודים הישנה אינה מתאימה... ייחסנו את הדבר לעובדה שהיתה 
מוכתבת מלמעלה, בלי להתחשב בצורכי התלמידים." 

אם כך מסכם ארונוביץ את החידושים הפדגוגיים של שנות השישים, 
אין להשתומם על החוגים הניאו־קונסרבטיביים, שהחל בשנות 
השבעים ובעיקר בשנות השמונים מתחו ביקורת על הרעיונות של 
הרפורמה ה״חדשה" בחינוך ותבעו להחזיר למורה את מעמדו 
הדומיננטי, להקפיד על המיון והבחינות, ולחזור לתכנית הלימודים 
הקלאסית, האירופוצנטרית והאליטיסטית, וכר. 

עד היום רואים אנשי חינוך בולטים בארצות הברית את בעיות 
החינוך בארצם ברוח זו. ב־ 1988 הופיע ספרו רב־המכר של אלן בלום 
1 >ח 11 ^ 1 ח 102 ז 6 חז^'!ס §ת 1081 ב) 7116 . לפי בלום אירועי שנות ה־ 60 
גרמו להשחתה מוסרית של הנוער האמריקני. 2 , הסטודנטים מביאים 
אתם לאוניברסיטאות גישה צינית, אנוכיית ונהנתנית. בגישה זו 
האוניברסיטאות אף אינן מנסות להתמודד, למרות שזהו תפקידן 
העיקרי: לחנך אליטה של סטודנטים לפי ערכים מוסריים אוניברסליים 
המבוססים על גישה רציונלית נאורה. וכשאוניברסיטאות וגם בתי־• 
הספר אינם ממלאים תפקיד זה, התוצאה היא, שילדים גדלים כשהם 

נושאים עמם צלקות תרבותיות ומוסריות. דבר המבקרים השמרניים. 

אולם, כמעט באופן מקביל למתקפה הניאוקונסרבטיבית בחינוך 
התחילה מתפתחת בארצות האנגלוסכסיות החל מראשית שנות ה־ 70 
מגמה ביקורתית, שנהוג לכנותה בשם "הסוציולוגיה החדשה של 
החינוך". את "הפדגוגיה הביקורתית" של ימינו אפשר לראות במידה 
רבה כהמשכה של מגמה זו ולפיכך ראוי להרחיב עליה דיבור. 

יש הרואים בהופעת הסוציולוגיה "החדשה" של החינוך ביטוי 
למפנה מהפכני בהבנת הקשר בין בית־הספר לבין החברה. 13 לפי 
הגישה המסורתית, הידע והתרבות שנרכשו בבית־הספר היו חיוניים 
לשם רכישת מקצוע ומעמד בחברה, ועל־ידי הנהגת חינוך חובה, 
ובאנגליה על־ידי ביטול הזרמים והנהגת בתי־ספר "מקיפים", נוצרו 
סוף־סוף הזדמנויות שוות לכל הילדים, לרבות ילדי עניים וילדי 
מיעוטים, שהעדר השכלה מינימלית מנע מהם להשתלב בעבודה 
ובחברה. הכישלונות החינוכיים של רבים מילדים אלה בבתי־הספר 
הוסברו בדרך כלל ככישלונות פדגוגיים טהורים: באי־יכולתם של 
מורים ושל המערכת כולה להגמיש את תכניותיהם ואת שיטותיהם 
בהתחשב במנטליות ובתרבות של אוכלוסייה זו. מבחינה פוליטית, 
הידע והתרבות שנרכשו בביה״ס נחשבו בדרך כלל כאובייקטיביים 
וניטרליים. כך סברו גם בחוגים סוציאליסטיים ורדיקליים. בסך הכול 
שררה הנחה שבית־הספר הוא "עניין טוב" ומועיל לילדי כל השכבות 
השונות באוכלוסייה, ואולי גם האמצעי העיקרי לבניית חברה שוויונית 
יותר. הידע ותכנית הלימודים המסורתית נתפשו כדברים מובנים 
מאליהם שאינם טעונים כלל ניתוח תיאורטי וגישה ביקורתית, כפי 
שהעיד ארונוביץ לעיל. 

בראשית שנות ה־ 70 , לפי יאנג וויטי, ההנחה המקובלת על הכול 
עד אז, בעניין התועלת שכל הילדים בלי הבדל מוצא ורקע חברתי, 
מפיקים מביה״ס, נעלמה לחלוטין. הלכה וגברה הדעה, כי בית־הספר 
"עלול באותה מידה להיות תהליך של ביות(אילוף) כמו של שחרור". 4 , 
הסוציולוגיה "החדשה" של החינוך חשפה, אולי לראשונה באופן 
שיטתי, את הקשר בין ידע וכוח ובכך העמידה בסימן שאלה את 

האובייקטיביות והניטרליות הפוליטית לא של תכנית הלימודים בלבד, 
אלא של כל המערכת - המבנה, היחסים, ההעברה וההערכה של 
הידע. הסוציולוגיה "החדשה" העלתה שוב ושוב שאלות מאתגרות 
בעניין המטרות של בית־הספר: על ההנחות הפוליטיות והכלכליות 
שמאחורי הסלקציה והארגון של הידע, על העקרונות שעליהם מתבסס 
ארגונו של בית־הספר, ועל הניסיון השלילי של אוכלוסיות תלמידים 
בני מעמד העובדים, של שחורים ושל בנות, בתוך מערכת החינוך 
הציבורית. 15 מעניין לציין שהסוציולוגיה "החדשה" העלתה גם את 
השאלה מדוע נתפשים סטנדרטים אקדמיים מערביים כאבסולוטיים 
- שאלה שבמשך השנים התחדדה ביותר במסגרת השיח 
הפוסטמודרניסטי. 

אי־אפשר שלא להבחין בקרבה האידיאולוגית בין הניתוח הנ״ל 
של הסוציולוגיה "החדשה" של החינוך ובין חשיבה מרקסיסטית, 
ובמיוחד החשיבה הניאו־מרקסיסטית לגווניה השונים שהתרחקה 
מהמרקסיזם האורתודוקסי. במשך המאה העשרים, באופן מיוחד 
במחצית השנייה של המאה, המרקסיזם הקלאסי נתקל שוב ושוב 
באירועים שסתרו רעיונות בסיסיים - כלכליים ומעמדיים - של 
האורתודוקסיה המרקסיסטית: כישלונו של מעמד הפועלים למלא 
את התפקיד המהפכני שיועד לו; כישלונם המוחלט של המשטרים 
הקומוניסטיים במזרח אירופה ובמקומות אחרים; הופעתן של תנועות 
חברתיות רדיקליות חדשות, שניסו להתמודד עם התופעות החדשות 
בכלכלה, בחברה ובתרבות; ולבסוף הופעת תיאוריות פסיכולוגיות 
וסוציולוגיות חדשות(פרויד, מקס ובר) שזכו להשפעה גוברת בחוגים 
אינטלקטואליים במערב. כל אלה זעזעו בהכרח את יסודות המרקסיזם 
הקלאסי. אין אפוא תימה, שהוגים מרקסיסטיים שונים ניסו לעדכן 
את תורתם ולהתאימה למצבים החדשים. כך נולדו במרקסיזם גישות 
רביזיוניסטיות שונות, ואלה השפיעו בין היתר גם על הסוציולוגיה 
"החדשה" של החינוך (לוקאץ׳, גרמשי, אלתוסר, ובמיוחד אסכולת 
פרנקפורט). 

יש לציין כי דובריה הראשיים של "הפדגוגיה הביקורתית", ובראשם 

אנרי ג׳ירו, רובם היו מרקסיסטים בשלב מסוים בהגותם ובפעילותם 
החברתית, והפילוסופיה הפדגוגית שעליה הם מבססים את רעיונותיהם 
העכשוויים מושפעת במידה רבה מרביזיוניסטים מרקסיסטיים כנ״ל. 

תרומתו של לו־קאץ , , ככל שהדבר נוגע לענייננו, התבטאה בעיקר 
בשני רעיונות: ראשית, הוא הדגיש את חשיבותם של גורמים 
אידיאולוגיים ותרבותיים בהתפתחות ובתמורות חברתיות והיסטוריות, 
וזאת בניגוד לאורתודוקסיה המרקסיסטית, שהסתמכה בעיקר על 
גורמים כלכליים ועל מלחמת המעמדות(לפי לו־קאץ , שלטון מעמדי 
איננו סתם כפייה כלכלית אלא הסתגלות מרצון להגמוניה של 
אידיאולוגיה מסוימת), ושנית, הוא העלה ספקות בעניין תפקידו 
הבלבדי של מעמד הפועלים כנושא(סובייקט) המאבק המהפכני. משני 
רעיונות אלה משתמע, בין היתר, התפקיד הפוטנציאלי של החינוך 
במאבק על שינוי החברה. 

השפעה רבה על החשיבה החינוכית הביקורתית נודעה לרעיונותיו 
של אנטוניו גרמשי( 111801 ^־ 01 ), ההוגה המרקסיסטי האיטלקי המקורי. 
גרמשי המשיך לפתח את רעיונותיו של ליקאץ׳ בעניין משקלם החשוב 
והבלתי־תלוי יחסית בבסיס הכלכלי של גורמים אידיאולוגיים 
ותרבותיים. שום מעמד שליט לא היה יכול להפעיל את שלטונו 
באמצעים כלכליים בלבד. גרמשי היה זה שהכניס לתוך השיח הפדגוגי, 
ולדיון הציבורי בכלל, את המושג "הגמוניה" במובן של השפעה 
ושליטה באמצעות אידיאולוגיה, תרבות וחינוך יותר מאשר באמצעים 
פוליטיים וכלכליים בלבד, כפי שגורסת הגישה המרקסיסטית 
האורתודוקסית. באמצעות גורמים אידיאולוגיים ותרבותיים, טען 
גרמשי, מצליח מעמד שליט לכפות את השקפת עולמו ואת תפישתו 
את היחסים האנושיים והחברתיים, "כך שזו מתקבלת על הכפופים לו 
למעשה כעניין של שכל־ישר וכחלק מן הסדר הטבעי". 16 לדעת גרמשי, 
"רק מעמד עובדים שיחונך ע״י אינטלקטואלים רדיקליים מסוגל 
לתפוש את התעמולה הבורגנית ולהתגבר עליה". 17 המשמעות היא, 
יצירת השקפת עולם "קונטרהגמונית". 

הוגה מרקסיסטי נוסף שהיתה לו השפעה על הסוציולוגיה 

"החדשה" של החינוך הוא הפילוסוף הצרפתי ומורהו של פוקר, לואי 
אלתוסר(ז 1185£ ג 111 ^). מה שמעניין אותנו בהגותו הפילוסופית הוא 
ניסיונו התיאורטי לקשור את התיאוריה והפרקטיקה בחינוך עם 
הפוליטיקה ועם השלטון המדיני. גם אלתוסר, בעקבות גרמשי, גורס 
כי שום מעמד כלכלי אינו יכול להחזיק בשלטון מדיני בלי להפעיל 
הגמוניה תרבותית וחינוכית. גם הוא גורס מידה הרבה יותר גדולה 
של אוטונומיה למרכיבי "בניין העל", לרבות החינוך. אלתוסר הדגיש 
רעיון, המקובל מאוד על כל פדגוגיה ביקורתית, והוא, שבית־הספר, 
נוסף על זאת שהוא מקנה מיומנויות וטכניקות הכרחיות לכל עבודה 
ולכל תפקיד בעתיד, הוא מקנה לילדים גם - בעיקר, בעקיפין, 
באמצעות תכנית הלימודים - כללי התנהגות "טובה" בעבודה, כללי 
מוסר מקובלים, ותודעה אזרחית, שמשמעה לאמתו של דבר הוא כיבוד 
חלוקת העבודה הקיימת וכיבוד כללי הסדר החברתי המבוסס על 
שלטון מעמדי. אלתוסר כותב: 

נהוג לחשוב שהאידיאולוגיה שייכת לתחום התודעה... למען האמת, 

אין לאידיאולוגיה קשר רב ל׳תודעה׳... היא לא־מודעת, במובן העמוק 
של המושג, גם אם היא מציגה אה עצמה בצורה הגותית... בני אדם 
׳חיים׳ את האידיאולוגיה שלהם... לא בצורה של מודעות, אלא... 

בתור העולם שלהם עצמו. 8 , 

אנשי הסוציולוגיה "החדשה" הושפעו עמוקות, לפחות תיאורטית, 
מרעיונותיו ומפעילותו של ההוגה והמחנך הברזילאי פאולו פריירה 
( 6 ־ 611 ש?). פריירה נודע במיוחד ע״י ניסיונותיו(והצלחתו) להקנות 
לאיכרים ברזילאים, שלא ידעו קרוא וכתוב, השכלה אלמנטרית ובעיקר 
תודעה פוליטית מהפכנית. הביקורת התיאורטית המרכזית בכתביו 
הרבים היא, שההוראה המקובלת ברוב מוסדות החינוך מבוססת על 
ההנחה, שהיחס בין מורה לתלמיד הוא יחס של סובייקט פעיל(המורה) 
אל אובייקט פסיבי וקולט (התלמיד). פריירה מכנה את היחס הזה 
"תפישה בנקאית" של החינוך. תפקידו העיקרי של המורה, לפי תפישה 

זו, הוא לדחוס ידע לתוך מוחו הריק של הילד, בדומה להפקדה בבנק. 


לפי פריירה, על החינוך להנהיג, במקום השיטה הבנקאית, שיטה 
הגורסת פתרון בעיות, שבה התלמידים נהיים שותפים לפעילות 
ביקורתית תוך כדי דיאלוג עם המורים. הנושאים שמעלים התלמידים 
חוזרים אליהם לא כתבנים לאחסון, אלא כבעיות לפותרן. 

כתביו של פריירה הם תזכורת מתמדת לתופעה שתלמידים פאסיביים 
עשויים להתנגד לביותם כשהם תופשים שהמציאות היא תהליך 
מתמשך של טרנספורמציה. פריירה מאמין בפרקסיס, בפעולות משנות 
מציאות לשם שחרור האדם. 19 

ראוי לתת את הדעת על ההבדל העקרוני בין הביקורת של גרמשי, 
של אלתוסר ולמעשה של הסוציולוגיה "החדשה" לבין הפילוסופיה 
הפדגוגית של פריירה. הראשונים תפסו את היחס בין בית־הספר לבין 
החברה כיחס חד־סטרי, שלפיו בתי־הספר משמשים בדרך כלל כסוכני 
שעתוק (רפרודוקציה) של אינטרסים וערכים דומיננטיים באמצעות 
תכנית הלימודים, ישירות ובעקיפין, ואילו פריירה, שאת המסר שלו 
אימצה הפדגוגיה הביקורתית העכשווית במידה רבה מאוד, מדגיש 
את הפוטנציאל הגלום בדיאלוג בין מורים ותלמידים לביקורת חברתית 
ולהשפעה של ממש על טרנספורמציה חברתית רדיקלית, 20 דבר 
שאפשר להגדירו בלשון "הפדגוגיה הביקורתית" כ״העצמה" 
0 ת 6 וןת 6 ^סקוז 61 ). "פריירה מחדיר את החינוך במישרין לתוך התחום 
הפוליטי בטענה שהחינוך מייצג הן מאבק למשמעות והן מאבק על 
יחסי כוח". 21 

אפשר לומר, שהסוציולוגיה "החדשה" של החינוך פילסה במידה 
רבה את הדרך להבנה מעמיקה וביקורתית יותר של היחס בין החינוך 
והחברה, בין ידע וכוח, בין האינטרסים הכלכליים והפוליטיים של 
החברה הדומיננטית, ובין המבנה, התכנים (הגלויים והסמויים) 
והשיטות של בית־הספר, שנתפשו בדרך כלל כמובנים מאליהם 
וכמיטיבים עם הכול. 

ואולם, גישתה הבסיסית של הסרצירלרגיה "החדשה" סבלה מראייה 
חד־סיטרית, דהיינו, מהבלטת ההשפעה והשליטה של אינטרסים 
חברתיים דומיננטיים על מערכת החינוך. הסוציולוגיה "החדשה" 
הושפעה אמנם עמוקות מרעיונותיו של פריירה, כפי שסבור ק 11 ז 22 ,53 
אולם ככל הנראה, בעיקר מגישתו הפדגוגית הדיאלוגית, מהיחסים 
ההדדיים בין מורה לתלמיד בתהליך הלמידה, ולא מגישתו הפוליטית 
ומראייתו את המורים והתלמידים כשותפים לשינוי רדיקלי של החברה. 
את ההיבט החשוב הזה בעבודתו של פריירה אימצה "הפדגוגיה 
הביקורתית", כפי שנראה להלן. 

לסיכום הדיון על השפעתה של הסוציולוגיה "החדשה" על החינוך 
אצטט את דבריו של שפירא: 

לא יכול להיות ספק כלשהו כי מאז 1970 תיאוריות שונות ומגוונות 
שינו והרחיבו באופן קיצוני את התפיסה שלנו את החינוך ואת בית־ 

הספר. תיאוריות אלה שינו, בלי ספק, את דעתנו על תפקיד בתי־ 

הספר בחברות קפיטליסטיות מתקדמות, ועל תרומתם לתהליך הפיקוח 
והרפרודוקציה החברתיים, ועל אפשרויות לצורות חדשות של חינוך 
הקשורות לתמורות חברתיות רדיקליות. 23 

ואשר לתוצאות התיאורטיות של הרביזיוניזם המרקסיסטי לגווניו 
השונים, בית־הספר שוב לא נתפס רק כמכשיר שמעמדות שליטים 
משתמשים בו להבטחת ההגמוניה שלהם ולרפרודוקציה של החברה 
הקיימת. תפקיד זה הוא רק חלק מהסיפור. "החינוך הציבורי היה לזרז 
(קטליזטור) עיקרי בתביעות להרחבת זכויות פוליטיות בתחומים 
נוספים בחיינו החברתיים והכלכליים... בית־הספר הוא בעת ובעונה 
אחת הן מכשיר של שליטה והן מוקד של תביעות חברתיות וכלכליות 
מתקוממות של קבוצות מיעוט מקופחות בחברה". 24 

את הפדגוגיה הביקורתית העכשווית אפשר לראות הן כהמשך 
של הסוציולוגיה "החדשה" של החינוך, כפי שציינתי, והן כתגובה 
תיאורטית ומעשית על מה שנראה בעיני הוגי הפדגוגיה הביקורתית 

כפגם עקרוני בסיסי של הסוציולוגיה "החדשה". 

ראוי לציין שהסוציולוגיה "החדשה" עוררה את השאלות החדשות 
על הקשר בין החברה כולה ובין מערכת החינוך, שלא נשאלו מקודם, 
כגון: כיצד מבטיחה החברה את השעתוק(רפרודוקציה) שלה באמצעות 
החינוך? כיצד משפיעים אינטרסים חברתיים וכלכליים מסוימים על 
תכניות הלימוד? על שיטות ההוראה? על מבנה ביה״ס? וכד , . וכן, 
באמצעות "הפדגוגיה הביקורתית", היא הפנימה את החשיבות הנודעת 
לאידיאולוגיה ולתרבות (לרבות החינוך) בקיום או בשינוי המבנה 
החברתי. 

ואולם, דוברי "הפדגוגיה הביקורתית" מותחים ביקורת חריפה על 
היחס אל התלמיד כאל אובייקט פסיבי המאפיין את הסוציולוגיה 
"החדשה". יחס זה נראה בעיניהם כטעות חמורה הן מבחינה תיאורטית 
והן מבחינה פוליטית. לדידם של הוגי תנועה זו "יש להפוך פרשנות 
סוציולוגית לפרקסיס רדיקלי". 25 

להלן המושגים התיאורטיים העיקריים, כפי שהם באים לידי ביטוי 
בכתביהם של הוגי "הפדגוגיה הביקורתית". 

לשון הביקורת 

נקודת המוצא של "הפדגוגיה הביקורתית" היא ביקורת רדיקלית של 
החברה המודרנית ושל מערכת החינוך הציבורי. עיקר הביקורת על 
החברה בת־זמננו מתבטא ברעיון ההגמוניה, שהכניס לשיח הסוציולוגי 
גרמשי והורחב והועמק בידי אדורנו והורקהיימר, מראשי אסכולת 
פרנקפורט. לפי גישה זו, השליטה בחברה איננה רק כלכלית ופוליטית 
ואיננה בהכרח כפויה מבחוץ על־ידי הקבוצות החברתיות 
הדומיננטיות. השליטה מובטחת בעיקר על־ידי קבלה מרצון של 
האידיאולוגיה והתרבות ויחסי החברה הדומיננטיים כעניין של "שכל 
ישר" וכסדר טבעי מובן מאליו. תפקידה של הביקורת החברתית 
הרדיקלית הוא, אפוא, חשיפת מצב עניינים זה והתנגדות לו. ואילו 
תפקידה של הביקורת הפדגוגית הרדיקלית הוא חשיפת חלקו ותרומתו 
של בית־הספר להנצחת ההגמוניה החברתית והתרבותית של הכוחות 

הפוליטיים השולטים ולהנצחת ההזדהות מרצון אתה. בלשון 
"הפדגוגיה הביקורתית": "הפיכת הפדגוגי לפוליטי". המחנכים חייבים, 
יחד עם התלמידים, לבדוק באופן ביקורתי את תכניות הלימודים 
הקיימות, הישירות והעקיפות, את הצורה והתוכן של המבחנים, את 
המדיניות החינוכית המוצהרת, ולחשוף את הקשר בין תכניות בית־ 
הספר ובין האינטרסים הכלכליים והאידיאולוגיים של חברות הענק, 
ואת דרכי האפליה המוסווית, הגורמות לאי התחשבות בתלמידים 
מקבוצות לאומיות, מעמדיות ומינניות(ג׳נדר) שונות. 26 

"המורה כאינטלקטואל משבה מציאות" 

המושג "אינטלקטואל" מופיע ב״פדגוגיה הביקורתית" במובן 
שהשתמש בו גרמשי: לא כמקצוע המתבסס על פעילות מוחית לעומת 
מקצועות המפעילים מאמצים של שרירים ועצבים. פעילות 
אינטלקטואלית, לפי גרמשי ולפי "הפדגוגיה הביקורתית", היא 
התייחסות אל בעיות החיים, החברה, העולם, ללא קשר למקצוע שממנו 
מוציא האדם את לחמו. 27 מדובר אפוא באופי הפוליטי של פעילות 
אינטלקטואלית. ממילא אין משמעות לאובייקטיביות ולניטרליות 
בשאלות ציבוריות, כפי שנהוג לייחס לאינטלקטואלים מקצועיים, 
ובמיוחד למורים. 

על המורה כ״אינטלקטואל משנה מציאות" לעגן את ההוראה 
והלמידה בתוך הממשות הפוליטית תוך התחשבות מיוחדת בסבל 
ובמאבקים של המופלים לרעה ועליו להאמין ביכולתו להציע 
אפשרויות של שחרור חברתי. 28 

ארונוביץ וג׳ירו מבינים כי הדבר איננו קל כלל ועיקר והם מציעים 
למורים, כצעד ראשון, במיוחד ברמה האוניברסיטאית, ליצור ברית 
בין מורים רדיקליים לבין עצמם, וכן להצטרף ולפעול יחד עם תנועות 
חברתיות אופוזיציוניות מחוץ לבתי הספר. 29 

ראיית המורה כ״אינטלקטואל משנה מציאות" והדגשת תפקידו 
הפוליטי הן בתוך מסגרת בית־הספר והן תוך שיתוף פעולה עם גורמים 
פוליטיים חוץ־בית ספריים, משמען, שאין "הפדגוגיה הביקורתית" 

מקבלת את התפיסה הפרוגרסיבית של "התלמיד במרכז׳ , ־ 80146111 ) 
( 64 ז 16 ח 06 . את תכניות הפדגוגיה הביקורתית ניתן לכוון, מבחינת 
התלמידים, רק "מבחוץ" על־ידי מורים המיטיבים לכוונם לקראת 
הבנה ביקורתית של העולם ורצון לשנותו. 

ארונוביץ וג׳ירו מסכמים את תפקידו של המורה כ״אינטלקטואל 
משנה מציאות" במשימה "לעשות את הפדגוגיה ליותר פוליטית ואת 
הפוליטיקה ליותר חינוכית". משמע, להחדיר את החינוך במישרין לתוך 
התחום הפוליטי על יסוד הרעיון שבית־הספר מייצג הן את המאבק 
על משמעות והן את המאבק על יחסי עצמה(קביעת תכנית הלימודים, 
שיטות ההוראה והלמידה, המבנה הארגוני של בית הספר וכיו״ב). 30 

"העצמת" מורים ותלמידים 

המושג "העצמה" או הענקת עצמה 0 ח 6 וזד 61 ׳\\סקןז £1 ), משמעו באופן 
כללי "האופן שאנשים או קהילות משיגים באמצעותו שליטה 
בחייהם". , 3 בספרות "הפדגוגיה הביקורתית" מרבים להשתמש במושג 
זה, הן לגבי מורים והן לגבי תלמידים, במובן של הענקת אמון בכוחות 
עצמו וביכולת לשנות את המציאות החינוכית והחברתית. יתירה מזו, 
העצמה, כתב סיימון, משמעה "זיהוי יחסי דיכוי וחוסר הגינות... 
פירושה להתנגד לכוחם של אנשים להשתיק את האחרים. פירושה 
לאפשר למי שהושתקו להשמיע את קולם... (ולתת) להם את ההזדמנות 
והאמצעים להיות שותפים יעילים לשלטון". 32 באופן יותר קונקרטי 
מבחינה חינוכית, משמעה של העצמה "חינוך התלמידים לנטילת 
סיכונים ולמאבק, במסגרת יחסי הכוחות הקיימים, לסלק את מרכיב 
הדיכוי מחיינו". 33 הדאגה העיקרית היא, כמובן, לילדי מיעוטים 
וקבוצות חברתיות מקופחות אחרות. להעצמת הילד הלבן אין כמעט 
צורך לדאוג, שכן תכנית הלימודים ברוב בתי־הספר היא "של הערכה 
עצמית לבנה". 34 

תיאוריית ״ההתנגדות״( £681813006 ) 

בניתוח היחס בין מערכת החינוך לבין החברה הרחבה, אין הוגי 

"הפדגוגיה הביקורתית" מסתפקים בלשון הביקורת הנראית להם 
פסיבית מכדי לתאר לעומקו יחס זה. את החברה הקיימת ראוי לא רק 
לבקר אלא יש להתנגד לה באופן פעיל. והחידוש הוא בייעוד תפקיד 
זה גם לבית־הספר, והוא תפקיד "ההתנגדות"(€נ)ת £681813 ). 5 ג 

מושג ההתנגדות, לפי "הפדגוגיה הביקורתית", מעביר את ניתוח 
ההתנהגות האופוזיציונית מהתחום העיוני של הפסיכולוגיה החינוכית 
הדומיננטית(וח 02 ־ 811 ת 31 וח) אל מדע המדינה והסוציולוגיה. התנגדות 
במובן זה היא ביטוי למחאה מוסרית ופוליטית. תיאוריית ההתנגדות 
דוחה את הרעיון, שבתי־ספר הם סתם מקומות הוראה - לא רק על־ 
ידי הענקת משמעות פוליטית לתרבות, אלא גם על־ידי מיקום ידע 
חינוכי, ערכים, ויחסים חברתיים בהקשר של יחסים אנטגוניסטיים. 
בקיצור, תיאוריית ההתנגדות מדגישה את הצורך לחשוף את 
האינטרסים האידיאולוגיים הכלולים במערכות המסרים השונות של 
בית־הספר - בתכנית הלימודים, בשיטות ההוראה ובשיטות ההערכה. 

"לשון האפשרות" 

מסורת עתיקת־יומין היא בתולדות החינוך בארצות הברית - במידה 
רבה גם בהשפעתו של דיואי - לראות את בית־הספר כמכשיר לא 
רק של שעתוק החברה והתרבות הקיימות אלא בעיקר כאמצעי עיקרי 
להשבחתן. ההמשגה המוקדמת של "הסוציולוגיה החדשה" של החינוך 
הכניסה, כפי שראינו, החל משנות ה־ 70 המוקדמות, נימה יותר פסימית 
לתקווה זו והדגישה את "תיזת אי־הנמנעות", שלפיה אין לבית־הספר 
שום בררה אלא בסופו של דבר לתפקד במגמה של שעתוק של הידע, 
המיומנויות, המנהגים, הערכים והעמדות של דור מעמדי אחד לדור 
שלאחריו. 36 

דעה פסימית קיצונית זאת התרככה במידת־מה במשך השנים, במידה 
רבה בהשפעת הרביזיוניזם הניאו־־מרקסיסטי, ויותר ויותר הושם דגש 
על הגורם האנושי ועל אפשרות של התנגדות ושל יכולתם של מורים 
ותלמידים להיות מעורבים בפעילויות אופוזיציוניות ומרדניות נגד 
תפקיד השעתוק, גם כשההצלחה אינה מובטחת תמיד, ודאי לא במלואה. 


51 



"הפדגוגיה הביקורתית" נבדלת מזרמים קודמים בהיסטוריה של 
הרדיקליזם הפדגוגי בארצות הברית בראש ובראשונה במה שהיא מכנה 
"לשון האפשרות", שמשמעה טיפוח מודע של פעילות חינוכית 
ופוליטית של מורים ותלמידים כאחד במגמה לשנות את המבנה, את 
התכנים ואת השיטות בבית־הספר, כאחת הדרכים העיקריות לכינון 
חברה אמריקנית שוויונית וצודקת יותר תוך שיתוף פעולה עם גורמים 
פוליטיים שמחוץ לבית־הספר לשם השגת מטרה זו. 

בתי־הספר(הם) מתחמים, שבהם נשקלים המאבקים למען היווצרותו 
של סדר חברתי צודק יותר, הומני יותר ושוויוני יותר, הן בבתי־הספר 
עצמם והן מחוצה להם... חובה לראות את בית־הספר כמקום, 
שמתחוללת בו תמורה חברתית, ושבו התלמידים מתחנכים להיות 
אזרחים ערים למתרחש, פעילים וביקורתיים. 37 

שאלה קריטית לגבי חשיבותה וסיכויי השפעתה של "הפדגוגיה 
הביקורתית" היא הרלוונטיות שלה מבחינת הבעיות המטרידות בפועל 
את המורים בעבודתם השוטפת. יש לתמוה על כך שברטוריקה של 
הוגי "הפדגוגיה הביקורתית" אין אף פעם אבחנה בין שלבי חינוך 
שונים. מדובר תמיד באופן כללי על מורים ותלמידים ובית־הספר 
כאילו אין כל הבדל מבחינת הפעילות התרבותית והפוליטית בין 
מורים וסטודנטים באוניברסיטאות לבין מורים ותלמידים בשלבים 
הנמוכים של החינוך. אפשר לומר בביטחון, שלרובם הגדול של 
המורים, רעיונות אלה הם שינוי קיצוני לעומת מה שהם נתבעים 
לעשות - דהיינו, להשיג הישגים פורמליים ולדאוג לעתידם 
התעסוקתי של התלמידים. אלה הן, בלי ספק, דאגותיהם העיקריות 
של ההורים, שבניגוד לדורות קודמים, הופכים יותר ויותר לגורם רב 
השפעה במערכות החינוך השונות. במפגש של מורים בארץ(למעשה, 
מורות) בסוף יוני 1998 , הגיעו המורים למסקנה, שהבעיה העיקרית 
שלהם היא בעיית ההורים. "מצד אחד של המיתרס נמצאים ההורים, 
מצדו האחר המורים, וביניהם קצר תקשורתי". 38 ובהקשר זה של יחסי 

הורים־מורים, דובר שם על "העצמת" המורה, על הענקת ביטחון עצמי 
וסמכות מקצועית "בלי הכתבה מצד ההורים, משרד החינוך או ארגוני 
ההורים". אולם גם כאשר הובעה שביעות רצון מהעובדה שדיברו 
הפעם "על פילוסופיות" ולא רק כיצד ללמד חשבון, בסופו של דבר, 
את המורים מעסיקות הבעיות השוטפות של עבודתם. רעיונות על 
שינוי מן היסוד של מערכת החינוך ושל החברה כולה - כפי 
שממליצים הוגי ״הפדגוגיה הביקורתית״ - ספק רב אם מטרידים 
אותם בכלל, ודאי לא את ההורים, ולא בישראל בלבד. "ההמלצות 
של ארונוביץ וג׳ירו״, כתב 1511108 ־ 8111 , "נראות יותר כרשימת משאלות 
מאשר כתכנית פוליטית וחינוכית משכנעת". 39 

השימוש בביטוי האופטימי "לשון האפשרות" אינו מספיק כדי 
להפוך את התכנית היומרנית של "הפדגוגיה הביקורתית" לשינוי 
רדיקלי של בית־הספר, שיביא בסופו של דבר, בשיתוף עם גורמים 
פוליטיים חיצוניים, לחברה יותר שוויונית ויותר צודקת. דירו אמנם 
השתחרר מהפסימיזם של אסכולת פרנקפורט המאוחרת, אולם אין 
בזה כדי לתת תשובה משכנעת לספקות העמוקים של הורקהיימר 
ואדורנו לגבי האפשרות להשתחרר מההשפעה הטוטלית של 
הטכנולוגיה ושל "תעשיית התרבות" המביאות לכך שהאדם בזמננו 
הוא עבד נרצע להם, משועבד מרצונו החפשי ומקבל את השתעבדותו 
כדבר המובן מאליו. תיאור הטרנספורמציות הפדגוגיות והחברתיות 
המופיע בספרות "הפדגוגיה הביקורתית", יותר משהוא משכנע כתכנית 
ריאלית, הוא נראה כרשימת משאלות לב, שלא ברור כיצד אפשר 
לממשן הלכה למעשה. 

בשנים האחרונות היה אפשר להתרשם, שהוגי "הפדגוגיה 
הביקורתית" מרכזים את רעיונותיהם העיוניים והמעשיים בעיקר 
בתכניות החינוך הרב־תרבותי שנידונות לאחרונה באופן אינטנסיבי 
בארצות הברית במגמות ובגוונים שונים. 

חינוך רב־תרבותי בארצות הברית 

ארצות הברית היו, כידוע, מאז ומתמיד מדינה של הגירה ושל 

אוכלוסייה ממוצאים אתניים מגוונים. עד לאחרונה דומה שלא היה 
בזה כדי להטריד את האומה האמריקנית. כל גל חדש של הגירה אמור 
היה להיטמע ברוב השליט האנגלו־סכסי וליהפך על־ידי כך לחלק 
בלתי נפרד של האומה האמריקנית החדשה. בראשית המאה כתב 
קברלי(ץ 1 ' 61 כ 1 כ 0111 ): 

"בכל מקום המהגרים האלה נוטים להתיישב בקבוצות ולקיים 
כאן את מנהגיהם האתניים והדתיים. תפקידנו הוא להפסיק נוהג זה, 
ולהטמיע אנשים אלה ולמזגם כחלק מהגזע האמריקני ולהשריש 
בילדיהם ככל שניתן את התפיסה האנגלו־סכסית של צדק, חוק וסדר 
ושלטון עממי". 40 

מדיניות ההטמעה הצליחה יפה בכל הנוגע למהגרים רבים, בעיקר 
לבנים ממוצא אירופי(לרבות היהודים), אך לא לגבי צבעוניים - 
ילידי אמריקה או יוצאי ארצות לא־אירופיות. באופן מיוחד הלכה 
והחמירה בעיית האוכלוסייה השחורה, אשר לא זו בלבד שלא עלה 
בידה להיטמע, אלא שהיא סבלה מאפליה חברתית ותעסוקתית חמורה 
גם אחרי ביטול החוקים הגזעניים הפורמליים. בחינוך התבטאה 
האפליה באחוז גבוה של כישלונות בלימודים ונשירה מבית־הספר 
בשלבים מוקדמים. אם לא להיזקק לנימוקים גנטיים וגזעניים, הסיבה 
העיקרית לכישלון זה המתקבלת על הדעת נעוצה בפער התרבותי 
והלשוני בין התרבות והמנהגים בבית ובקהילה לבין תרבות בית־ 
הספר שהיא, מכל בחינה, התרבות של הרוב הלבן האירופי הדומיננטי. 
שתי תופעות בולטות חידדו והחמירו בזמן האחרון את בעיית 
המיעוטים האתניים ואת חינוך ילדיהם. 

ראשית, ההתפתחות הדמוגרפית. החברה האמריקנית נעשית יותר 
ויותר רב־לאומית ורב־תרבותית. בשנת 2020 , לפי ההשערה, כל אדם 
שלישי בארצות הברית יהיה בן אחד המיעוטים. בניו יורק כבר היום 
כל ילד רביעי מתחת לגיל 10 הוא ממוצא לא־אנגלו־סכסי, ודובר 
אחת מ־ 85 שפות .' 4 שנית, הרגישות לשונות אנושית וללגיטימיות 
של תרבויות לא־מערביות גברה מאוד מאז תנועת זכויות האזרח 
בשנות ה־ 60 ובאווירה הפוסטמודרניסטית של ימינו. 

השאלה היא, בראש ובראשונה, שאלה חברתית ופוליטית, בין 
היתר שאלת ההגדרה וההבנה של תרבות ושל דמוקרטיה. אין פלא 
שהיא שנויה במחלוקת חריפה בין חסידי בניית תרבות משותפת לכל 
גוני האוכלוסייה - אחת היא מה מוצאם - לבין תובעי פלורליזם 
תרבותי שוויוני. בין שני הקצוות האלה, כמובן, גוונים ובני־גוונים 
שונים. 

אין חילוקי רעות על כן, שהחינוך מיוער להעניק הבנה של התרבות 
וההיסטוריה של הקבוצות האתניות השונות ויחס של כבוד אליהן. 
הממשל הפדרלי בארה״ב ביטא לאחרונה את תמיכתו המפורשת 
ברפורמה בתכנית הלימודים להגשמת מגמה זו. 

אולם לפי הגישה הרדיקלית, לרבות הפדגוגיה הביקורתית, חינוך 
ל״תרבות משותפת" איננו אלא הגדרה נאה לחינוך לטמיעה בתרבות 
המערבית הלבנה, כפי שטוענים הפוסטמודרניסטים. חינוך ל״תרבות 
משותפת", מעיר §ד 1 נ\ ¥0 , "כמוהו בהצטרפות למשחק לאחר שהכללים 
והסטנדרטים כבר נקבעו ועליך להוכיח את עצמך בהתאם לכללים 
וסטנדרטים אלה". 42 

לפדגוגיה הביקורתית גישה קיצונית ביותר לרעיון הפלורליזם 
בחינוך, גישה התואמת את הפילוסופיה הפוסטמודרניסטית בגרסתה 
הקיצונית לגבי "האחרות". לפי גישה זאת, חינוך רב־תרבותי, משמעו 
טרנספורמציה בסיסית של תכנית הלימודים, המבנה, השיטות, 
ההערכות וכר של בית־הספר כדי שיהיה מסוגל לפתור כמעט את כל 
הבעיות הנובעות במישרין או בעקיפין מההבדלים האתניים 
והתרבותיים המגוונים של החברה האמריקנית בימינו: ליצור סיכויים 
שווים להצלחה אקדמית ולהבטחת עתידם הכלכלי של כל תלמיד, 
להכיר את התרבות, ההיסטוריה והלשון של מיעוטים שונים ולטפח 
יחס של כבוד אליהם, לצמצם את הניכור בין ילדי קבוצות אתניות 
ותרבותיות שונות, וכד׳ - משאלות חינוכיות שקל להביען אך קשה 
מאוד להצביע על האמצעים להשגתן. שאלות רבות מעורר כל ניסיון 
של ממש להנהיג שינויים מהותיים בבית־הספר במגמה של חינוך 
רב־תרבותי רדיקלי, כפי שמעיר 8 ת ¥3110 \: 


55 



מה מסוגל חינוך רב־תרבותי לספק? מה מוטל עליו לספק? האם אפשר 
לדבר על תרבויות שוות ללא עצמה שווה? מהן המגבלות של הגישה 
הרב־תרבותית כתרופה לאפליה ועליונות גזעית? האם יש להתייחס 
לכל התרבויות באופן שווה, או שמא תרבויות מסוימות עולות על 
האחרות?... כיצד חינוך רב־תרבותי מעצים? כיצד הוא אמור לשנות 
את מצבן של קבוצות שליטות? 

והוא מסיים בהערה: "ללא שידוד מערכות משמעותי במערך הכוחות 
החברתיים הרחבים יותר, דומה שהסבירות נמוכה מאוד שרפורמה 
חינוכית עשויה להשפיע על שינויים מבניים בסיסיים". 43 

לסיכום, אפשר לומר שפדגוגים ביקורתיים מטיפים ליצירת 
קואליציות פוליטיות ופדגוגיות כדי לגרום לטרנספורמציות רדיקליות 
בחינוך ובחברה כדי לכונן חינוך וחברה אנושיים יותר וצודקים יותר. 44 
אולם, הם אומרים כה מעט על האמצעים הממשיים להשיג מטרה זו 
ומתייחסים כה מעט לקונפליקטים ולניגודים בחברה העשויים 
להקשות, ושמא לשים לאל, את תכניותיהם, עד ש״המלצותיהם 
נשארות ריקות מעיקרן... (ארונוביץ וג׳ירו) מבטאים באופן טיפוסי 
את דעותיהם של שני אנשים הרואים בבהירות מה חייב לקרות ובידי 
מי, אם הבריות רק יאזינו להם". 45 

חשוב לציין כי למרות הרטוריקה המהפכנית, הוגי "הפדגוגיה 
הביקורתית" אינם שוגים באשליות. הם מודעים בהחלט לקשיים 
הגדולים הצפויים לכל ניסיון לממש את תכניותיהם היומרניות. 
תגובתם על קשיים אלה היא מעין "אף־על־פי־כך, כפי שהיטיב 
להתבטא לאחרונה ג׳ירו: 

(הרעיון עלול להיות אוטופי.) אולם מוטב כך מלהתפלש באשמה או 
מלסרב להיאבק למען עולם טוב יותר... במיטבה של מסורת הנאורות, 
התבונה מציעה למצער את ההנחה והתקווה, שגברים ונשים יוכלו 
לשנות את העולם שהם חיים בו. 46 

ושמא מוטב לסכם את המסר של "הפדגוגיה הביקורתית" בדברי 
ג׳ירו שלהלן: 

"בתי הספר לא ישנו את החברה, אך נוכל ליצור בתוכם כיסי 
התנגדות המספקים מודלים פדגוגיים של צורות למידה ויחסים 
חברתיים חדשים - צורות שניתן להשתמש בהן בתחומים אחרים 
המעורבים יותר במישרין במאבק על מוסריות וצדק חברתי חדשים". 47 

פרק ג׳ 


מה בין הוראה לחינוך 


השאלה היא, מהו תפקידו(או תפקידו העיקרי) של בית־הספר? מה 
ניתן לצפות מנערות ונערים שסיימו לפחות 12 שנות לימוד? האם רק 
רמת השכלה כלשהי בספרות, בהיסטוריה, במדעים וכד׳? או שמא גם 
העדפות ערכיות, השקפות עולם, אוריינטציה חברתית ופוליטית(לאו 
דווקא מפלגתית), וכד/ מטרות שהן מעבר לדעת ולהשכלה? 

השאלה הישנה הזאת התעוררה בזמן האחרון מחדש כשצבי לם 
מהאוניברסיטה העברית בירושלים הציע למערכת החינוד בגיל 
הנעורים בקיבוץ הארצי לבטל את בית־הספר הפנימייתי במתכונתו 
הנוכחית("המוסד החינוכי") ולקיים בתי־ספר על־יסודיים שמטרתם 
היחידה היא הקניית דעת ופיתוח אינטלקטואלי. 1 

את הרעיון להפריד בין חינוך להוראה ולשחרר את בית־הספר 
מכל מטרה ומכל תפקוד שאינם "חינוך באמצעות הדעת" מבסס לם 
על שתי ההנחות התיאורטיות שלהלן: 

א. אין להחליף מטרות באמצעים. אמנם יש קשר ביניהם, וצבי לס 
מביא כמה דוגמאות מצוינות לקשר הזה, אבל מטרות ואמצעים 
הם עקרונית שתי קטגוריות שונות ואסור להחליפן זה בזה. הצידוק 

למטרות, לפי צבי לם, הוא סובייקטיבי, רגשי, אמוני, או 

• • 

אידיאולוגי. אי־אפשר לדון במטרות באופן רציונלי. או שהן 
מקובלות עליך או שאינן מקובלות עליך. אין שום קריטריון 
אבסולוטי להערכתן. 

האמצעים החינוכיים, לעומת זה, מיועדים להשיג את המטרות 
הרצויות וניתן לדון באופן רציונלי על יעילותם. הקריטריון 

האובייקטיבי להערכתם הוא יעילותם. 

ב. ההנחה התיאורטית השנייה של צבי לם היא, שאין להטיל על 
בית־הספר מטרות שאינן מתפקידו ואין הוא ערוך להשיגן. 
המטרות של בית־הספר הן "חינוך באמצעות הדעת" או חינוך 
אינטלקטואלי בלבד. 

לבדיקת שתי ההנחות התיאורטיות הנ״ל יוקדשו ההערות שלהלן. 

מטרות ואמצעים בחינוך 

אני חולק על כך, שהצידוק למטרות הוא מעיקרו סובייקטיבי ורגשי 

או אמוני. לא מקרה הוא שלהדגמת הרעיון הזה מובא החינוך הדתי. 

• • 

כמובן שעל דת קשה להתווכח: או שאתה מאמין או שאינך מאמין. 
כשצבי לם מוסיף למאפיינים הסובייקטיביים של המטרות גם את 
התואר "אידיאולוגי", הרושם הוא שהוא מזהה את המושג 
"אידיאולוגיה" עם "דת חילונית". 

המושג "אידיאולוגיה" איננו חד־־משמעי, כמובן, ויש לו היסטוריה 
לא קצרה. מרקס השתמש במושג זה בחיבור הנעורים שלו 
"האידיאולוגיה הגרמנית" במובן של תודעה שעוותה על־־ידי המשטר 
החברתי המעמדי. מאה שנה בקירוב לאחר מכן השתמשו סוציולוגים 
מערביים במושג "אידיאולוגיה" במובן של דת חילונית. דומה שזה 
המובן המקובל על צבי לם גם היום. לפיכך, מטרות אידיאולוגיות הן 

בעיניו סובייקטיביות, אמוניות שאי־אפשר לדון בהן דיון רציונלי. 

• • 

ולפיכך חינוך אידיאולוגי זהה בהכרח עם אינדוקטרינציה. 

אולם אין זה הפירוש המקובל בימינו. המילון של אבן שושן מגדיר 
"אידיאולוגיה" כך: "מערכת של אידיאות, מכלול רעיונות בתחום 
מסוים. למשל: אידיאולוגיה ציונית, אידיאולוגיה סוציאליסטית". 
ואילו "אידיאולוגי" לפי אבן־שושן: "שיש בו השקפת עולם מסוימת". 

למובן זה גם אני מתכוון כשאני אומר אידיאולוגיה או חינוך 
אידיאולוגי. לדידי חינוך אידיאולוגי או רעיוני משמעו חינוך להשקפת 
עולם הומניסטית, דמוקרטית, פתוחה לשינויים, לוויכוח ולביקורת. 
כלום אי־אפשר לדון דיון רציונלי באידיאולוגיה הציונית או 

הסוציאליסטית או הקיבוצית? האמנם מדובר רק ברגשות ואמונות? 

ואשר לאמצעים. הקביעה כי הקריטריון היחידי, החשוב ביותר, 
להערכת אמצעים בחינוך הוא יעילותם, ולפיכך הצידוק שלהם הוא 
אובייקטיבי ורציונלי, קביעה זאת נראית לי עוד יותר בעייתית מאשר 

הקביעה, כי הצידוק היחידי למטרות בחינוך הוא רגשי ואמוני בלבד. 

• • 

קשה להשתכנע, כי אין באמצעים חינוכיים שום אלמנטים של רגש, 
של מוסר ושל ערכים. האמת היא, כי האמצעים החינוכיים והתהליכים 
החינוכיים חשובים כשהם לעצמם בלי קשר ליעילותם. 

בתחומי חיים רבים הדרך היא לעתים קרובות חשובה מהמטרה 
שלקראתה היא מובילה. בסוף המאה הקודמת ובראשית המאה שלנו 
חי ופעל בגרמניה סוציאליסט יהודי בשם אדוארד ברנשטיין, ממייסדי 
הסוציאלדמוקרטיה והרוויזיוניזם בתנועה הסוציאליסטית. המטרה 
הסוציאליסטית אינה ולא כלום, העיקר היא הדרך, אמר. היינו צעירים 
ומהפכנים ושמנו כמובן ללעג משפט זה של ברנשטיין. היום מקובל 
עלי שהצדק היה עם ברנשטיין ולא עם לנין, שהצדיק כל אמצעי 
ובלבד שיוביל למטרה. 

הבה ונחזור לחינוך. כשאנו שוללים שימוש בכוח כלפי ילדים, או 
התניה על־ידי תגמולים נוסח סקינר, או שיטות משמעת המשפילות 
את הילד וכד׳ - אין זה מטעמי יעילות אלא בראש ובראשונה בגלל 
כיבוד אישיות הילד, בגלל אמפאתיה לרגשותיו, בגלל יחס של אהדה 
אליו - נימוקים רגשיים מעיקרם, המתייחסים לאמצעים כשלעצמם 
ללא קשר הכרחי למטרות החינוכיות. כמובן, גם בתחום הרחב של 
החינוך, יש מטרות ספציפיות רבות, בעיקר בתחום הדידקטי - מטרות 
שצבי לם מכנה אותן "תכליות" (להבדיל מ״יעדים" ומ"מטרות 
עליונות״) - שהקריטריון העיקרי להערכת האמצעים הדידקטיים 
האמורים להשיגן היא יעילותם. 2 כשהתכלית היא, למשל, להביא את 
כל התלמידים בכיתה ז , להבנת השימוש במשוואות ריבועיות, נבחר 
ונעריך כמובן את ספרי הלימוד, התרגילים, אמצעי ההמחשה, אמצעי 
העזרה למתקשים, וכר בראש ובראשונה לפי יעילותם להשיג את 
המטרה הרצויה. והדוגמאות רבות. 

ואולם, רוב תהליכי החינוך יש להם ערך כשלעצמם בלא קשר 
ליעילותם בהשגת המטרות הרצויות. טיב היחסים האנושיים בין מורים 
לתלמידים, שיטות המשמעת, שיטות ההערכה, כל מה שקורה 
לתלמידים כאן ועכשיו - הוא שקובע את טיבו של החינוך. "מערכת 
האמצעים", כתב שמואל גולן, "קובעת את נשמתו של החינוך. אין 
הילד נחשב בו כאמצעי ואוביקט אלא כסוביקט עצמאי, יצור חד־ 
פעמי, הזכאי לאושר ולפיתוח כל כוחותיו ויכולת יצירתו". 3 

הדבר נכון בכל הגילים ואולי באופן מיוחד בגיל הנעורים, שהוא 
הגיל הנדון כאן. מן הראוי להזכיר בעניין זה את דברי יעקב פדן 
(פולי), ממניחי היסוד של המוסד החינוכי במשמר העמק וממחנכיו 
הבולטים. על שאלת המראיין(יוסף ארנון) בעניין הצטרפותם של 
בוגרי המוסד החינוכי לקיבוץ, ענה פדן, "ודאי, אחת המטרות של 
החינוך (שלנו) היא לראות את החניכים ביום מן הימים מגשימים 
וחברי קיבוץ. אבל האם זה צריך לקבוע אם הרעיונות החינוכיים היו 
צודקים או לא?... אני מודד דברים אחרים לגמרי. אני מודד איך היו 
חיי החניך באותה תקופה שהוא התחנך, ובשני אספקטים. איך הוא 
הרגיש בזמן שהוא חי בחברתי, ואיך הוא משקיף על זה אחרי כך וכך 
שנים. ודאי שאני רוצה שילכו לקיבוץ... אבל בעיני המודד החינוכי 
הוא איך הוא נעשה אדם, איך הוא חי את חיי הנעורים שמגיעים 
לו!... וכאשר כעבור שנים... באים חניכים (לשעבר) ואומרים: חיינו 
היו טובים, היו מלאים, קיבלנו רכוש שהוא מלווה אותנו - אפשר 
להגיד שהצלחנו". 4 

לרגל ציון 60 שנה למוסד החינוכי במשמר העמק, ראתה אור במוסף 
השבועי של עיתון ״הארץ״( 16.10.92 ) כתבה של דליה קרפל על ימי 
הבראשית של המוסד, ובה ראיונות עם כמה מראשוני בוגריו, מהם 
בעלי מעמד בתחומי המדע, הכלכלה והתרבות. כולם עד אחד אישרו 
את דבריו של יעקב פדן, לאמור: "מערכת האמצעים קובעת את נשמתו 
של החינוך", 5 או בלשונו של מקלוהן: המדיום הוא המסר. 

למעשה, כפי שהתברר גם מההערות הנ״ל, אין כמעט אפשרות 
להפריד הפרדה של ממש בין מטרות ואמצעים בחינוך. 

ההבחנה החדה בין מטרות לבין אמצעים היא הבחנה אריסטוטלית 
פורמלית, שטולמין מעיר עליה כי הניסיון האינטלקטואלי שלנו מאז 
אריסטו ערער אותה. והוא מוסיף: "במחילה מכבודו של אריסטו... 
אמצעים או מטרות הם קורלטיביים, דהיינו הם ניתנים להבחנה 
פורמלית בתור מונחים, אך תלויים זה בזה הדדית ביישום". 6 אולי 
בטכנולוגיה או בחקלאות המטרות והאמצעים הם בדרך כלל דברים 
שונים, האמצעים אמורים להוביל במסלול קווי למטרות הרצויות והם 
נבחנים ומוערכים לפי קריטריון אחד בלבד: יעילותם. בתחום החינוכי, 
לעומת זה (להוציא "תכליות" דידקטיות ספציפיות, כפי שציינתי 
לעיל), המצב שונה לחלוטין. דיואי היטיב להגדיר את היחס בין מטרות 
לאמצעים בחינוך: "האמצעים בחינוך הם מטרות בתהליך התגשמותן". 
ואכן, היחסים בין מורים לילדים, שיטות ההערכה, התחשבות בהבדלים 
אישיים, דרכי המשמעת וכר אינם רק חשובים לעצמם - כאן ועכשיו 
- כפי שניסינו להבהיר. אמצעים אלה וכדומים להם הם גם מימושן 
בפועל - בתנאים של בית־הספר ברמה המתאימה לגיל - של מטרות 
חינוכיות חשובות. 

אריסטו הזכיר לקוראיו, כי כדי להיות נבלן צריך להתאמן בנגינה 
על נבל, וזאת כדי לומר להם, כי כדי להיות אדם אמיץ, חייב אדם 
לעשות מעשים של אומץ־לב. איך אפשר, למשל, לחנך לחשיבה 
ביקורתית אם לא על־ירי הפעלת חשיבה ביקורתית בכיתה? או איך 
אפשר לחנך לכיבוד זכויות האדם ולשוויון ערך האדם, אם מעמדו 
של הנער המצטיין בעבודה או של הנערה המצטיינת במחול יהיה 
נחות לעומת התלמיד המצטיין בלימודים? והוא הדין בחינוך לשיתוף 
פעולה ולערכים חברתיים ומוסריים אחרים, או בחינוך להנעה פנימית 
ללמידה. בכל אלה ובנושאים דומים להם ישנה זהות גמורה בין 
המטרות והאמצעים. לפיכך אין תימה שמטרות ואמצעים מתגלגלים 
לעתים קרובות זה בזה. 

דוגמה מעניינת לגלגול כזה נתן צבי לם עצמו. בניסיון לשכנע 
אותנו שאין להחליף אמצעים במטרות ושמטרתו הבלעדית של בית־ 
הספר היא פיתוח השכל, הוא מגדיר את תפקידו של בית־הספר במילים 

"חינוך באמצעות הדעת". הדעת, האמורה להיות המטרה העיקרית 
של בית־הספר, אם לא היחידה, הופכת אפוא על־ידי הגדרה זו מניה 
וביה לאמצעי, למכשיר. 

שכן, לא את הדעת "נועדה ההוראה להרכיש, אלא באמצעותה 
היא מבקשת לתמוך בהתפתחותו של התלמיד, של כל תלמיד לפי 
צרכיו". 7 המטרה הפכה אפוא לאמצעי. במקרים אחרים האמצעי 
החינוכי הופך בלי משים למטרה, כמו, למשל, בבחינות הבגרות. 
כשהנהיגו בבתי־ספר קיבוציים את בחינות הבגרות, ראו בזה אמצעי 
להשגת שתי מטרות חינוכיות שהטרידו את המערכת החינוכית 
הקיבוצית בתקופה האחרונה: ראשית, השגת כרטיס כניסה 
לאוניברסיטה בלי המחיר הכבד של שנת לימודים נוספת (המכינה 
האקדמית); ושנית, הגברת המוטיבציה החיצונית ללמידה בגלל 
התרופפות המוטיבציה הפנימית. אין זה מענייננו כאן להעריך את 
טיבן של מטרות אלה או את יעילות בחינות הבגרות בהשגתן. 
מה שחשוב לנו לציין הוא, שתעודת הבגרות כאמצעי התגלגלה חיש־ 
מהר למטרה בפני עצמה, במקרים רבים המטרה החשובה ביותר 
והקריטריון העיקרי להערכת הישגיו של בית־הספר העל־יסודי. 
להשגת מטרה חשובה זו היה על בית־הספר הקיבוצי להפעיל במשך 
הזמן אמצעים שונים, שלא היו מקובלים עליו קודם לכן: הכשרה 
מיוחדת של המורים, (או שכירת מורים בעלי ניסיון בעניין זה), 
שינויים בתכניות הלימודים שעיקרם העדפת מקצועות הכלולים 
בבחינה על חשבון מקצועות אחרים שאינם כלולים בבחינות הבגרות. 
ומקצועות אלה נעשו, כמובן, יותר ויותר "לא־־חשובים" בעיני 
הצעירים. משמע, בחינוך אי־אפשר להפריד בין מטרות ואמצעים 
הפרדה חדה. 8 


בית־ספר או בית־חינוך 

הרצון להרחיק מבית־הספר כל ניסיון של חינוך לערכים, איננו חדש. 
מזה שנים רבות הוא מופיע בהגות ובספרות הפדגוגית המערבית, וכל 
הגורס חינוך לערכים כחלק בלתי נפרד של תהליך ההוראה והלמידה 

בבית־הספר, חובה עליו להתמודד עם שלושה טיעונים עיקריים של 
השוללים חינוך לערכים. 

אחד פילוסופי־פסיכולוגי: אין לאיש זכות לכוון את התהליך 
הפנימי הספונטני של התפתחות האישיות, שכן כל התערבות מבחוץ 
עלולה לעוות את ההתפתחות ואת האפשרות להיות מה שאדם יכול 
להיות לפי טבעו ולא לפי דגם זה או אחר הרצוי למישהו, או, כפי 
שהתבטא פעם יזהר סמילנסקי: "אין כל זכות לאדם אחד לבוא מבחוץ 
ולנסות להתערב לו לאדם אחר מפנימו". מה שנשאר לבית־הספר, 
לפי גישה זו, ומה שמוטל עליו הוא להקנות לילדים דעת ומיומנויות 
אינטלקטואליות, רק זה. 

סוג שני של נימוקים נגד חינוך לערכים הוא אתי־חברתי: בחברה 
מודרנית, דמוקרטית ופלורליסטית, רק להורים הזכות לנסות ולהשפיע 
על אישיותו של הילד ועל ערכיו. הבדלי דת או הבדלי דעות בין 
חילוניים לדתיים, גישות חברתיות ופוליטיות שונות והתפלגויות 
אחרות בתוך החברה אוסרים, לפי טיעון זה, על בית־הספר להיות 
מעורב בצורה כלשהי בשאלות השנויות במחלוקת בחברה. לפיכך, 
על בית־הספר להקנות לילדים דעת בלבד. 

לפי נימוק שלישי: בית־הספר איננו יודע לחנך לערכים לא־ 
אינטלקטואליים. והוכחה לכך, שאין שום אפשרות להוכיח כי מה 
שמצהירים ומה שמתכננים מתבצע בפועל. ילדים יוצאים מבית־הספר 
כשאין שום קשר בין מאפייני אישיותם לבין המליצות הנשגבות שבהן 
מבטאים את מטרות החינוך. ואם יש קשר קורלטיבי כלשהו, אין שום 
הוכחה שזה קשר סיבתי, דהיינו שתכונותיהם האישיות של בוגרי 
בית־הספר הן תוצאה של החינוך בבית־ספר ולא של גורמים אחרים 
(תכונות טבועות מלידה, בית ההורים, הסביבה החברתית וכר). לפיכך, 
חבל על המאמץ והאנרגיה המושקעים בבית־הספר למטרה אחרת 
מאשר פיתוח השכל והקניית דעת. 

ב־־ 1973 פרסם קרל ברייטר מאוניברסיטת טורונטו ספר בשם 1081 ^ 
? 1110316 >£ ¥0 \, שעורר בזמנו פולמוס ער ועד היום עודנו נסקר 
בדיונים על תפקידו של בית־הספר בזמננו. את המושג "חינוך" מגדיר 

ברייטר כניסיון להשפיע על אישיותו של הילד ועל ערכיו, להבדיל 
מהוראה, או אם להשתמש במונחיו של ברייטר, "אימון במיומנויות" 
(§ת 1 ו 211 זז 51011 ) (קריאה, כתיבה, חשבון), האמור להיות כביכול 
ניטרלי לחלוטין וחף מכל התערבות ערכית. 9 

רעיון דומה מאוד מביע מזה שנים רבות ס. יזהר: "לא צריך לחנך 
לערכים וגם אי־אפשר", 10 ולכן יש "למחוק את החינוך"; תפקידו של 
בית־הספר כמוהו כתפקיד "המשביר המרכזי", לאמור, עליו לספק 
כלים בלבד, "אשר אתה רשאי להשתמש בהם ואתה רשאי לא 
להשתמש בהם"," וכיו״ב, הגדרות שבהן מבטא יזהר את התנגדותו 
ל״חינוך", דהיינו לכל מה שאינו למידה, כאילו אפשר להפריד הפרדה 
גמורה בין חיניר לבין הוראה ולמידה. ועוד נשוב בהמשך לעניין זה. 
גם אצל ברייטר וגם אצל יזהר, שלושת הטיעונים העיקריים נגד חינוך 
לערכים שנמנו לעיל משמשים במידה רבה בערבוביה, למרות שיש 
ביניהם סתירות לוגיות. למשל, אם זה נכון, שהניסיונות להשפיע על 
אישיותו של הילד ועל ערכיו הם ניסיונות־שווא שאינם מולידים 
שום תוצאות, מה טעם להזהיר מפני הסכנה הנובעת כביכול מניסיונות 
כאלה ולגייס נימוקים פילוסופיים ופסיכולוגיים שנויים במחלוקת 
נגד "התערבות מבחוץ בפנימיותם" של ילדים? לכל היותר, חבל על 
הזמן. סכנה לעיוות האני, סמי מכאן. או, אם אמנם כל התערבות 
חיצונית בהתפתחותו של הילד עלולה לעוות את התפתחותו הטבעית, 
כלום התערבותם של ההורים - והיא כידוע התערבות אינטנסיבית 
מאוד, בעיקר בגיל הרך הפורמטיבי - איננה בחינת התערבות 
חיצונית? ואולם, נתעלם מהדקויות האלה וננסה לדון בכל אחד 
משלושה הטיעונים שמנינו נגד חינוך לערכים לגופם. 

מעורבות מבוגרים הכרחית להתפתחות הילד 

הטענה העיונית העיקרית נגד חינוך לערכים היא, שמעורבות חיצונית 
בהתפתחות הילד, בדרך כלל מעורבות של מבוגרים, שיש בה יסוד 
של הכוונה למטרות ערכיות מקובלות על המכוונים, טומנת בחובה 
את הסכנה לעוות את התפתחותו הטבעית של הילד ולפגוע בחירותו 

"להיות מה שהנו". היטיב לבטא את הגישה הזאת מסלאו בטענתו, כי 
כישוריו ותכונותיו של הילד טבועים בו מלידה והם יתפתחו לפי 
אותה חוקיות טבעית שעץ האלון מתפתח מזרע האלון ושהסוס מתפתח 
מן העובר "הסוסי", אם רק לא תהיה התערבות חיצונית, שתנסה לכוון 
אותו לאיזה כיוון רצוי למכוון ותעוות על־ידי כך את התפתחותו 
הטבעית. 2 , 

אולם האמת היא, שהתפתחות הילד איננה רק הבשלה הדרגתית 
של פוטנציאל טבעי. לנתונים הטבעיים נודעת, בלי שום ספק, חשיבות 
גדולה בהתפתחות הילד, אולם אין בהם היכולת להתפתח ללא 
אינטראקציה אינטנסיבית עם סביבתם הפיזית והחברתית־תרבותית. 
אפילו ההתפתחות הפיזיולוגית תלויה במידה רבה בהשפעת הסביבה 
(מזון, מחלות) לא כל שכן כשמדובר בהתפתחות הקוגניטיבית 
והרגשית. מלכתחילה נולד הילד לתוך סביבה נתונה המשפיעה על 
התפתחותו. העיר בעניין זה ארנסט סימון: "כשם שאין הילד נשאל 
אם ברצונו להיוולד ולאילו הורים, כך גם כופים עליו את ארץ לידתו, 
לרבות לשונה, מסורתה וחווייתה. ביסודות הללו כבר טמונות עובדות 
המשפיעות, כגון: רשמי טבע, מטבעות לשון, זכרי עבר ומנהגי הווה". 3 , 

אולם הגורם החיצוני שהשפעתו על התפתחות הילד היא החשובה 
ביותר, הם אנשים מבוגרים בעלי חשיבות בחייו(הורים, מטפלות, 
מורים, מדריכים) שאיתם מקיים הילד אינטראקציה תדירה. רק 
כתוצאה של אינטראקציה זו יכול הילד להיות "למה שהוא", או ליתר 
דיוק, למה שהוא יכול להיות. המעורבות של אנשים מבוגרים בחייו 
של הילד - אם יש בה תערובת אופטימלית בין אתגר לבין תמיכה 
ועידוד - לא זו בלבד שאיננה מעוותת את התפתחותו ואיננה פוגעת 
בפיתוח תכונותיו הטבעיות, אלא מעורבות זו היא הכרחית להתפתחותו 
התקינה של הילד בכל התחומים - הקוגניטיבי, הרגשי והרעיוני. 

מבחינת ההתפתחות הקוגניטיבית, ראוי להביא את גישתו של 
ויגוטסקי מלפני למעלה מיובל שנים - גישה המקובלת היום על 
פסיכולוגים התפתחותיים רבים במערב. ויגוטסקי גורס, כי אחד 
המאפיינים של האבולוציה האנושית התרבותית היא ההיזקקות של 

הילד, הטבועה בו מלידה, לעזרתם של בעלי ניסיון וידע ומיומנויות 
לצורך התפתחותו הקוגניטיבית. כל תפקוד תרבותי של הילד, טוען 
ויגוטסקי, ראשיתו ביחסים בין הילד לבין סביבתו החברתית והוא 
תלוי בהכוונתם של מבוגרים. רק בהמשך ההתפתחות, התפקוד מופנם 
ונהיה תפקוד פנימי. הדעת והמיומנויות שאותן אנו מעוניינים להקנות 
לילדים, הן המצאות תרבותיות שיש ללמוד ולשכלל אותן על־ידי 
אינטראקציה עם אלה שכבר רכשו אותן ומפעילים אותן. מרגע 
היוולדם, ילדים שרויים באינטראקציה מתמדת עם מבוגרים, 
המשתדלים באופן פעיל ותכליתי לכלול את הילדים בתרבותם, 
במנהגיהם ובדרכי עשיית דברים שהצטברו במהלך ההיסטוריה 
ושהילדים מטמיעים אותם במשך התפתחותם. כאשר מבוגרים 
מסייעים בידי ילדים לבצע דברים שאין הם מסוגלים לעשותם בכוחות 
עצמם, טוען ויגוטסקי, הם מקדמים את ההתפתחות של הדעת ושל 
המיומנויות. ללא כושר טבעי ללמוד ממבוגרים, לא היו תרבויות 
אנושיות מתפתחות לעולם. מעורבותם הפעילה של מבוגרים בחיי 
ילדים איננה אפוא מכשול בדרך להתפתחותם "הטבעית", אלא צורך 
חיוני להתפתחותו של הילד. 14 גם ברונר, בעקבותיו של ויגוטסקי, 
קובע כי הדבר המכריע באינטליגנציה היא "המידה שבה האדם הוא 
׳בר הדרכה , ". 5 , 

גם מבחינת ההתפתחות הרגשית, מעורבותם של מבוגרים בחיי 
ילדים חשובה. ספק אם ילדים יכולים להגיע לביטחון רגשי, שהוא 
אחד הצרכים הבסיסים של הילד, ללא מערכת ערכים יציבה וקבועה, 
ולו יחסית, המכוונת את חייהם - מערכת המועברת להם על־ידי 
מבוגרים בעלי חשיבות בחייהם. אין מיטיבים עם ילדים ואין מסייעים 
להתפתחותם "הטבעית" כשמשאירים אותם לנפשם בענייני מוסר 
וערכים. עליהם להתמודד לבדם עם תביעות יצריהם ו״עקרון ההנאה". 
עדיין הם חסרים את הכוח הנפשי("אני" חזק), כדי לעמוד מול תביעות 
אלה ללא עזרה, הדרכה ותמיכה מצד מבוגרים. אין לילדים דרך אחרת 
לפתח את "עקרון המציאות", אלא דרך אינטראקציה עם מבוגרים. 

בגיל ההתבגרות, שהוא הגיל הרלוונטי לדיוננו, מעורבותם של 

מבוגרים בחייהם של מתבגרים היא אמנם עניין מורכב יותר, אך 
מעורבות זו חיונית לא פחות. מצד אחד השאיפה להשתחררות מתלות 
ילדית במבוגרים, כתוצאה מהתפתחות גופנית, פיזיולוגית 
ואינטלקטואלית, מגיעה אז לשיאה. אולם, מצד אחר, מעמיקים גם 
הקונפליקטים הנובעים מהתפתחות זו ובמיוחד המתח בין היכולות 
החדשות (הגופנית, המינית, האינטלקטואלית) לבין המגבלות 
החברתיות והמעצורים הפנימיים המעכבים את מימושן. 

לפי פרנקנשטיין, "המתבגר זקוק לעזרת המבוגר כדי לתת 
להרהוריו על עצמו, לתודעת עצמו, משמעות וכיוון... אם עזרה של 
מבוגרים אינה ניתנת - כמעט אין מנוס מהיווצרותה של אישיות 
הטרונומית, חסרת מבנה וחסרת זהות". 16 

מה שצפוי אפוא למתבגר בימינו ללא הדרכה מבוגרת נבונה ובלתי 
אוטוריטרית, המבוססת על אימון הדדי, איננה התפתחות בלתי מעוותת 
של כישוריו הטבעיים, אלא סכנה ממשית, לפחות לחלק מהמתבגרים, 
של היגררות אחרי פיתויים יצריים אפנתיים שאין ביכולתם עדיין 
לעמוד בפניהם בכוחות עצמם. 

תחום חשוב נוסף בהתפתחותם של מתבגרים, שבו נודעת חשיבות 
רבה למעורבותם הפעילה של מבוגרים, הוא התחום הרעיוני־־פוליטי. 

ההתנגדות לניסיון החינוכי להשפיע על השקפת עולמם של ילדים 
ושל מתבגרים נשענת בדרן כלל על הרתיעה מפני אינדוקטרינציה. 
תמוה הדבר שמתנגדים לחינוך רעיוני ופוליטי עדיין מעלים את הנימוק 
הנדוש של סכנת האינדוקטרינציה. סימן ההיכר העיקרי של 
אינדוקטרינציה(בניגוד לחינוך רעיוני רציונלי) הוא מניעת מידע או 
חסימת מגע עם השקפות שונות מאלו המקובלות על המחנכים. 
בארצות דמוקרטיות בימינו, האפשרות הזאת קיימת(בקושי) אך ורק 
בחוגים דתיים סגורים. בעידן הטלוויזיה והאינטרנט, אין שום אפשרות 
ממשית - גם אילו מישהו היה רוצה בכך מאוד - למנוע מילדים, 
החל מגילאים צעירים ביותר, ודאי ממתבגרים, להיחשף למידע מגוון 
ביותר ולגישות ודעות מכל הסוגים. מבחינה זאת, מה שאמר לאחרונה 
יזהר על העולם הפתוח בימינו, שאי־אפשר לבטל אותו וכי "דגניה 

נמצאת באמצע תל אביב", 7 , כדבריו, הוא בהחלט נכון. יחד עם זה, 
קשה לו ליזהר, ככל הנראה, להיפרד מההברקות הלשוניות שמזמן 
רעיון האינדוקטרינציה ובאותה הזדמנות עצמה הוא מדבר עדיין על 
כך, ש״חינכו אותך בתוך צנצנת סגורה או בתוך בועה ולא נותנים לך 
אפשרות אחרת", כאילו סכנה זו עודה ממשית בימינו, ולכן יש להזהיר 
מפניה בלי הרף. תמהני. אריקסון מלמד אותנו, שרכישת השקפת 
עולם היא צורך התפתחותי חיוני. וזה לשונו: "כשהגעת לגיל מסוים, 
אתה יכול ואתה חייב ללמוד להיות נאמן להשקפה אידיאולוגית 
כלשהי. אם לנקוט לשון פסיכיאטרית: ללא התפתחות הכושר 
לנאמנות, צפויה ליחיד אחת משתי סכנות - או מה שאנו קוראים 
׳אני׳ חלש, או חיפוש אחר קבוצה סוטה שלה הוא ישמור נאמנות". 8 , 

ספק רב אם נכון להשאיר את תהליך רכישת הנאמנות להשקפה 
אידיאולוגית ופוליטית כלשהי להשפעת כלי התקשורת בלבד ללא 
מעורבות מדריכה של מחנכים מבוגרים, מעורבות פתוחה ורחוקה 
מכל אינדוקטרינציה. אם, למשל, אחת המטרות העיקריות של חינוך 
להשקפת עולם היא הדמוקרטיה, "ילדים אינם נולדים דמוקרטיים. 
עליהם לרכוש ידע, הבנה וניסיון על דמוקרטיה והתנהגות דמוקרטית, 
לפני שניתן יהיה לצפות שיתנהגו באורח דמוקרטי". 9 , מעורבותם 
התכליתית והמיומנת של מחנכים בתהליך זה היא, בלי כל ספק, 
הכרחית. ברור כי עזרתם המדריכה של מבוגרים היא חיונית 
להתפתחותם התקינה של ילדים ושל בני נוער בתחומים רבים. ברונר, 
למשל, מצא כי נוכחות אדם מבוגר והתערבותו המדריכה לא זו בלבד 
שלא הפריעו למשחקם הספונטני של ילדים קטנים, אלא שהביאו 
לכך שמשחקם נמשך יותר, שפתם היתה עשירה יותר, ונמנעו תופעות 
של "בעל זבוב" שבהן ילדים נעשים נבזים. 20 יש להזכיר גם את מחקריו 
הקלאסיים של קורט לוין שבהם התברר, כי מבין סגנונות שונים של 
הדרכת נוער, הסגנון של 6 ־ 311 * 1315862 היה היעיל פחות והיה בו גם 
כדי לסכן את היחסים החברתיים התקינים בין המתבגרים. 

לסיכום, ראויה לציון הנחת היסוד האוניברסלית להתפתחותם של 
ילדים, פרי ניסוחו של ברונפנברנר, בעקבות עבודות מחקר בין־ 

תרבותיות של המחבר ושל חוקרים רבים אחרים. וזו לשונה: "הקשר 
ההתפתחותי הוא הקשר שבו הילד יכול לצפות ולהיות מעורב בדפוסי 
פעילות מורכבים יותר ויותר, במשותף עם או בהדרכתם הישירה של 
אנשים בעלי הידע והמיומנות שהילד טרם רכש ואשר כלפיהם הילד 
פיתח יחס אמוציונלי חיובי". 21 

אי־אפשר להפריד בין "חינוך" לבין הוראה 

מה קורה בפועל לילד בבית־הספר מבחינת מעורבותם של מורים 
בהתפתחות אישיותו ובהשפעתם על ערכיו? 

גם לו היתה מקובלת עלינו גישתם של ברייטר ושל יזהר בדבר 
הסכנה האורבת להתפתחותו "הטבעית" של הילד כתוצאה מניסיונם 
של מבוגרים בכלל(או מבוגרים שאינם הוריו) להשפיע על אישיותו 
ועל ערכיו, וגם לו הסקנו מגישה זו את המסקנה שיש להציע למורים 
להימנע מכל מעורבות בחינוך לערכים ולהגביל את עצמם להקניית 
מיומנויות־למידה בלבד - אין כל אפשרות מעשית לקיים המלצה 
זו. 

נניח שאתה מנסה לעסוק רק בלמידה (לפי יזהר) או רק ב״אימון 
במיומנויות"(לפי ברייטר). אולם כדי ללמד או לאמן מיומנויות, אתה 
חייב להכריע על שיטה מסוימת של הוראה, שיטה מסוימת של הדרכה 
(או אי־התערבות), שיטה מסוימת של ארגון הכיתה(הוראה פרונטלית, 
למידה בקבוצות, למידה יחידנית, עזרה של ילדים לילדים רכיו״ב), 
שיטה מסוימת של משמעת ותגובות על הפרתה, שיטה מסוימת של 
הערכת התלמיד, וכר וכר. ואם הכרעת כך ולא אחרת בכל אחד 
מהמרכיבים של ההוראה, ממילא הכרעת גם על ערכים אנושיים 
ומוסריים מסוימים, אפילו אם התכוונת רק לשיטות הוראה ולמידה 
יעילות. אין כל אפשרות, שמורים לא יעבירו לתלמידים ערכים. 
התנהגותם, השיטות שבחרו בהן ותכניו של החומר הלימודי שהם 
מלמדים - הכול רווי ערכים, גם כשהמורים יעשו מאמצים עילאיים 
להימנע מהעברת ערכים ויסתפקו בהוראת מיומנויות בלבד. 

המסרים הסמויים האלה, שאינם מופיעים בתכניות הלימוד 

הפורמליות, ידועים בספרות הפדגוגית כ״תכנית לימודים חבויה" 
( 1011111111 ־ 1 ־ 0111 חס^ו!) והשפעתם החינוכית אינה קטנה יותר אם 
אינה גדולה יותר מזו של התכנית הגלויה, הפורמלית. כבר אמר 
דורקהיים ( 1858 ־ 1917 ) כי "המשמעת היא המוסריות של הכיתה". 
ללמדך, כי אפשר לכלול בתכנית הלימודים "חינוך מוסרי" או לא, 
אפשר גם להתנגד עקרונית לחינוך מוסרי כמו ברייטר או יזהר, אך 
בכל מקרה אופיה של המשמעת בכיתה הוא סוג של חינוך מוסרי, 
והוא הדין במסרים ערכיים אחרים שכמעט כל בית־ספר מעביר 
לתלמידיו - גם כשאין הוא מתכוון להם, כגון: תחרותיות, הצלחה 
על חשבון הזולת, יחס של זלזול לתלמיד המתקשה בלימודים, זלזול 
במקצועות שאינם כלולים בבחינות הבגרות, ציות לאוטוריטה, יחס 
חיובי לסטטוס־קוו החברתי, וכר. אפילו בהקניית מיומנויות "טהורה" 
כביכול אין כל אפשרות להימנע לחלוטין מהשפעה על אישיותו של 
הילד. גם ברייטר מודה, כי בכל סוג של מגע של מבוגרים עם ילדים 
יש נטייה לעצב בכיוון מסוים את אישיותם של הילדים. הסביבה 
שהם חיים בה - אם בבית ובמיוחד בבית־הספר - מאורגנת בסופו 
של דבר על־ידי מבוגרים. "סביבתם", הוא מודה, "תשקף בהכרח 
גישות מסוימות של מבוגרים לגבי מה שמתאים לילדים... מבוגרים 
משפיעים באופן בלתי־נמנע על בחירתם ופעילויותיהם של ילדים". 22 

לפיכך, המסקנה של ברייטר היא, באופן מפתיע, זהירה. "בתי־ 

ספר אינם יכולים להפסיק מלהיות המקום שבו נמשכת הצמיחה 
האינטלקטואלית והתפתחות האישיות, אך הם יכולים להפסיק להיות 
המקום שבו נעשה מאמץ לכוון או לעצב תהליכים אלה". נשאלת 
אפוא השאלה, ממה בדיוק על המורה להימנע כדי לא לפלוש חלילה 
"לתחום המרכזי ביותר של חירות אישית, החירות להיות מה שהנך". 23 
אם הסביבה הלימודית מאורגנת על־ידי המורה, אם המורה הוא שקובע 
את טיב היחסים עם הילדים, את סדרי ההתנהגות והמשמעת, את 
שיטות המעקב, ההערכה והמשוב וכיו״ב מרכיבים של "תכנית 
הלימודים החבויה״ - גורמים שיש להם נטייה ברורה, כפי שמודה 
גם ברייטר, ״לעצב בכיוון מסוים את אישיות הילדים״ - מה נשאר 

לו לא לעשות וממה עליו להיזהר, כדי לא לפגוע בחירותם של הילדים? 
"אימון במיומנויות" בלבד, כפי שגורס ברייטר מתבסס בסופו של 
דבר על דגם עתידי מסוים של הילד, דהיינו אדם מבוגר עצמאי ובלתי־ 
תלוי באחרים, לפחות בכל הנוגע למיומנויות אינטלקטואליות 
בסיסיות. אין אפוא מנוס מהשפעה על אישיותו של הילד ועל כיוון 
התפתחותו הכוללת, גם אם אין מעוניינים ואין משתדלים לעשות כן. 

בית־הספר איננו יכול שלא לחנך, שלא להעביר לילדים ערכים. 
האם עליו לעשות זאת במודע ובמתוכנן? האם יש סיכויים שניסיונות 
אלה גם יצליחו? לשתי שאלות אלה נייחד את החלק האחרון בדיוננו. 

מותר לבית־הספר לחנך לערכים וזו גם חובתו 

מן העובדה שבית־הספר איננו יכול שלא לחנך לערכים אין להסיק 
את המסקנה, כמובן, שהוא צריך לעשות זאת בכוונה תחילה ובמתוכנן. 
ברייטר טוען, כפי שראינו, שבתי־הספר אמנם אינם יכולים להפסיק 
להיות המקום שבו משפיעים על אישיות הילד ועל ערכיו, אולם "הם 
יכולים להפסיק להיות מקומות שבהם נעשה מאמץ לכוון או לעצב 
תהליכים אלה". 

האם מותר לבית־הספר לעשות מאמץ זה? האם כדאי לעשותו? 
אחד הנימוקים המקובלים נגד חינוך לערכים בבית־הספר, במיוחד 
חינוך אידיאולוגי ופוליטי(חוץ מסכנת האינדוקטרינציה שנדונה קודם 
לכן) היא העובדה שבחברה דמוקרטית ופלורליסטית אין קונסנזוס 
בענייני דת והשקפת עולם ואוריינטציה פוליטית או חינוך מיני וכר. 
בארץ באופן מיוחד שוררים בשאלות אלה חילוקי דעות עמוקים - 
לעתים גם בין מורים באותו בית־ספר, ודאי בין הורים שונים שילדיהם 
מתחנכים יחד. הורים בעלי דעות שונות לא ייפו את כוחו של בית־ 
הספר לטפל בתחומים אלה. רשאי אפוא בית־ספר לטעון עקרונית: 
חינוך רעיוני או אפילו מיני איננו מענייננו. אנו עוסקים בהקניית 
דעת ובפיתוח השכל בלבד. כל השאר - באחריותם של ההורים. 

למרות שההפרדה הזאת היא בלתי־אפשרית בפועל, כפי שניסינו 
להוכיח, אין להתעלם משאלה זאת כשמדובר במאמץ מודע ומכוון 

לחנך לערכים. ואולם, השאלה פחות חמורה למעשה מכפי שנדמה 
לכאורה, ולא רק בבית־הספר הקיבוצי. 

ראשית, גם בחברה מקוטבת מבחינה תרבותית ופוליטית, כמו 
החברה בישראל, קיימים ערכים מוסריים וחברתיים בסיסיים, שאין 
עליהם חילוקי דעות בציבור - לפחות לא להלכה - ורק הורים 
מעטים מאוד עלולים להתנגד לכך שמורים ישתדלו להקנות אותם 
לילדיהם כגון: כיבוד זכויות הזולת, שלטון החוק, שאיפה לצמצום אי 
השוויון הכלכלי בחברה, עשיית צדק, כיבוד אמת, התנגדות מוצהרת 
לגילוי גזענות ולדעות קדומות עדתיות, וכר. בנושאים אחרים, כמו 
חינוך מיני או החינוך לחיי משפחה, שהורים נרתעים בדרך כלל מלגעת 
בהם, רובם יעדיפו את התערבותם של מורים. ודאי שהדבר נכון לגבי 
בעיות אקטואליות המדאיגות את הכול, כמו שימוש בסמים 
ובאלכוהול. האמנם חייב בית־הספר להיות ניטרלי בחינוך נגד שימוש 
בסמים ואלכוהול ולהשאיר את העניין להתפתחותם "הטבעית" של 
מתבגרים? תמהני. 

שנית, אין כל אפשרות להימנע מכך, שאירועים חברתיים 
ופוליטיים אקטואליים, לעתים דרמטיים, בעולם ובארץ, יחדרו לתוך 
כותלי בית־הספר. גם לפי צבי לם "חינוך אפוליטי המתבטא 
בהימנעותו של המחנך מנקיטת עמדות פוליטיות הוא בלתי־אפשרי". 24 
השאלה איננה אפוא, האם לדון באירועים אקטואליים, אלא כיצד 
לעשות זאת. דומה שאין היום חילוקי דעות על כך, שעל המורה - 
תהא עמדתו האישית בעניינים אלה אשר תהיה - מוטל לטפל 
בשאלות שנויות במחלוקת בחברה במידה מרבית של הגינות ושל 
טקט, להביא בפני התלמידים דעות שונות ולעודד ויכוח עליהן, לספק 
מידע ממקורות שונים, להיזהר מכפיית דעותיו, וכר. עם זה, ברוב 
המקרים, אין המורה יכול להעמיד פנים של ניטרליות גמורה. אין 
הוא חייב להימנע מלהביע את דעתו - מבלי לנסות להטיל אותה על 
התלמידים. לכאורה, מורה העומד בפני הכרעה על מעורבות חינוכית 
בשאלה אקטואלית - פוליטית או מוסרית - שרוי בדילמה פדגוגית 
חמורה. מצד אחד, אין הוא יכול ואין הוא רשאי להתעלם מקיומה של 

הבעיה(למשל, סמים או זכויות האזרח, וכיו״ב) וגם לא להעלים את 
עמדתו האישית. מצד אחר, מעורבותו כמחנך בשאלה אקטואלית, 
שהיא לעתים קרובות גם שנויה במחלוקת בציבור, עלולה להתפרש 
כניסיון להשפיע על תלמידיו, דהיינו עלולים להאשימו 
באינדוקטרינציה. 

ואולם, אין זו דילמה אמתית, שכן דילמה היא בחירה בין שתי 
אפשרויות שאינן נענות לפשרה, ואילו הסיטואציה החינוכית הנובעת 
משאלת המעורבות בשאלות ציבוריות, מאפשרת למורה דרכי 
התערבות, שאינן ניטרליות אך בה בשעה גם פתוחות לשמיעת גישות 
שונות ואף מנוגדות. הנרי ג׳ירו, בדיון בשאלה הזאת, מביא לדוגמה 
את נושא השואה. מצד אחד, טוען ג׳ירו, חובתו המוסרית של המורה 
לנקוט עמדה חד־משמעית תקיפה כלפי הברבריות שביסוד 
האידיאולוגיה, המעשים והתוצאות של השואה. במילים אחרות, 
השאלה, אם היתה הצדקה כלשהי לשואה, איננה נושא לדיון או 
לשיקולים פדגוגיים כלל ועיקר. מבחינה זאת חיוב השואה איננו יכול 
להתקבל על דעת התלמידים כעוד נקודת־מבט. בה בשעה, אפשר 
להעלות בכיתה דעות שונות על שאלות כגון, כיצד התפתחה השואה, 
מדוע אנשים תמכו בה ו/או שיתפו פעולה במישרין בביצועה, מהן 
המסקנות שניתן להסיק מהשואה בשאלות פוליטיות של זמננו, וכר. 
על־ידי כך, מסכם ג׳ירו, מקיים המורה הן את מחויבותו המוסרית והן 
את תפקידו הפדגוגי . 25 

החינוך לערכים איננו טרחת־שווא 

ולבסוף עלינו לתת תשובה גם על הטענה, כי אין טעם להקדיש זמן 
ואנרגיה ל״חינוך" וכי אין זה אלא בזבוז זמן, שכן אין בית־הספר 
יודע כיצד לחנך ובפועל אין כל קשר בין מה שרוצים להשיג לבין מה 
שמשיגים. 

נכון הדבר, בלי ספק, כי תוצאות החינוך לעולם אינן בטוחות 
ותמיד יהיה פער, גדול יותר או פחות, בין השאיפות לבין התוצאות, 
כמו בכל תחום בחיי החברה או היחיד. באופן מיוחד מורגש הפער 

בתחומים ערכיים ורעיוניים, אך גם בתחום קניית הדעת וההתפתחות 
האינטלקטואלית רב המרחק בין הרטוריקה החינוכית הנפוצה 
המעוררת ציפיות רבות (פיתוח יכולת של למידה עצמאית, חשיבה 
ביקורתית, יצירתיות, מוטיבציה פנימית ללמידה, וכיו״ב מטרות יפות 
לעצמן) לבין התוצאות. ואולם, העובדה שאין החינוך משיג, ואיננו 
יכול להשיג, את כל מטרותיו איננה מצדיקה את המסקנה, שאין לחינוך 
שום תוצאות של ממש. לא קשה להוכיח, למשל, כי החינוך הקיבוצי, 
שיזהר נהנה ללגלג עליו, מניב תוצאות חינוכיות חשובות בתחומים 
מסוימים, כגון: אוטונומיה אישית, הפנמת השקפת־עולם דמוקרטית 
ושוחרת שלום, יושר אישי, ועוד. 26 כידוע, יש תחומים אחרים, שבהם 
התוצאות רחוקות מלהשביע רצון, כגון אדישות ואפילו ציניות 
פוליטית, זיקה רדודה ליהדות ולארץ, ועוד. דווקא בתחומים אלה, 
המתבטאים בין היתר באחוז ניכר של עזיבת הקיבוץ ואף ירידה מהארץ, 
יש רגישות רבה בציבור. לא ייפלא אפוא, כי קיימת נטייה לייחס 
לבית־הספר ולחינוך את כל החוליים בחברה. אפילו חוקרים (ר , , 
למשל, מיטלברג, 1991 ) נוטים לתלות את האשם בתופעות חברתיות 
בעיקר בחינוך, וכמובן במחנכים. 27 

אין, כנראה, בררה אלא לשוב ולהדגיש, כי בית־הספר והחינוך 
הפורמלי אינם הגורם היחיד, ובתחומים מסוימים גם לא הגורם 
המכריע, בקביעת דמותו והתנהגותו של הדור הצעיר. אם דמותו 
והתנהגותו של הדור הצעיר אינן תואמות את הציפיות של מחנכיו או 
של הוריו או של הציבור, הסיבות לכך הן רבות ומורכבות - החל 
מהחוג המשפחתי והסביבה הקרובה וכלה בגורמים מקרוסוציולוגיים 
והיסטוריים המאפיינים את התקופה. גם הצעירים עצמם אינם 
אובייקטים פאסיביים של השפעות חיצוניות אלא סובייקטים הקובעים 
במידה רבה את גורלם. אין היום שום שיטה אמפירית מהימנה להבחין 
בין ההשפעות השונות של ההורים, של בית־הספר, של בני הגיל או 
של הסביבה החברתית והתרבותית הקרובה והרחוקה יותר. מה שניתן 
לקבוע כללית במידה סבירה של ביטחון הוא שרק בתקופות מסוימות 
ובנסיבות היסטוריות מיוחדות, כאשר הציפיות החינוכיות נתמכות 

על־ידי תהליכים חברתיים והיסטוריים תומכים, השפעת החינוך על 
הערכים וההתנהגות של צעירים תהיה ניכרת ולעתים דומיננטית. 
דוגמא טובה היא ההשפעה העמוקה שנודעה לתנועות הנוער הציוניות 
על חבריהן ועל הכרעות גורליות בחייהם בנסיבות היסטוריות מסוימות 
בעבר. 28 בנסיבות שונות לחלוטין של הזמן האחרון, ההשפעה הזאת 
קלושה ושטחית למדי. גם במוסדות החינוך הקיבוציים - ובחינוך 
הנוער הקיבוצי בכלל - היתה תקופה ארוכה, אפשר לומר של מזל 
היסטורי, כשהיתה מידה רבה של קונסנזוס בסיסי בשאלת מטרות 
החינוך בין בית־ההורים, הציבור בקיבוץ, והמחנכים - ובמידה 
מסוימת הסתייע הדבר גם באווירה הכללית ששררה בארץ. בתנאים 
כאלה קל יותר לחנך ויש סיכוי סביר יותר להצליח בהקניית ערכים 
שהכול מעוניינים בהקנייתם. מה שאין כן היום בעידן של תמורות 
היסטוריות ודרמטיות בעולם, בארץ ובקיבוץ. אלו יש להן השפעה 
עמוקה על דמותו של הנוער ועל מגבלות החינוך. 

בהעדר תהליכים חברתיים תומכים, ההשפעה החינוכית היא אמנם 
מוגבלת, בדרך כלל, אך חשיבות רבה נודעת למה שהושג. היה זה לא 
אחר מאשר יזהר שאמר בעניין זה דברים אלה: "דווקא משום שהרבה 
אי־אפשר לעשות, עולה ערכה של כל תמורה, קטנה וקלה ככל שתהא, 
והופכת לנכס בלתי מזולזל... משהו ממאמצינו המכוונים תמיד עושה 
משהו, אבל שום ביטחון, מה בדיוק, איך בדיוק, ולכמה זמן". 29 והוא 
מביא תוך הסכמה את דבריו החכמים של קולקובסקי: "התקוות 
והתביעות חייבות להיות גדולות מן האפשרויות, אם רוצים לאלף את 
המציאות למצות עד תום את כל האפשרויות הגנוזות בה... ההגשמה 
החלקית עולה יפה כאשר התביעות עולות על הכושר של המציאות". 
המסקנה החינוכית המתבקשת היא, שיש לעשות בחינוך את המקסימום 
תוך מודעות לכך, שניתן להשיג רק חלק מהרצוי, ולעתים חלק קטן 
ביותר. מכל מקום אין זה בזבוז זמן לריק. סיכומו של דבר: אין לפטור 
את בית־הספר מהמאמץ להשפיע על אישיותם של הילדים ועל 
ערכיהם וגם אין להפריד בין הוראה לבין חינוך. כך גם ברונר: "החינוך 
חייב לשים קץ להעמדת פנים של ניטרליות ואובייקטיביות גמורות. 

את הדעת שבית־הספר מקנה לחניכיו יש לקשור בפעילות ובמעורבות 
בבעיות המסעירות של זמננו - נגד גזענות, פשע, מלחמה, זיהום 
הסביבה ,, . 30 אין צורך לומר, כי הדברים אקטואליים שבעתיים גם היום 
וגם אצלנו. 

בסופו של דבר, השאלה האמתית איננה האם תפקידו של בית־ 
הספר להשפיע על תלמידיו מעבר להקניית השכלה פורמלית וידע. 
אין הוא יכול שלא להשפיע והוא גם חייב לעשות זאת. ואולי למותר 
הוא להקדיש מילים רבות כל־כך לשאלה זאת לולא העובדה המתמיהה 
שהשאלה עודנה שנויה במחלוקת, הן בארץ והן בארצות אחרות. 

השאלה הרלוונטית והאמתית בנושא זה היא זו: מה הם האמצעים 
(מבנה המערכת החינוכית, הקוריקולום, תחומי פעילות שונים, הכשרת 
המורים ובו , ) העשויים לקדם במידה מרבית את חינוכם של ילדים 
ובני־נוער להיותם מוכנים "לתרום להתהוותה של קהילה צודקת 
וסולידרית, שבתחומה ההתכוונות אל האפשרי תהיה העיקרון המכוון 
את הסדר החברתי... ההתכוונות אל האפשרי מתחילה בביקורת של 
המציאות הקיימת ,, . 31 

לשאלה זו הקדשנו את הפרק הקודם. 

פרק ד 


תפקיד ההוראה בהתפתחות הילד: 
ויגוטסקי לעומת פיאז׳ה 


מהם הגורמים המביאים להצלחה (או לכישלון) של ילדים בכיתה? 
לדעתה של דונלדסון, הצלחה או כישלון בבית־הספר הם עניין של 
תקשורת בלבד.' גם ברונר, המביא דעה זו, משוכנע, כי הפדגוגיה 
איננה מעיקרה אלא שלוחה של הדיאלוג האנושי. זו היתה גם השקפתם 
הבסיסית של קורצ׳ק ושל רבים אחרים - ואפשר להפליג עד סוקרטס. 
אולם ספק רב אם יש תשובה חד־משמעית לשאלה זו. גורמים רבים 
מרי — מקרוחברתיים, קוגניטיביים, אמוציונליים, מוטיבציוניים, 
מטפורות, וכיו״ב, אם לא להזכיר גורמים גנטיים - מעורבים בתהליך 
אנושי מורכב זה. וכן ברור, כי ההצלחה בלמידה כשלעצמה, זו הנמדדת 
במבחני הישגים, איננה הקריטריון היחידי, ואולי גם לא החשוב ביותר, 
להערכת טיבה ותועלתה של הלמידה. יש דרכים שונות לעודד למידה 
בכיתה - הכול לפי הערכים שמעוניינים לטפח בילדים. טיפוח 
התחרות אישית נמרצת, למשל, עשוי לעודד ילדים רבים להגביר את 
מאמציהם בלמידה, והוא אמצעי שיעדיפו להשתמש בו מורים הרואים 
בתחרות תכונה חשובה להשגת מעמד חברתי וכלכלי בחברה 
המודרנית. והוא הדין בשיטות אחרות לעידוד הלמידה - הכול לפי 
השקפת העולם, תפיסת הילדות, האוריינטציה הפסיכולוגית וכר של 
קובעי השיטה. ואין לשכוח, כמובן, כי יש הבדלים אינדיבידואליים, 
לעתים קיצוניים, בין תלמידים שונים בני אותו גיל ואותה כיתה - 
בהתעניינות, במוטיבציה, בחשיבה ובלמידה, וכר, המשפיעים על 
הישגיהם של התלמידים. 

אין זה מקרה אפוא שעד היום אין תיאוריה אוניברסלית וקוהרנטית 

של ההוראה בכיתה, ואולי גם לא תיתכן - אף כי יש תיאוריות רבות 
של למידה ושל התפתחות. תקופה קצרה, בשנות השישים, שררה 
אופטימיות רבה בעניין זה, כבעניינים רבים אחרים בתחומי החברה 
והחינוך, כשמדענים מדיסציפלינות שונות, ובראשם ברונר - במידה 
רבה מאוד בהשפעת רעיונותיו של פיאדה - האמינו שהם עושים 
צעדים חשובים "לקראת תיאוריה של הוראה", כשם חיבורו הנודע 
של ברונר שראה אור באותם הימים. בבריטניה הדבר מצא את ביטויו 
בדו״ח פלאודן. אולם, למרבה הצער והאכזבה, ההתלהבות 
והאופטימיות בעניין זה לא האריכו ימים כשהתבררו שוב ושוב 
המורכבות של תיאוריה אוניברסלית של ההוראה והקשיים הגדולים 
בפיתוחה. 

הן פיאז׳ה והן ויגוטסקי, כל אחד לגרסתו, ראו באוריינטציה 
האפיסטמולוגית של המורה - דהיינו בתפיסתו המפורשת או 
המובלעת את מקור הדעת האנושית ואת הדרכים שבהן קונה הילד 
דעת על עולמו - את המרכיב החשוב ביותר של כל תיאוריה של 
הוראה. 

ננסה להבהיר את הקשר בין אפיסטמולוגיה לבין הוראת ילדים, 
ולהבחין, בעקבות פיאז׳ה, בין שתי גישות דיכוטומיות לבעיית הדעת 
האנושית והשתמעויותיהן בתחום החינוך, ולבסס את הטענה, כי 
תרומתו החשובה של ויגוטסקי לתפיסת תפקידה של ההוראה מתבטאת 
במיוחד בניסיונו התיאורטי לגשר על פני הדיכוטומיה האפיסטמולוגית 
המסורתית על־ידי סינתיזה דיאלקטית בין שתי הגישות המנוגדות. 

תיאוריות של הוראה ורעיונות אפיסטמולוגיים: 
שתי גישות דיכוטומיות 

מורים הנוהגים כך או אחרת בכיתה: בין מרבים להרצות ולהסביר 
ובין ממעיטים, בין מרבים להעסיק ילדים בעבודה עצמית ובין 
ממעיטים, מכוונים את עבודת הילדים לחקירה, לשאלות, לתגליות 
או בעיקר להעתקה, לתשובות, לשינון - נוהגים בפועל במידה רבה 
לפי אחת משתי גישות אפיסטמולוגיות מנוגדות, בלי להיות בהכרח 

מודעים לכך. יש אפוא יסוד להנחה, כי בעיות אפיסטמולוגיות כגון: 
כיצר רוכש(או בונה) הילד את הידע שלו על העולם? כיצד מתפתחת 
הדעת? כיצד יכולים אחרים, אם בכלל, לעזור לילד ברכישת דעת? 
וכיו״ב שאלות אפיסטמולוגיות, הן שאלות יסוד שעליהן מתבסס 
המורה במידה רבה בעבודתו - וכאמור, ביודעים או שלא ביודעים. 

אם מנתחים את הרעיונות השונים ביחס לתפקידו של המורה 
ולתפקידה של ההוראה, את הפרקטיקות הנהוגות, ואת חילוקי הדעות 
בנושא זה, אפשר להגיע למסקנה כי המחלוקת העיקרית מאז ומתמיד 
היא במידה רבה מחלוקת אפיסטמולוגית (של המין האנושי) בדבר 
המקור של הדעת האנושית והתפתחותה האונטוגנטית(של היחיד) ו/ 
או הפילוגנטית(של המין). את המחלוקת האפיסטמולוגית העיקרית 
אפשר לתאר, בעקבות פיאז׳ה, כמחלוקת בין גישה אמפיריסטית לבין 
גישה קונסטרוקטיביסטית (או רציונליסטית, כפי שגישה זו כונתה 
בדרך כלל בתולדות הפולמוס הפילוסופי). 

לפי הגישה האמפיריסטית, שלנגר מכנה אותה גישה של "מראה 
מיכאנית", הילד נולד נטול כל תוכן פסיכולוגי לתוך עולם של תוכן 
מאורגן הגיונית. הגירויים החיצוניים נרשמים עליו כאילו היה לוח 
חלק והוא מאחסן אותם בדומה ללוח שעווה. התוצאה היא: העתק 
פנימי של המציאות החיצונית האובייקטיבית. 2 

ואילו לפי הגישה הקונסטרוקטיביסטית, כל ילד חייב לארגן 
ו״לבנות" את הידע שלו על העולם בכוחות עצמו על יסוד נטיות 
וכישורים הטבועים בו מלידה ובעזרת מבנים קוגניטיביים פנימיים 
הטבועים אף הם מלידה. אינטראקציות עם הסביבה הפיזית והחברתית 
הן אמנם הכרחיות בתהליך זה, אך בסופו של דבר על הילד עצמו 
לבחור, לסנן, לעבד, לפרש ולארגן את הידע שלו. יפה מאוד תמצת 
הסופר והמדען האנגלי תומס האקסלי ( 1825 ־ 1895 ) את הגישה 
הקונסטרוקטיביסטית באומרו: "ניסיון 0 נ)ח 6 ד 61 ק\ 6 ) איננו מה שקורה 
לך, אלא מה שאתה עושה עם מה שקורה לך... הדבר הבסיסי ביותר 
שאותו אנו עושים עם מה שקורה לנו הוא שאנו מארגנים אותו". 3 

למעשה, שתי הגישות האפיסטמולוגיות המנוגדות אינן אלא גרסות 

אפיסטמולוגיות של שתי תפיסות־יסוד את האדם, תפיסות בעלות 
מסורת ארוכת־שנים, לפחות החל במאה ה־ 17 . השקפה אחת, 
הפוזיטיביסטית והביהייביוריסטית, מתחילה, לפי אולפורט, בעיקר 
בג׳ון לוק( 1623 ־ 1704 ) ולפיה השכל האנושי הוא פאסיבי ושואב את 
תכניו ואת פעולתו מהחושים ומהאסוציאציות בלבד. האורגניזם הוא 
מעיקרו תגובתי(ריאקטיבי) ופועל בעיקר בתגובה לגירויים חיצוניים 
ופנימיים. 

לעומת זה, לפי אביה הרוחני של ההשקפה המנוגדת, לייבניץ 
( 1646 ־ 1716 ), האורגניזם האנושי הוא מטבעו פעיל ומסוגל להכוונה 
עצמית. פעולות האדם אינן תגובות לגירויים בלבד, אלא תכליתיות, 
רצוניות, מכוונות לעתיד. 4 על הערתו של לוק, כי שום דבר איננו 
נקלט במוח אלא באמצעות החושים בלבד, הגיב לייבניץ, כי אמנם 
שום דבר, חוץ מהמוח עצמו. 

להלן טבלה סינופטית של שתי הגישות האפיסטמולוגיות 
הדיכוטומיות: 


גישה קונסטרוקטיביסטית 

גישה אמפיריסטית 


לייבניץ, קאנט, דיואי, ורנר, 

לוק, יום, סקינר 

נציגים בולטים: 

ג״ה מיד, פיאז׳ה 



פעיל, יוזם באופן ספונטני 

פאסיבי, מגיב רק 

מודל האדם: 

את פעילותו ומשפיע על סביבתו 

על גירויי הסביבה 


אין ידע אובייקטיבי, חיצוני, 

הידע הוא אובייקטיבי, 

תפיסת הידע: 

בלתי תלוי במבנים הקוגניטיביים 

בלתי תלוי באדם, מצוי 


של המוח האנושי 

מן המוכן "אי שם" 

גישה קונסטרוקטיביסטית 

גישה אמפיריסטית 


המוח האנושי, קולט, מסנן, 

מעבד, ובונה את הידע שלו 

באמצעות מבנים קוגניטיביים 

פנימיים שבהם הוא מצויד 

מלידה (סכימות) 

יצירת העתק פנימי של 

הידע החיצוני באמצעות 

אוטוריטות או מומחים 

תהליך רכישת 

הידע: 

פנימי 

חיצוני 

המניע ללמידה: 


מבחינת ההוראה והלמידה, האפיסטמולוגיה האמפיריסטית 
מתבטאת בתפיסת המורה כמעביר, מוסר, מנחיל את הידע לתלמיד 
הנתפס כפאסיבי מעיקרו, כשראשו מלכתחילה פחות או יותר ריק 
ויש למלא אותו בעובדות ובמידע. זוהי הגישה המסורתית בחינוך, 
המתרכזת במורה ובחומר הלימודי. דיקנס, בספרו "ימים קשים", מתאר 
שיעור של המורה גרדגריינד. נושא השיעור: הסוס. המורה פונה תחילה 
לתלמידו המצטיין, קורא לו בשמו ושואל אותו, האם הוא יכול לתאר 
מה זה סוס? התלמיד כמובן יודע והוא מדקלם מילה במילה מה שלמד 
בעל־פה מהספר: הסוס הוא יונק בעל ארבע רגליים, זנב ארון, אוכל 
גרעינים, כך וכך שיניים טוחנות, כך וכך שיניים חותכות, וכר. אחרי 
שהוא גומר, פונה המורה לאחת התלמידות החלשות, אינו קורא לה 
בשמה אלא מכנה אותה "תלמידה מספר..." ואומר לה: עכשיו את 
יודעת מה זה סוס? זוהי דוגמה, אם גם קיצונית, לשיטת הוראה 
המבוססת על אפיסטמולוגיה אמפיריסטית, שבמרכזה המורה וספר 
הלימוד. 

ולמי שהשיעור הזה נראה גרוטסקי ומוגזם, פרי דמיונו של סופר, 
כדאי להזכיר, כי חוקר אמריקני אחד שבדק את מערכת החינוך 
בארצות־הברית בסוף המאה הקודמת, 5 נדהם לגלות, כי "ההוראה 
בכל כיתות בית־הספר מורכבת בעיקר מטחינת תשובות(§ח 1 ^חד 1 § 
במקור) קבועות מילה במילה במוחותיהם של הילדים. כדי להשיג 

את המטרה הרצויה, בית־הספר הפך למוסד הבלתי אנושי ביותר 
שראיתי מימי". עוד בראשית שנות העשרים של המאה שלנו, כפי 
שמספר ארתור מילר באוטוביוגרפיה שלו, לימדו את הילדים בבתי־ 
הספר בעיר ניו־יורק "לעצב כל אות על־פי מידות גובה ורוחב קבועות 
מראש... כתב יד פרוע ובלתי־קריא היה אחד הסימנים הוודאיים לאופי 
פלילי". במקרה של התלחשויות בכיתה, המורה היתה מתגנבת מאחור 
בחשאי, "ואז היינו רואים לרגע או שניים מה שכינינו כוכבים". 6 

גם בימינו גישות חינוכיות דומות אינן כה נדירות כפי שהיינו 
רוצים לקוות. 

לפני זמן־מה ביצע קוסיק 01181010 ) מחקר אתנוגרפי בשלושה 
בתי־ספר על־יסודיים עירוניים בארצות־הברית. לפי ממצאיו, קולם 
וניסיונם של תלמידים אינו מתבטא אלא בכישורים מיידיים שיש 
למדוד אותם, לרשום אותם ולהעריך אותם. הידע הפוזיטיבי שאותו 
משתדלים המורים להעביר לתלמידים אינו מבטיח שיהיה להם עניין 
כלשהו בידע זה, כיוון שאין לו כמעט כל קשר לניסיונם. בבתי־ספר 
ציבוריים נתקלים בדרך כלל בבעיות קשות שהבולטות שבהן הן 
שיעמום והפרעות. 7 

קונסטרוקטיביזם והוראה: דיואי ופיאז׳ה 

דיואי הוא בלי ספק אחד מאבותיה הרוחניים העיקריים של הגישה 
הקונסטרוקטיביסטית בחינוך. למשל: 

אין זו הגזמה לומר כי לעתים קרובות מדי היחס לתלמיד הוא כאילו 
הוא תקליט שעליו מוטבעת מערכת מילים שעליו לשחזר כאשר 
לוחצים על הדוושה המתאימה, או... כאילו מוחו הוא בריכה שלתוכה 
זורם מידע דרך מערכת אחת של צינורות... והחומר יוצא החוצה דרך 
מערכת מתאימה... המוח איננו נייר סופג... המוח הוא אורגניזם חי 
שעליו לתור אחרי מזונו, הבוחר והדוחה בהתאם לתנאיו וצרכיו 
הנוכחיים, ושומר רק על מה שהוא מעכל והופך לחלק מהאנרגיה של 
עצמו . 8 

כל תולדות ההגות החינוכית מתאפיינות, לפי דיואי: 

"בניגוד בין הרעיון שהחינוך הוא התפתחות מבפנים לבין הרעיון 
שהחינוך הוא התהוות מבחוץ... לעומת ההטלה מלמעלה, ביטוי 
האינדיבידואליות וטיפוחה, לעומת משמעת חיצונית, פעילות חופשית, 
לעומת למידה מספרי־לימוד ומורים, למידה מהזדמנויות בחיים 
העכשוויים". 9 

ואולם, היה זה בעיקר פיאדה שהעניק לקונסטרוקטיביזם בחינוך 
את הביסוס התיאורטי והאמפירי המוצק ביותר. 

את טעותם העיקרית של האמפיריסטים רואה פיאז׳ה בפאסיביות 
שהם מייחסים לסובייקט האנושי. הרעיון שהמוח האנושי מפנים ידע 
חיצוני באופן פאסיבי, נוגד, לדעתו של פיאז׳ה, כל מה שמלמדת 
אותנו הביולוגיה על האינטראקציה בין האורגניזם לסביבתו. 
באינטראקציה זו האורגניזם לעולם פעיל והוא מטיל את המבנים 
הפנימיים שלו(הסכימות) על אירועים חיצוניים. לדעת פיאדה, אנחנו 
בונים ומשנים את המציאות - באופן ממשי או באופן מנטלי - ולא 
מגלים סתם את קיומה האובייקטיבי. "ידע איננו העתק של האובייקט 
וגם לא מודעות לדפוסי חשיבה אפריוריים... ידע הוא בנייה מתמדת 
הנעשית, מבחינה ביולוגית, על־ידי משא ומתן בין האורגניזם לבין 
הסביבה, ומבחינה קוגניטיבית בין חשיבה לבין אובייקט החשיבה" 
- כך מגדיר פיאדה את הקונסטרוקטיביזם האפיסטמולוגי. 10 

אברהם כהן מביא כמוטו לספרו "פיתוח החשיבה של התלמיד 
בשיעור" את דברי הוברט: "קאנט פיתח את הרעיון, שאין המורה 
צריך להורות מחשבות, אלא להורות לחשוב"." זהו תיאור קולע למדי 
של שתי אסטרטגיות הוראה שונות הנובעות משתי גישות 
אפיסטמולוגיות מנוגדות. ״להורות מחשבות״ - משמעו מסירה, 
העברה, הנחלה של מחשבות מן המוכן - במוחו של המורה, בספר 
הלימוד, במוחם של המדענים, בחברה, בתרבות. ואילו "להורות 
לחשוב" משמעו לעזור לילד לגלות, לגלות מחדש, לבחור, וכד׳ מה 
שכבר גילו אחרים, ולארגן ולבנות - הכול בכוחות עצמו - את 
הידע על עולמו. 

פיאז׳ה עצמו, כידוע, לא עסק מימיו במישרין בחינוך, ומכל מחקריו 

ופירסומיו הרבים יש רק חיבור אחד שלם המוקדש כולו לבעיות 
חינוך, 12 כל היתר הן הערות מנוסחות בזהירות, הפזורות בכתביו 
השונים. אף־על־פי־כן, אפשר בלי קושי להסיק מגישתו 
האפיסטמולוגית של פיארה תיאוריה פדגוגית קוהרנטית למדי מבחינה 
מושגית (מה שאין כן, אגב, כשמדובר במרכיב העיקרי בתורתו - 
שלבי ההתפתחות הקוגניטיבית - שלגבי השתמעויותיהם החינוכיות 
יש חילוקי דעות רציניים). 

בהתאם לגישתו האפיסטמולוגית הקונסטרוקטיביסטית, אץ פיארה 
מאמין באפשרות שילד "ירכוש" בכיתה מידע מן המוכן המוגש לו 
מפי המורה ו/או ספר־הלימוד, אלא אם כן הוא מסוגל להבין אותו 
באמצעות מבנים קוגניטיביים פנימיים המאפשרים לו להטמיעו. 
פיארה שואל, האם חוסר ההתחשבות בתנאי זה איננו הסיבה העיקרית 
לכך, שתלמידים רבים אינם מבינים ואינם מסוגלים לעכל את תוכן 
ההוראה המוגש להם וכתוצאה מזה הם מתאכזבים מבית־הספר, ואף 
שומרים לו טינה. "יש צורך מוחלט שהילדים בעצמם ייצרו את ההנחות 
שלהם ויאמתו(או לא יאמתו) אותן בעצמם דרך המניפולציות הפעילות 
שלהם (מניפולציות פיזיות כמו מניפולציות מנטליות)". 13 

הספק שמטיל פיארה בתועלת החינוכית שבהוראה ישירה 
(הרצאות, שאלות מנחות שהתלמידים מנסים בדרך כלל לנחש את 
התשובות שהמורה התכוון אליהן, וכד׳), נובעת גם מתפיסתו את הילד 
כבעל השקפת עולם שונה מזו של המבוגר. לפי פיאז׳ה הילד איננו 
סתם אדם יותר קטן בממדי גופו, כפי שהתייחסו אליו, למשל, בימי 
הביניים (לפי אריס 168 ז\ 0 , אלא הוא אדם שונה איכותית. גם 
האורגניזם שלו שונה, אך בעיקר שונה הבנתו את העולם. אותם דברים 
עצמם שאנו רואים ומבינים, הילד, בעיקר הילד הקטן, רואה ומבין 
אחרת לגמרי. אצלו הירח הולך יחד איתו, הילד נפל מהאופניים מפני 
שהוא פצע את רגלו, את התופעות בטבע יצרו אנשים, את העננים 
עשתה הרוח, וכר. אם הילד חושב שמזיגת נוזלים מכלי לכלי משנה 
את כמות הנוזלים - הוא רואה את העולם אחרת. הסיבה איננה שעדיין 
לא למד עניין זה או אחר. הוא עשוי לחזור על דברי מבוגרים, אך 

איננו מסוגל עדיין להבין את הדבר כפי שמבינים אותו מבוגרים. הוא 
מבין אחרת כל עוד לא בשל התפתחותית להבין עניין מסוים. כפי 
שהגדיר זאת ברובר, פיארה מתאר את ההתפתחות האנושית כ״מבצע 
בלבדי של הילד, שבו אחרים אינם יכולים לעזור לו אלא אם כן הילד 
כבר הבין את העניין מעצמו". 4 , 

על הורים, גננות ומורים לעשות מאמץ מיוחד כדי להבין את תפיסת 
העולם של הילד, שכן מבוגרים נוטים באופן טבעי להשליך על ילדים 
גישות ודרכי חשיבה של עצמם. מכאן הפקפוק שמעלה פיארה בערכה 
של הוראה ישירה ומכאן גם מסקנתו העיקרית על תפקידו של המורה: 
על המורה לארגן לילד סביבה מתאימה וליצור סיטואציות שבהן הילד 
יוכל בכוחות עצמו, בלי התערבות המורה, לפרש, לגלות, ולבנות את 
הבנתו את העולם. אין פיארה מכחיש, שניתן ללמוד גם על־ידי 
מעורבות דידקטית ישירה של המורה. אולם למידה זו, לדעתו, מולידה 
ידע שטחי, בלתי יציב, נשכח בקלות, ואינה מעלה תרומה ממשית 
להתפתחותו האינטלקטואלית הכללית של הילד. יתירה מזו, לפי 
פיארה, "כל אימת שמלמדים ילד... דבר שהוא יכול היה ללמוד אותו 
ללא עזרה, מונעים ממנו לגלות את הדבר בכוחות עצמו ועל־ידי כך 
מונעים ממנו את האפשרות להבין את הדבר לאשורו". 5 , כדוגמא 
לאלטרנטיבה החינוכית הרצויה, מזכיר פיארה, בוויכוח עם ויגוטסקי, 
את "הניסיון של מה שמכונה בית־ספר ׳פעיל׳: ליצור סיטואציות 
שאומנם אינן ׳ספונטניות׳ כשלעצמן, אבל מעוררות עיבוד ספונטני 
מצד הילד". 6 , 

ואולם הרעיון של פיאז׳ה בדבר המשקל המכריע של הלמידה 
הספונטנית, הגילוי העצמי וההכוונה העצמית בהתפתחותו 
הקוגניטיבית של הילד - בלי עזרה או מעורבות ישירה של מבוגרים 
- מעורר בעיה אפיסטמולוגית רצינית. 

הקוגניציה האנושית (התודעה, ההכרה) איננה רק תוצאה של 
התפתחות אינדיבידואלית. עצם התפתחותו של הילד עד הגיעו ליכולת 
של חשיבה לוגית ומדעית, היא גם תהליך של אבולוציה חברתית, 
דהיינו תהליך חברתי של העברת ערכי חברה ותרבות מצטברים מדור 

לדור. האם התעלם פיאדה מהיבט חברתי ותרבותי זה של ההתפתחות 
הקוגניטיבית האינדיבידואלית? 

אם בודקים את דברי פיאז׳ה בעניין חשיבותם של גורמים חברתיים 
בהתפתחותו הקוגניטיבית של הילד, אין ספק שהיה מודע לכך 
ש״אינטראקציה חברתית היא תנאי הכרחי להתפתחותה של חשיבה 
לוגית. אינטראקציה חברתית נראית לנו כגורם המשנה את עצם טבעו 
של היחיד על־ידי קידומו ממצב אוטיסטי להיותו אישיות 
אינטרסובייקטיבית". 7 , 

יתר־על־כן, פיאז׳ה אף הגדיר "אפיסטמולוגיה גנטית"(הכותרת 
שבה מכתיר פיאז׳ה את תורתו) כתיאוריה השואפת להסביר ידע, 
במיוחד ידע מדעי, על יסוד ההיסטוריה שלו, הסוציוגנזה שלו. 

עם זאת, הרושם הברור הוא, שבהתבטאויות אלה פיאדה שילם 
מס שפתיים לנושא נכבד זה, שכן מימיו לא עסק באופן רציני 
בהשפעות החברתיות והתרבותיות על התפתחותו האינטלקטואלית 
של הילד, כפי שהוא עצמו התוודה: "האינטליגנציה האנושית 
מתפתחת ביחיד כפונקציה של אינטראקציות חברתיות, שלעתים 
קרובות מדי אנחנו מתעלמים מהן". 8 , 

את הפער בין הכרזתו התיאורטית הכללית לבין נמנעותו מליישם 
רעיון זה בעבודתו ובהגותו אפשר להבין, לפחות חלקית, מסיוגו 
המודגש של פיאדה את האינטראקציה החברתית הפרודוקטיבית 
באינטראקציה של שיתוף פעולה וכניגוד לכפייה. רק אינטראקציה 
חברתית "שאין בה שום אלמנט של סמכות או יוקרה... אינטראקציה 
שהיא שיתוף פעולה, רק היא מהווה תהליך שבו עשויות להיווצר 
הכרות (קוגניציות) חדשות". 9 , 

בסופו של דבר, אפשר לומר שפיאדה רואה בבניית הידע בידי 
הילד תהליך אינדיבידואלי מובהק, "מבצע בלבדי של הילד"(לפי 
ביטויו של ברונר), שחלקה של החברה בו הוא שולי בלבד. סקרנותו 
המדעית של פיאדה מרותקת לגמרי לפתירת "האניגמה המופלאה" 
(כביטויו של ג׳ קאגן), הפלא של הפיכת תינוק בן יומו למדען הוגה 
רעיונות ובונה תיאוריות. וכל זה על יסוד ההנחה המובלעת כי מה 

שגילה אצל ילדיו וילדים אחרים מהמעמד הבינוני בז׳נב, יש לו תוקף 
אוניברסלי והוא חל על התפתחותו של כל ילד באשר הוא, עם וריאציות 
לא מהותיות, באופן בלתי תלוי בחברה ובתרבות המקיפות אותו. 

גם לעניין חשיבותה של הלשון - המכשיר העיקרי שבאמצעותו 
מועברים ערכי חברה ותרבות מדור לדור - היתה לפיאז׳ה עמדה 
מסוייגת באשר להשפעתה על חשיבת הילד. 

בכתביו המוקדמים הדגיש פיאז׳ה, בהתאם למסורת 
האינטלקטואלית הצרפתית, את תרומתה החשובה של הלשון לחשיבה. 
לפיכך גם ייחס במחקריו הראשונים חשיבות רבה לתשובותיהם 
המילוליות של ילדים על שאלותיו. אולם יותר ויותר, במיוחד בעקבות 
הסתכלות בילדים שלו עצמו, גברה ספקנותו והוא הגיע בסופו של 
דבר למסקנה, שהמפתח להבנת החשיבה והאינטליגנציה של ילדים 
אינה לשונם אלא פעילותם, תחילה הממשית, הפיזית, ובהמשך - 
פעילותם המופנמת(האופרציות). בעניין הדיבור, לפי גארדנר, פיאז׳ה 
הלך בעקבותיו של פרויד, שלא ייחס חשיבות רבה לתוכן המילולי 
הגלוי, אלא חיפש אחר התוכן החבוי (הלטנטי) המסתתר מאחורי 
הדיבור הגלוי של הילד. 20 בוויכוחים שהיו לפיאדה בנושא הדיבור - 
בעיקר עם ויגוטסקי - הוא הסכים לכל היותר לכך, שהלשון חשובה 
ברמה של אופרציות פורמליות, דהיינו באשר לחשיבה מופשטת, אך 
נשאר תקיף בדעתו שבגיל צעיר הדיבור איננו אלא ביטוי של חשיבה 
ולא להיפך. המקור של החשיבה הוא טרום־לשוני, בפעילות 
הסנסורית־מוטורית של התינוק, קודם שהוא מתחיל לדבר. 

לפי שוובל וראף, משמעות התפיסה שהלשון משקפת חשיבה ולא 
יוצרת אותה, היא "עמוקה ביותר, אם לא מוחצת, בהשלכותיה על 
שינוי בתכניות הלימודים". לפי גישה זו, הילד הוא "עושה פעיל ולאו־ 
דווקא מקבל סביל של חכמת אחרים. היא מוציאה את הדגש מתפקיד 
המורה כמסביר, כמדריך וכמוסר מידע". 21 

ככלות הכל, תרומתו המדעית הגדולה של פיאז״ה לביסוס גישה 
קונסטרוקטיביסטית ללמידה, לגישה חינוכית פחות מרוכזת במורה 
ובתכנית הלימודים ויותר מרוכזת בילד, ולפיתוח דרכי למידה 

פעלתניות יותר(אקספלורציה, מניפולציה, גילוי עצמי, משחק וכר) 
- תרומתו זו אינה מוטלת בספק. דומה שאין היום חילוקי דעות 
תיאורטיים לעניין ההיבט הקונסטרוקטיביסטי של כל למידה אנושית. 
"תיאוריות קוגניטיביות מלמדות אותנו", כתבה לאחרונה לורין רזניק, 
"כי למידה מתרחשת לא על־ידי קליטת מידע אלא על־ידי 
אינטרפרטציה שלו. למידה יעילה תלויה בכוונות, בהכוונה עצמית, 
בעיבודים, ובבנייה... של הלומד היחיד. התפיסה המסורתית של 
ההוראה כהעברה ישירה של דעת אינה תואמת גישה 
קונסטרוקטיביסטית זו". 22 

הדגשת התיבה "תיאורטיים" בציון העובדה שאין חילוקי דעות 
על הקונסטרוקטיביזם בלמידה באה ללמד, שבפרקטיקה החינוכית 
המצב שונה לחלוטין, כפי שננסה להבהיר בהמשך. 

אקלקטיציזם פרגמטי בהוראה 

הדיכוטומיה בין קונסטרוקטיביזם לבין אמפיריזם, כפי שהוצגה 
לעיל, ובעקבותיה הדיכוטומיה בין הוראה מסורתית לבין הוראה 
המרוכזת בילד היא יותר מושגית מאשר ממשית. קודם כל בגלל קשיים 
ביישום. 

"הקושי הקורע־לב(כך!) בעבודת החינוך, כמו גם ברפואה ובענפים 
רבים אחרים של ידע המורכבים בו־זמנית מאומנות וממדע, הוא 
בעובדה, שהשיטות הטובות ביותר הן גם הקשות ביותר: לא יכול 
מורה ליישם שיטה סוקרטית בלי לרכוש תחילה משהו מתכונותיו 
של סוקרטס". כך כותב פיאדה בחיבורו היחיד המוקדש כולו לבעיות 
חינוך והוראה, כדי להסביר מדוע אין התקדמות ניכרת בשימוש 
בשיטות הוראה פעלתניות, למרות שלדעתו אין כל ספק ביתרונן 
האיכותי ולמרות העובדה שהשקפות אלה היום הן גם מקובלות הרבה 
יותר מאשר לפנים. 23 

אין ספק ששיטות ההוראה הפעלתניות הן לאין ערוך קשות יותר 
ליישום בעבודת המורה, וזוהי ודאי אחת הסיבות למיעוט יחסי של 
השימוש בהן ולנסיגה תכופה משיטות אלה לאחר ניסוי ותעייה. ואולם, 

אין זו רק שאלה של קשיים ביישום, כפי שנראה בהמשך. מכל מקום, 
במציאות החינוכית הדברים לעולם אינם כה חד־משמעיים וספק אם 
הם יכולים להיות כאלה. בפועל, ההוראה בכיתה כוללת תמיד תערובת 
אקלקטית של גישות תיאורטיות מנוגדות במינון זה או אחר. גם חסידים 
מושבעים של הגישה המסורתית המרוכזת בתכנית הלימודים ובמורה, 
בלי ספק לא יעמדו בכל מקרה על כך שהתלמידים יקלטו באופן 
פאסיבי מידע נמסר. גם אצלם נוכל למצוא לא אחת אלמנטים של 
גישה קונסטרוקטיביסטית, המרוכזת בתלמיד. והוא הדין, לא פחות, 
במורים פרוגרסיביים ומודרניים. גם הם נעזרים, כפי שניתן להוכיח 
בלי קושי, בשיטות מסורתיות שונות. כל המחקרים על בית־הספר 
האנגלי, שהיה בשנות השישים והשבעים המכה של החינוך המבוסס 
על הקונסטרוקטיביזם של דיואי ושל פיאז׳ה, הוכיחו כי הפתיחות 
והקונסטרוקטיביזם המוחלטים לא היו אלא מיתוס. לא היו מורים 
שלא השתמשו, במודע או שלא במודע, באלמנטים שונים של הוראה 
הנובעים מהגישה החלופית של מסירה והנחלה - גם מפני שעצם 
בחירת החומרים והאביזרים ואירגונם בכיתה משקפים בהכרח את 
תכניותיו של המורה ואת הגילויים שהוא מעוניין שהילדים יגלו 
"בכוחות עצמם". 24 

לפני זמן־מה כתבו גודלד ואוקס, כי "מחקר אחרי מחקר מגלים 
את הדומיננטיות של מסירה, הרצאה, הפניית שאלות לכיתה ופיקוח 
על עיסוק התלמידים ליד שולחנותיהם 10 ־ 01 ^ 5631 ). ניסיונות 
אינטלקטואליים של חקירה, בדיקה, ניסוח היפותיזות, שהם לעתים 
קרובות קשורים בלמידה - אין מוצאים בדרך כלל בכיתה". 25 

מעניין לציין, שכבר דיואי, האב הרוחני של כל חינוך פרוגרסיבי 
ודמוקרטי מודרני, ממליץ באחד מחיבוריו המאוחרים יותר ("ניסיון 
וחינוך״, 1938 ) על השימוש בדרך ביניים בין חינוך מסורתי סמכותי 
לבין גישה פרוגרסיבית. ואילו בנג׳מין ספוק, המחבר של הרב־מכר 
״הטיפול בתינוק ובילד״( 1946 ), שנודעה לו השפעה גדולה על השינוי 
ביחס לילדים ולטיפול בהם - מגישה מסורתית נוקשה לגישה עדינה 
ומתחשבת - כתב בערוב ימיו( 1986 ), כי ילדים אמנם אינם זקוקים 

לעונשים ולפנים זועפות, אך הם זקוקים בהחלט "ליד מדריכה ברורה" 
של מבוגרים. 

אחד המחקרים הקפדניים ביותר על הפרקטיקות שהיו נהוגות 
בשנות ה־ 70 בבתי־ספר פתוחים בבריטניה הגיע למסקנה, ששיעור 
הכוונתו של המורה והמניעים החיצוניים שהשתמש בהם בכיתות אלה, 
היו מקובלים במידה רבה מכפי שהיה מקובל לחשוב. 26 תצפית זו 
ותצפיות רבות אחרות מובילות בהכרח למסקנה, כי האבחנה בין הוראה 
מסורתית, שהמניע ללמידה בה הוא חיצוני מעיקרו, לבין הוראה 
פרוגרסיבית, המרוכזת בילד ומבוססת על הנעה פנימית ללמידה, איננה 
כה חד־משמעית בפועל כפי שנדמה בתיאוריה. בשתי הגישות גם 
יחד התלמיד כפוף למורה והגילוי האישי של הילד כפוף לתכניות 
הלימודים. שאלות המורה אינן היגדים נייטרליים. השאלות כוללות 
מידע, כיוון, רמזים ולעתים אפילו נסיונות שכנוע. ביליג ועמיתיו 
מסיבים את שימת ליבנו לכך, שגם בשיטה הסוקרטית, המשמשת 
לעיתים דגם מופתי להוראה קונסטרוקטיביסטית, הידע המוקנה נתון 
מראש, המורה מפקח על כל התהליך והתלמיד משתף פעולה בהכנעה, 
תהליך הלמידה מוגדר כתהליך שבו התלמיד רוכש הבנה וידע שאותם 
המורה כבר רכש לפני כן, ולמעשה, אין כל זכר לדיון חופשי ופתוח. 27 
ג׳קסון ציטט את הדברים שלהלן של סאנטאס ( 138 ת 53 ) על שיטתו 
הפדגוגית של סוקרטס: 

סוקרטס בוחר את מתנגדיו, קובע את הנושא, מבטיח את שימת ליבו 
של הקהל, מזמין את מתנגדו להביע את דעתו באופן חופשי וללא 
מורא, מפיק ממנו דעה, נאום, דוגמה. ואז הוא מתחיל לתקוף בעצמה 
את המסכן ואת דעתו ועושה אותם חוכא ואטלולא, כשהוא מוזג 
בחבטותיו לא רק גישות ונימוקים פילוסופיים, אלא גם סרקאזם 
ואירוניה הגובלים באי־יושר, עלבונות אישיים, ואין הוא נח עד שלא 
סחט מקורבנו וידוי פומבי של אינאונות מוחלטת ... 28 

אין תימה שלעולם אין סוקרטס מקיים דיאלוג שני עם אותו אדם. 

הנטייה לאקלקטיציזם פדגוגי איננה מאפיינת רק את הפרקטיקה 
החינוכית, הנוטה באופן טבעי ואולי גם מוצדק, להיות אקלקטית, 
בחינת "טוב אשר תאחז בזה וגם מזה אל תנה את ידן". 29 גם בתיאוריה 
יש ניסיונות של סינתיזה. אחד הניסיונות החשובים עשה פיטרס 
בבריטניה. את גישתו הפדגוגית, שהוא מכנה אותה דיאלקטית, מסכם 
פיטרס בשלילת ההיבטים הקיצוניים של האלטרנטיבות הקלסיות ועל־ 
ידי כך הוא גם שולל את הניגוד הבלתי מתפשר לכאורה ביניהם. 
פיטרס דוחה את התפיסה המסורתית, האוטוריטרית, שבה המורה מטיל 
על הילדים את ידיעותיו ואת דעותיו. "הכפייה האוטוריטטיבית של 
דעות נוגדת את ההכרה שעלינו לבחון דברים ולגלות את טיבם 
בעצמנו." מצד אחר, הגישה האנטי־אוטוריטרית של החינוך 
הפרוגרסיבי בעיניו היא קיצונית מדי ומרחיקה לכת בכיוון ההפוך, 
ומעבירה אל הילד את האחריות לגלות הכול בכוחות עצמו. החינוך 
הפרוגרסיבי מתעלם, לפי פיטרס, גם מהעובדה, שמכשירי הגילוי, 
המבנים המושגיים של המדע, המוסר, המתמטיקה, וכר הם "רכוש 
ציבורי שבסודם יש להביא( 1010111316 ) את הילדים". 30 

גישה זו, לפי פיטרס, מצמצמת את תפקידו של המורה לסיוע 
ללמידה בלבד, וסומכת יותר מדי על כך שילדים יעשו דברים בכוחות 
עצמם ויגלו הכול בעצמם. יש הוכחות מספיקות, הוא טוען, שכמעט 
רק ילדים מהמעמד הבינוני נענים לסוג זה של למידה בבית־הספר. 
לפיכך, התפקיד הנכון של המורה, בניגוד לשתי הגישות הקיצוניות 
הנ״ל, הוא כפול: מצד אחד להביא את הילדים בסוד התרבות הכללית, 
ומצד אחר לעזור להם להתפתח ולהיות מסוגלים להסתדר בכוחות 
עצמם בלי עזרת אחרים. 

בחיבורו "אתיקה וחינוך" גם פיטרס, כמו ביליג ועמיתיו, מזכיר 
את סוקרטס, שלדעתו הבין את תפקידו הכפול של המורה: 

כשסוקרטס מתאר את עצמו כמיילדת בשירות האמת הוא השתמש 
בדימוי מזהיר לתיאור ההיבט הכפול במשימת המורה. עליו לפתח הן 
עקרונות הדיסציפלינה(המדעית) של תלמידו והן את השקפת העולם 

שלו... שני הדברים האלה הם הכרחיים. ההתחשבות באנשים, לא 
בהכרח עליה להיות מלווה באי התחשבות אבירית בסטנדרטים . 31 

ואולם, ככלות הכול, הן פיטרס והן תיאורטיקנים אחרים של החינוך 
(למשל, אוזובל) שחתרו לפשרה בין גישה מסורתית לגישה פרוגרסיבית 
כדי להימנע מהשגיאות של שתיהן, לא התרחקו הרבה מהטיעונים 
הפרגמטיים ולא ניסו להתמודד עם הבעיה ברמה אפיסטמולוגית 
ולהימנע מן הניגוד התיאורטי בין שתי הגישות האפיסטמולוגיות 
הדיכוטומיות. את הניסיון התיאורטי החשוב הזה מייחסים לאחרונה 
בארצות המערב לפסיכולוג הרוסי־יהודי לב ויגוטסקי. 

ויגוטסקי: הילד בונה את עולמו - העולם בונה את הילד 

את רעיונותיו האפיסטמולוגיים והפדגוגיים חידד ויגוטסקי במידה 
רבה בדו־שיח בלתי פוסק עם פיאז׳ה. הוא מושפע מאוד מגישתו 
הקונסטרוקטיביסטית של פיאז׳ה ומחידושיו החשובים בפסיכולוגיה 
התפתחותית. אם עיקרה של האפיסטמולוגיה הקונסטרוקטיביסטית 
הוא בתפיסת האדם כפעיל, יוזם, שואף להשיג את מטרותיו ובונה 
בכוחות עצמו את הבנת עולמו - מתוך אינטראקציה מתמדת עם 
סביבתו החברתית והפיזית - כי אז אין ספק מה מקומו של ויגוטסקי 
מבחינה אפיסטמולוגית. במידה רבה בהשפעתו של פיאדה, ויגוטסקי 
רואה בפעילותו של הילד את הגורם העיקרי בהתפתחותו. לא ניתן 
להקנות לילדים מושגים, כותב ויגוטסקי, על־ידי תירגול ושינון. בסופו 
של דבר, אין הילד יכול ללמוד ולהתפתח אלא אם כן הוא מעבד 
ובונה בכוחות עצמו את תפיסת עולמו. ויגוטסקי גם קיבל מפיאז׳ה 
את הרעיון המהפכני בדבר אופייה השונה של חשיבת ילדים לעומת 
חשיבת מבוגרים. 32 

ואולם על כמה מרעיונותיו של פיאדה ויגוטסקי חולק. אומנם, 
בספרו העיקרי "דיבור ומחשבה" הוא כותב, כי אי־ההסכמה שלו עם 
פיאדה מתמקדת בנקודה אחת בלבד, והיא הפונקציה של ההוראה. 
אך אין ספק, כי גם נושאים חשובים אחרים היו שנויים במחלוקת 

ביניהם, כגון: תפקידן של החברה והתרבות בהתפתחות הילד, תפקיד 
הלשון בחשיבה, האגוצנטריות של הילד הקטן, היחס בין התפתחות 
ללמידה, ועוד. 33 ואולם דומה שההבדל המהותי בין שני החוקרים, 
שהוא במידה רבה מפתח להבנת חילוקי הדעות ביניהם, הוא בנקודת 
המוצא השונה, או בשאלה העיקרית שעליה הם חיפשו תשובות 
במחקריהם ובהגותם. מה שעניין כנראה את פיאדה יותר מכל דבר 
אחר, כפי שציינו, הוא הפלא של ההתפתחות האינטלקטואלית 
האינדיבידואלית, ולמען הדיוק, התפתחות החשיבה הלוגית והמדעית, 
כיצד מתפתח מתינוק בן־יומו אדם הוגה מחשבות מופשטות, בונה 
תיאוריות, ממציא המצאות, וכר. כיצד גדל תינוק להיות איינשטיין 
או פיארה. כיצד מתפתחת האינטליגנציה האנושית ומהם הגורמים 
המביאים להתפתחותה. 

גם ויגוטסקי התעניין בהתפתחות האישית של האינטליגנציה 
ואימץ בעניין זה רבים מרעיונותיו של פיאדה. אולם מה שעניין את 
ויגוטסקי בראש ובראשונה היתה ההתפתחות ההיסטורית של התרבות 
האנושית ושל התפקודים המנטליים העילאיים (חשיבה מופשטת, 
פתרון בעיות, התפתחות הלשון, ובו , ). אם פיארה חיפש תשובות לפלא 
של התפתחות התינוק לאדם הוגה וחושב חשיבה לוגית ומדעית, 
ויגוטסקי חיפש תשובות לפלא אחר: כיצד מצטברת התרבות האנושית 
במהלך ההיסטוריה וכיצד היא מועברת מדור לדור. 

מסקנתו הכללית של ויגוטסקי היתה, כי מרגע היוולדם, ילדים 
שרויים באינטראקציה מתמדת עם מבוגרים כשהמבוגרים משתדלים 
באופן פעיל להביאם בסוד תרבותם ולדרכי פעולה שהתפתחו במשך 
ההיסטוריה, ואילו הילדים מצוידים מלידה, כתוצאה מאבולוציה 
טבעית, ביכולת וברצון ללמוד מהמבוגרים ולהטמיע במרוצת השנים 
את ערכי התרבות המועברים להם. שתי נקודות מוצא שונות אלה, 
דומה שהן מסבירות במידה רבה הן את המשותף והן את המפריד בין 
פיארה לבין ויגוטסקי. 

ברונר העיר לאחרונה, ברוח גישתו של ויגוטסקי, כי את המין 
האנושי מאפיינת נטייה טבעית של ילדים, לחקות את המבוגרים 

וללמוד מהם, ושל המבוגרים, "להפגין ביצועים כמיטב יכולתם". 34 

בדיון על ההתפתחות האינטלקטואלית של הילד, מנה פיאז׳ה 
גורמים אחדים המשפיעים עליה, אן תמיד הדגיש, כי הגורם החשוב 
והמכריע הוא מה שכינה תחילה התאזנות ולימים הרבה יותר להשתמש 
במושג הכוונה עצמית. גורמים אחרים יכולים לזרז, לעזור, לעודד, 
אך בסופו של דבר קובעת היכולת של הילד הטבועה בו מלידה לכוון 
בכוחות עצמו את התפתחותו. 

מכאן הפילוסופיה הפדגוגית שלו, שהעיקר בה היא פעילותו של 
הילד המיועדת לגילוי עצמי של הידע. ומכאן גם הפקפוק שלו בתועלת 
שבמסירה ובהעברה של ידע מפי המורה, כפי שצוין לעיל. 

ויגוטסקי, לעומתו, רואה בהוראה אפשרות של שיתוף פעולה 
שיטתי בין המורה ובין הילד, שעשוי לימים לעזור לילד לפעול בכוחות 
עצמו ובלי עזרה. 

רעיון פדגוגי זה, העומד במרכז עיוניו של ויגוטסקי, נגזר מגישתו 
האפיסטמולוגית, הממזגת באופן דיאלקטי לא־אדיטיבי גישה 
אינדיבידואלית קונסטרוקטיביסטית, שלפיה הילד הוא גורם פעיל 
בהתפתחותו הקוגניטיבית, עם גישה סוציו־־תרבותית הרואה את 
ההתפתחות הקוגניטיבית בעת ובעונה אחת גס כתהליך חברתי שבו 
אנשים מבוגרים מביאים את הילד בסוד התרבות והלשון של חברתם. 

רבים רואים בתפיסתו של ויגוטסקי את תפקיד החברה בהתפתחות 
היחיד את תרומתו החשובה ביותר לפסיכולוגיה ההתפתחותית. כדי 
לעמוד על תרומתו הייחודית של ויגוטסקי בנושא זה, ראוי להבחין 
בין שני היבטים שונים, אם גם חופפים לעיתים, של השפעת החברה 
על התפתחות אינדיבידואלית. היבט אחד, שנהוג בזמן האחרון לכנותו 
ההיבט האקולוגי, או הקונטקסטואלי, עניינו בהשפעה הנודעת לסביבה 
החברתית - החל במשפחה, בני גיל, בית־הספר, הסביבה הקרובה, 
ועד להשפעות המקרוסוציולוגיות של המעמד החברתי, השייכות 
האתנית, אירועי התקופה - על גידולו והתפתחותו של היחיד האנושי. 
זהו ההיבט הסינכרוני, דהיינו ההשפעות השונות הפועלות בו זמנית 
בזמן נתון. 35 פיאדה היה ודאי מודע עקרונית לחשיבותן של השפעות 

חברתיות, במיוחד של בני הגיל, על ההתפתחות הקוגניטיבית של 
הילד, אם כי, כפי שכבר ציינו, הרושם הברור הוא, שעשה זאת במידה 
רבה כאילו כדי לצאת ידי חובה. במחקריו ובכתביו הרבים כמעט 
שלא עסק בנושא זה. אין זה מוגזם לומר, כי בפועל פיארה סומן על 
הגיל ועל הביולוגיה שיעשו את עיקר המלאכה בהתפתחות החשיבה 
ובבניית הידע ותפיסת העולם, כפי שכתבה תלמידתו של פיארה, 
דאקוורת: "אין מחנכים צריכים לדאוג אם נשאיר את הילדים להתפתח 
לפי הקצב שלהם ואם תינתן להם ההזדמנות, הם יפתחו את המבנים 
העיקריים באופן טבעי כמו את ההליכה". 36 ברוח דברים אלה היה מי 
שאמר, כי אילו היו מלמדים את הילדים ללכת ולדבר באותה צורה 
שיטתית שבה מלמדים אותם חשבון בבית־הספר - רוב הילדים היו 
יוצאים צולעים ומגמגמים. 

ויגוטסקי, לעומת זה, שם דגש תיאורטי חזק על ההיבט הסינכרוני 
בהשפעתם של גורמים חברתיים על ההתפתחות, והחידוש התיאורטי 
החשוב שלו מתבטא בראיית ההתפתחות הקוגניטיבית באינטראקציה 
דיאלקטית בין היחיד לבין העולם החיצוני - שתי ישויות שאין 
להפריד ביניהן. הסביבה החברתית והתרבותית, לפי ויגוטסקי, היא 
חלק בלתי נפרד מהתפתחותו הקוגניטיבית של היחיד ולא ישות 
חיצונית המשפיעה עליו. האינדיבידואליזם הליברלי המסורתי מניח 
בפשטות את קיומם של יחידים אוטונומיים כתופעה טבעית וכנקודת 
מוצא לכל התייחסות פסיכולוגית או סוציולוגית(דקרט, לוק, ויליאם 
ג׳יימס, ואחרים), והשאלה שפסיכולוגים וסוציולוגים אמורים לחפש 
עליה תשובה היא, כיצד מתבצעת ה״סוציאליזציה" שלו, כיצד הופך 
היחיד האוטונומי ליצור חברתי. בניגוד לגישה זו, רואה ויגוטסקי 
(בדומה לויטגנשטיין) את החיים בחברת אחרים כנתון בטוח והקשר 
בין היחיד לחברתו הוא מעין קשר סימביוטי, שלא ניתן להפריד בין 
מרכיביו. וכפי שניסח זאת ויטגנשטיין, השאלה איננה כיצד מתגבר 
היחיד האוטונומי על בדידותו ומתחבר לאנשים אחרים, אלא כיצד 
אנו מצליחים בכלל ליצור רעיונות על עצמנו כעל אנשים 
אינדיבידואליים ואוטונומיים, בשעה שאנו יצורים חברתיים מטבע 

ברייתנו. קיום אנושי בבדידות, קובעים ברגר ולוקמן, הוא קיום ברמה 
חייתית. ברגע שאתה מבחין בתופעות אנושיות ייחודיות, אתה נכנס 
לתחום החברתי. 37 

הפעילות הקונסטרוקטיביסטית של הילד, הנתפסת בדרך כלל 
כמבצע של היחיד, בתהליך פנימי, מתרחשת אפוא, לפי ויגוטסקי, בו 
זמנית וללא הפרדה, עם אינטראקציה בין הילד והמבוגר. את ההיבט 
הסינכרוני(האקולוגי, הקונטקסטואלי) בתפיסת ויגוטסקי את השפעת 
החברה והתרבות על התפתחות הילד משלימה תפיסתו את ההיבט 
הדיאכרוני בהשפעת החברה ובעיקר ההשתמעויות מגישה זו לגבי 
החינוך ותפקידי המורה וההוראה. 

התינוק האנושי נולד לתוך עולם נתון, שהוא תוצר של אלפי שנים 
של התפתחות היסטורית ותרבותית שעיצבו את האדם המודרני ואת 
התרבות העכשווית, ועל התינוק לרכוש ולסגל לעצמו במהלך חייו 
בכל דור מחדש. התרבות האנושית היא תוצאה מצטברת של תהליך 
היסטורי של העברה מדור לדור של ערכי חברה ותרבות: טכנולוגיות, 
מנהגים, לשון, ואופן עשיית דברים. אין בגנים ובנטיותיו התורשתיות 
של היחיד כדי להבטיח תהליך היסטורי־תרבותי זה. בין הביולוגיה 
ובין התודעה פועלים כמתווכים גורמים חברתיים ותרבותיים שונים, 
ובראש ובראשונה הלשון, שאין להבין בלעדיהם את ההתפתחות. 

לפי תלמידו ועמיתו של ויגוטסקי, לוריא, "המעבר מעולם בעלי 
החיים לשלב האדם מסמן את הכנסתו של עיקרון התפתחותי חדש. 
בשלב של בעל החיים, התפתחות תהליכים עצביים עיליים יותר בכל 
מין היא תוצאה של ניסיון אינדיבידואלי, אולם עם המעבר לבן אדם, 
הצורה הבסיסית של התפתחות מנטלית נהיית הרכישה של ההתנסויות 
של אנשים אחרים באמצעות פעילות משותפת ודיבור". 38 

לפי דונלדסון, קיים פער גדול - והפער הולך ומתרחב - בין 
הציוד הגנטי האנושי והתיפקוד הספונטני של החשיבה האנושית ובין 
התפקיד החינוכי הקשה הנובע מהצורך להעביר לדורות צעירים את 
הישגי האבולוציה התרבותית, שהגנים וההתנסות הספונטנית אינם 
יכולים להבטיח. 39 

ברונר הדגיש את הבעיה הפסיכולוגית המיוחדת הנובעת מילדות 
ארוכה ומחיים בעולם שהוא יותר ויותר מעשה ידי אדם, כלומר עולם 
של תרבות. יכולת ההסתגלות לסביבה כזאת תלויה ברכישת ידע 
ומיומנויות שאין המטען הגנטי התורשתי מסוגל להבטיח. מה שמובטח 
גנטית היא הנטייה הטבעית להיות מודרך על־ידי מבוגרים וללמוד 
מהם. 40 

האדם, בניגוד לבעלי־חיים אחרים, חשוף אפוא למתח דיאלקטי 
תדיר בין טבע להיסטוריה, בין תכונותיו כיצור ביולוגי לבין היותו 
תוצר של חברה ותרבות - מתח המטיל על האדם מגבלות ביולוגיות 
וחברתיות כאחד. 

אנשים "רוכשים את סמליהם, את רעיונותיהם, את דרכי חשיבתם 
מאלה שבסביבתם, ובאופן כולל יותר, מהתבונה הנצברת של 
התרבות". 41 המדען הדגול, שאת התשובה על פלא התהוותו פיאדה 
חשב לגלות בעיקר בהתפתחותו הקוגניטיבית האישית, ספק אם היה 
יכול להתפתח רק בעזרת המבנים הקוגניטיביים הפנימיים שלו, בלא 
שאנשים אחרים, המיומנים ממנו, יביאו אותו בדרך זו או אחרת בסוד 
התרבות והלשון שנצברו במשך דורות רבים. הטבע לבדו, בלא עזרתן 
ותיווכן של ההיסטוריה והתרבות, אין בכוחו לבצע את הפלא הזה. 

אינטראקציות חברתיות, שפיאדה ראה בהן, בפועל, רק מעין זרז 
של התפתחויות קוגניטיביות אנדוגניות, ממלאות בהגותו של ויגוטסקי 
תפקיד מהותי הרבה יותר. 

האינטגרציה הזאת של ויגוטסקי בין "הפנימי" ו״החיצוני" והקשר 
הדיאלקטי ביניהם, הם ניסיון תיאורטי מקורי להימנע מהדיכוטומיה 
בין קונסטרוקטיביזם אינדיבידואליסטי לבין גישה סוציו־תרבותית 
אינטראקטיבית, ובמשתמע, בין המניע הפנימי של הילד ללמידה 
הטבוע בו מלידה לבין מעמדו של המורה אשר באינטראקציה עם 
התלמיד ממלא את התפקיד להעביר את המיומנויות התרבותיות ואת 
הלשון של הסביבה החברתית למי שטרם רכש אותן. בדרך זו, כפי 
שמנסח זאת ויגוטסקי, ערכים חברתיים, שהם מלכתחילה חיצוניים 
מבחינתו של הילד, נהיים בסופו של דבר ערכים אינדיבידואליים 

פנימיים. אפשר לומר, שבעקבות ריגוטסקי תהליכים 
קונסטרוקטיביסטיים שוב אינם נתפסים בהכרח כזהים עם הפנמה 
אינדיבידואלית המתבצעת ביחידות. בו־זמנית מתבצעים גם תהליכים 
קונסטרוקטיביסטיים כתוצאה של אינטראקציה עם מבוגרים. 
באינטראקציה זאת ממלאה הלשון, לפי ויגוטסקי ובניגוד לפיאז׳ה, 
תפקיד בעל חשיבות מכרעת. לפי פיאז׳ה, כזכור, הלשון משקפת 
חשיבה ואין היא יוצרת אותה. וההשלכות החינוכיות, כפי שהסיקו 
שוובל וראף, הן "מוחצות": גישה זו "מוציאה את הדגש מתפקיד 
המורה כמסביר, כמדריך וכמוסר מידע ". 42 

אין הכרח להסכים עם המשקל המכריע המיוחס ללשון 
באפיסטמולוגיה ה״פוסטמודרניסטית״ - כפי שהוא בא לידי ביטוי, 
למשל, בדברי רורטי, כי אין לנו כל תודעה טרום־לשונית, וכי הלשון 
היא המציאות האנושית המרכזית 43 - כדי לחלוק על גישתו של פיאז׳ה 
בעניין זה. מעניין לציין, כי לעניין זה ויגוטסקי קרוב הרבה יותר 
מפיאז׳ה לתפיסה העכשווית של חשיבותה האפיסטמולוגית של הלשון, 
ללא ההפרזות ה״פוסטמודרניסטיות" הגובלות עם ניהיליזם 
אפיסטמולוגי. 

ויגוטקי ראה בלשון קודם כל את המכשיר החשוב ביותר המתווך 
בין הטבע לבין התרבות, האמצעי העיקרי להעברת מיומנויות החברה 
והתרבות מדור לדור. הלשון היא האמצעי להעביר לילדים מושגים, 
התנהגויות, ערכים, ורעיונות שנודעת להם הערכה מיוחדת בחברה, 
ובסופו של דבר יהוו את עולמו של הילד. 

אולם הלשון, לפי ויגוטסקי, איננה רק מכשיר מתווך בין תרבות 
קיימת ובין צעירים שהם "טירונים" מבחינה תרבותית. הלשון גם 
יוצרת תרבות, יוצרת יחסים חברתיים ובראש ובראשונה היא מעצבת 
את חשיבתם של ילדים ושל אנשים בכלל. לפי ברונר, ויגוטסקי ראה 
בלשון גורם מניע לשינוי כושר החשיבה, גורם המעניק לחשיבה 
אמצעים חדשים להבנת העולם . 44 

לסיכום אפשר לומר, כי ההערכה שזוכה לה ויגוטסקי לאחרונה 
במערב מקורה במידה רבה בניסיון המוצלח שמייחסים לו, לפתח 

תיאוריה אפיסטמרלרגית ואבולוציונית המנסה לגשר על פני 
הדיכוטומיה בין אמפיריזם לקונסטרוקטיביזם ועל־ידי כך מנסה גם 
לגשר תיאורטית על פני הדיכוטומיה בחינוך בין פדגוגיית ההעברה 
המסורתית לבין הפדגוגיה הפרוגרסיבית המבוססת על השתתפותו 
הפעילה של הילד. 

תפקידה הדיאלקטי של ההוראה בהתפתחות ובחינוך 

דגוטסקי, כזכור, בהעריכו את המחלוקת שבינו לבין פיאז׳ה, כותב, 
כי אי ההסכמה שלו עם פיאדה מתמקדת בנקודה אחת בלבד, והיא 
הפונקציה של ההוראה. אומנם נוכחנו לדעת שגם בתחומים אחרים 
היו חילוקי דיעות רציניים בין שני ענקי הפסיכולוגיה ההתפתחותית, 
אולם תפקידו של המורה ותפקידה של ההוראה הישירה בהתפתחותו 
האינטלקטואלית של הילר נראו, כנראה, בעיני ויגוטסקי כבעלי 
חשיבות מיוחדת - וסלע המחלוקת שבינו לבין פיאדה. בנושא זה 
ודתה לפיאז׳ה, כפי שכבר צוין, עמדה חד־משמעית ובלתי מתפשרת. 
למעשה הוא טוען, כי הוראה ישירה יש בה כדי לגרום נזק להתפתחותו 
של הילד שכן היא כופה עליו את עמדתו של המבוגר וחוסמת בפניו 
את האפשרות לגלות את העולם בעצמו. כל תהליך של העברה 
תרבותית ישירה נתפס לפיאדה כתהליך כפייתי. וגם כשהוא עולה 
יפה, התוצאה היא חלקית ונשכחת בקלות. ראינו כי ויגוטסקי, כמו 
פיאדה(וככל הנראה גם בהשפעתו), ראה בתפקידו הפעיל של הילד 
בתהליך הלמידה, בסופו של דבר, את הגורם החשוב ביותר 
בהתפתחותו. ואולם, בניגוד לפיאז׳ה, שראה בכושרו של הילד לוויסות 
עצמי מעין מנגנון ביולוגי אוניברסלי של התאזנות בעקבות הפרת 
האיזון הקוגניטיבי, ויגוטסקי ראה את יכולתו של הילד להכוונה עצמית 
כתוצר התפתחותי של אינטראקציה בין ילד למבוגר. 

בניגוד לפיאדה, שראה את ההתפתחות הקוגניטיבית כבלתי תלויה 
מעיקרה בלמידה ולמעשה ראה בהתפתחות תנאי ללמידה, ויגוטסקי 
גרס קשר דיאלקטי מתמיד בין התפתחות ולמידה. הדבר ברור במיוחד 
כשמדובר ברכישת מושגים מדעיים. אין הילד מסוגל ללמוד מושגים 

מדעיים אלא אם כן הוא לומד אותם בבית־הספר, תחילה בעזרתו של 
המורה השולט בחומר, ובהמשך בכוחות עצמו. הוראה איננה בהכרח 
העברת ידע לילד פאסיבי, או, כפי שחשש פיאדה, הטלת אורח 
החשיבה של המבוגר על ילד בעל אורח חשיבה שונה. ויגוטסקי ראה 
בהוראה דיאלוג עם ילד פעיל, דיאלוג העוזר לילד להפעיל את כושרו 
לפעילות עצמאית ולהגיע להבנה בדברים שלפני כן לא יכול היה 
להבין בלא עזרה. לדוגמה מביא ויגוטסקי את הסיטואציה הפשוטה 
בכיתה: המורה כותב על הלוח כיצד ניתן לפתור בעיה מסוימת 
במתמטיקה ומיד אחר־כך הילד מבין ומסוגל לפתור את הבעיה בעצמו. 
או, שוב לפי ויגוטסקי: המורה מתחיל בפתרון הבעיה והילד משלים 
אותה או פותר אותה בשיתוף פעולה עם ילדים אחרים. או אפילו 
כשילד שואל שאלה וילדים אחרים או המורה יודעים לענות עליה. 
בכל המקרים האלה יש שיתוף פעולה בין המורה והילד, כלומר, המורה 
עוזר לילד להיות עצמאי. ההתפתחות האינטלקטואלית, לפי ויגוטסקי, 
היא בחלקה העברה הדרגתית של הפיקוח מאחרים לעצמך. לפיכך 
הוא מעמיד את ההוראה במרכזה של ההתפתחות הקוגניטיבית. את 
האינטליגנציה עצמה מגדיר ויגוטסקי כיכולת ללמוד באמצעות 
ההוראה. זוהי השקפה מתוחכמת, מסכמים ביליג ועמיתיו, "של חינוך 
ושל התפתחות אנושית בכלל, השקפה המעניקה חשיבות שווה 
לפעילות העצמית־הפנימית של הילד, ולתפקידו של המבוגר כנושא 
וכמייצג תרבות נתונה שבה הילד הוא מתלמד ". 45 

וכאן אנו מגיעים לאחד החידושים המושגיים של ויגוטסקי, המייצג 
את גישתו הפדגוגית יותר מכל רעיון אחר - "אזור ההתפתחות 
הקרובה", "מושג מהמם", לפי ברונר. בכל שלב של התפתחות 
אינטלקטואלית, גורס ויגוטסקי, יש להבחין בין שתי רמות: התפתחות 
אקטואלית והתפתחות פוטנציאלית. ההתפתחות האקטואלית היא 
ביטוי ליכולתו של הילד להבין או לפתור בעיות בכוחות עצמו. זוהי 
היכולת האינטלקטואלית שמכשירים שונים למדידת משכל (לרבות 
מכשיריו האיכותיים והאינדיבידואליים של פיאדה) עשויים למדוד. 
זוהי התפתחות, טוען ויגוטסקי, שכבר הושלמה. אולם כל ילד הוא 


102 



בעל פוטנציאל של התפתחות נוספת, שעשוי להתממש בתהליך 
ההוראה בבית־הספר. 

"אזור ההתפתחות הקרובה" הוא הפער בין ההתפתחות האקטואלית 
לבין ההתפתחות הפוטנציאלית, או, במילים אחרות, מרחב ההתפתחות 
האינטלקטואלית בין יכולתו של הילד להבין ולפתור בעיות בכוחות 
עצמו וללא עזרה לבין יכולתו להבין ולפתור בעיות בהמשך התפתחותו 
בעזרת ההוראה בבית־הספר ובשיתוף פעולה עם מורים . 46 לדעת 
ויגוטסקי, מה שילדים מסוגלים לעשות בעזרת אחרים מלמד על 
התפתחותם המנטלית אף יותר מאשר מה שהם יכולים לעשות לבדם. 
הוא טען, כי ההוראה ב״אזור ההתפתחות הקרובה" מפעילה בילד 
תהליכים פנימיים של התפתחות, שהם התחלה של שלב צמיחה 
ומאפשרים לילד תיפקוד אינטלקטואלי מלא רק תוך אינטראקציה 
עם אנשים בסביבתו ובעזרתם. אולם בהמשך אינטראקציה זו 
התהליכים הפנימיים מבשילים ומפתחים יכולת עצמאית בלתי תלויה. 
הילד מגיע בהדרגה להפנמת תיפקודים אינטלקטואליים גבוהים יותר, 
שמקורם אבולוציוני סוציו־תרבותי, ולהפיכתם לתיפקוד פנימי חדש. 
בסגנונו של ויגוטסקי, האינטרפסיכולוגי הופך לאינטראפסיכולוגי . 47 

לפי גלייזר ובסוק, אחת הגישות העכשוויות העיקריות לבעיית 
הלמידה וההוראה של ילדים מבוססת על שני הרעיונות ההתפתחותיים 
האלה: 

א. התפתחות אינטלקטואלית היא בת הכוונה עצמית. אנשים 
מונעים מטבע ברייתם להבין ולהסביר את עולמם. קיימים מבנים 
פנימיים המכשירים את הלומד לחפש תשובות להבנת עולמו. במילים 
אחרות, גישה קונסטרוקטיביסטית. למידה היא תהליך של בניית ידע 
ולא תהליך של קליטה או ספיגה. 

ב. הרעיון הכללי השני, לפי גלייזר ובסוק, נובע מתיאוריות 
המדגישות את המקור החברתי של הלמידה. ילדים התנסו בפעילויות 
קוגניטיביות תחילה במצבים של אינטראקציות חברתיות ובהמשך 
הם הפנימו אותן בהדרגה ולא נזקקו עוד לעזרת אחרים. "הפנמה(הן 
לפי פיאז׳ה והן לפי ויגוטסקי) נחשבת כמנגנון עיקרי של למידה ". 48 

אם נתייחס לשני רעיונות אלה לא כאל רעיונות נפרדים, שהקשר 
ביניהם במסגרת הגישות העכשווית ללמידה הוא קשר אדיטיבי, קשר 
של 8 + אלא כאל רעיונות שהיחס ביניהם הוא של תלות הדדית 
והשפעה הדדית ( 8 \ 0 , כי אז לפנינו האפיסטמולוגיה הפדגוגית 
הדיאלקטית של ויגוטסקי, שרבים בימינו, כפי שראינו, רואים בה 
גישה פדגוגית ״עכשווית״ - 60 שנה לאחר פטירתו. 

פרק ה׳ 


מה מניע ילדים ללמוד בכיתה 


מוטיבציה(הנעה) היא מושג פסיכולוגי רחב מאוד ו״חמקמק מבחינת 
הגדרתו״ (לפי המילון של דיבר [• £01361 ]), שמשמעותו הכללית 
המקובלת היא: הגורמים הפנימיים (לרבות הגורמים הלא־מודעים) 
והחיצוניים המביאים אורגניזם לפעולה. 

אם לצמצם את בעיית המוטיבציה ללמידה בכיתה בלבד, השאלה 
היא, מה מניע תלמיד להקדיש חלק גדול מזמנו ושנים רבות מחיי 
הילדות והנעורים שלו ללימוד מקצועות ומיומנויות שונים ומשונים? 
מה גורם לו לרצות ללמוד במסגרות המוצעות לו? 
יש תשובות אפשריות רבות לשאלה זו. תלמיד לומר¬¬ 

• כי החומר או המיומנות מעניינים אותו. 

• כי הוא מאמין שהלימודים יעזרו לו להצליח בהמשך לימודיו. 

• כי הוא מאמין שהלימודים יעזרו לו בעתיד. 

• כדי למצוא חן בעיני המורה או ההורים. 

• כדי למנוע שהמורה או ההורים יכעסו עליו כשלא ילמד. 

• כי הוא עצמו מרגיש שזוהי חובתו. 

• כי כך נהוג; כל הילדים עושים כן. 

• כי ההורים(או המדינה) מכריחים אותו ללמוד. 

• כדי לקבל ציונים טובים יותר מחבריו. 

• כדי לרכוש לעצמו מעמד מכובד בין חבריו. 

• כדי שתהיה לו דעה טובה על עצמו. 

• כדי להימנע מעונש או מציון רע אם לא ילמד. 

וייתכנו ודאי גם מניעים אפשריים נוספים. מכל מקום ברור, כי 
המוטיבציה ללמידה היא בעיה מורכבת מאוד, כפי שיתברר יותר 
בהמשך. 

יש לציין, כי נושא המוטיבציה ללימודים הוא חדש יחסית מבחינה 
היסטורית. למעשה, שאלות כגון "מה גורם לילד לרצות ללמוד?" או 
"מהי ההשפעה של שיטות הוראה מסוימות או אמצעי הערכה שונים 
על המניע ללמידה?" וכיו״ב שאלות של מוטיבציה, הן שאלות 
שהתעוררו וזכו לתשומת לב גוברת רק מאז הנהגת חובת החינוך 
לכול ברוב הארצות. עד אז, רק מיעוט לא גדול של ילדים הגיע לשלבי 
חינוך מתקדמים יותר, ואלה שהגיעו כמעט שלא עוררו בעיות מיוחדות 
של מוטיבציה, למרות הנוקשות, הפורמליזם, והשעמום שאפיינו בדרך 
כלל את שיטות ההוראה והלמידה המסורתיות. רוב הילדים שהיתה 
צפויה להם הסכנה להיכשל בשיטות אלה, ייתכן שלא הגיעו כלל 
לבית־הספר, או שנשרו ממנו אי־שם באמצע הדרך. המעטים שנשארו 
ללמוד, הסתגלו בדרך כלל בלי קושי מיוחד לכל שיטה שהופעלה 
עליהם. 

ואילו היום, כאשר תפקידו של בית־הספר הוא "להחזיק" את כל 
הילדים בין כתליו, בין אם הם רוצים ללמוד ובין אם לאו - השאלה 
כיצד לעורר את העניין והרצון ללמוד, גם ובעיקר בתלמידים שלולא 
היו חייבים ללמוד לא היו לומדים כלל - היא שאלה המתעוררת 
בכל תוקפה. ואין להשתומם שבזמן האחרון מרבים כל־כך לדון 
בשאלה זו. 

היתה גם סיבה נוספת לריבוי המחקרים והפרסומים בבעיה זו 
בעשורים האחרונים, לפחות בארצות הברית. על־פי הפסיכולוגיה 
הביהייביוריסטית, שהיתה דומיננטית במשך שנים רבות בארצות 
דוברות אנגלית, מה שגורם לאורגניזם האנושי לפעול פעולה כלשהי, 
הוא גירוי חיצוני שהאורגניזם מגיב עליו. רמת הלמידה בכיתה, לפי 
גישה ביהייביוריסטית, תהיה תלויה בעיקר בטיבם של "גירויים" 
חיצוניים שונים (מורים, הורים, גילאים). כש״גילתה" הפסיכולוגיה 
האמריקנית מחדש בשנות ה־ 50 את התודעה (^ח 1 ןז 1 ) (מה שכונה 

בזמנו "המהפכה הקוגניטיבית"), עלו מחדש, בין היתר, שאלות 
הקשורות לרצונם של ילדים ללמוד בכיתה מתוך מניעים פנימיים 
(אנדוגניים). את המושג מוטיבציה מגדיר המילון של 3001 11811 §ח£ 
11811 §ן £1 כ״המונח הכללי המציין את העובדה שפעילות האורגניזם 
נקבעת חלקית במגמה ובעצמה ע״י הטבע שלו עצמו..." 1 "המהפכה 
הקוגניטיבית" הפנתה יותר ויותר את תשומת הלב לכל הטווח של 
התהליכים הקוגניטיביים (חיפוש מידע, זכירה, קטגוריזציה, שימוש 
בלשון מורכבת, תהליך קבלת החלטות, פתרון בעיות וכד , ) שהזניחה 
הפסיכולוגיה הביהייביוריסטית במשך זמן רב. אין להבין את ההדגשה 
הקוגניטיבית כשלילה מכול וכול של השפעת גורמים חיצוניים 
(אקסוגניים) המשמשים בגירויים להפעלת האורגניזם. למידתם של 
ילדים בכיתה מושפעת ודאי במקרים רבים במידה רבה משיטה של 
שכר ועונש או מרצון לשאת חן וכיו״ב מניעים אקסטרינזיים. שאלתי 
לפני זמן־מה מורה מנוסה, העובדת עם מתבגרים, מהו, לדעתה, הגורם 
העיקרי המעודד מתבגרים לרצות ללמוד בכיתה? התשובה המיידית 
וללא שום היסוס היתה: רק דבר אחד בלבד - הפחד מפני ציונים 
רעים ותוצאותיהם ובמקרים מסוימים הרצון לקבל ציונים טובים. אולם 
השאלה התיאורטית של מוטיבציה היא, האם אין גם מניעים פנימיים־ 
קוגניטיביים כנ״ל או ריגושיים(כמו, למשל, הרגשת סיפוק או שמחה 
או אשם וכיו״ב)? 

עם חלוף הדומיננטיות הביהייביוריסטית בפסיכולוגיה, בעיית 
המוטיבציה של ילדים לשבת בכיתה זכתה לשפע של מחקרים 
ותיאוריות. בול ( 8311 ) מצא, כתוצאה מניתוח תוכן המאמרים 
שהתפרסמו בירחון האמריקני £011103110031 " 01 1131 ־ 0111 [ 
׳<§ 010 ו 01 ץ 8 ?, כי המאמרים בנושא המוטיבציה ללמידה היו במקום 
השני מבחינת מספר המאמרים מבין 13 נושאים שונים בתחום החינוך 
שהתפרסמו בירחון במשך תקופה מסוימת. 2 הנושא מתברר יותר ויותר 
כנושא מורכב מאוד, שכן משתנים רבים מספור מעורבים בהשפעתם 
על רצונו של הילד ללמוד בכיתה. 

לפני שנים רבות כתבה לאה אדר: "תורת הנעה בחינוך אינה רשאית 

לשאול כיצד להניע את התלמידים, אלא כיצד להניע קבוצות שונות 
של תלמידים המשתייכים לטיפוסי הנעה שונים". 3 והיא מבחינה בין 
ארבעה טיפוסים עיקריים של תלמידים, בהתאם לסוגי ההנעה שלהלן: 

(א) הצורך בהישג. התחרות עם אחרים או עם עצמו על שלמות. 

(ב) סקרנות. הרצון לדעת. החומר עצמו מעניין. (ג) המצפון החברתי, 
רגש החובה למלא את המוטל. (ד) הצורך בהשתייכות. קשר 
חברתי. 

לאה אדר מניחה, שאין טיפוסים טהורים של לומדים. כל אחד 
הוא בפועל מעין תשלובת - במינון זה או אחר - של מניעים. לפיכך, 
אין בזה כדי להסיק מסקנות אופרטיביות לעניין ההוראה. מוטב אפוא, 
לפי אדר, להתחיל בהפשטה של ארבעה טיפוסים, כביכול טהורים: 
(א) הטיפוס ההישגי. (ב) הטיפוס הסקרני. (ג) הטיפוס המצפוני. (ד) 
הטיפוס החברתי. 

הספר מפרט רעיונות מעניינים כיצד על המורה לספק בעבודתו 
את סוגי ההנעה השונים. כיוון שאין, כפי שמודה אדר, טיפוסי הנעה 
טהורים וכיוון ששיטות ההוראה והלמידה המתאימות לסוגי ההנעה 
השונים עלולות לסתור זו את זו - ספק רב אם יש במיון זה תועלת 
מעשית למורה בעבודתו. מכל מקום למדנו, שאין המוטיבציה ללמידה 
מושג אחיד המתאים לסוגים שונים של לומדים. 

תוצאות דומות מביא 4 .8311 לסיכום מחקרים אמפיריים בשיטה 
הסטטיסטית של ניתוח גורמים( 818 ץ 31 ח 3 ז 3010 ־ 1 ) נמצאו 5 גורמים 
מוטיבציוניים שונים ובלתי תלויים זה בזה: 

1 . יחס חיובי ללמידה בבית הספר(התמדה, רמה גבוהה של ציפיות, 
דימוי עצמי חיובי מבחינת הלמידה). 

2 . צורך בהכרה חברתית (שאיפה ליחסו החיובי של המורה, תחרות 
עם חברים בכיתה כדי להיראות בעיניהם כמי שמצליח בלימודים). 

3 . הצורך למנוע כישלון. 

4 . סקרנות. 

5 . קונפורמיות(בעיקר למידה מפני שהמורה או ההורים תובעים). 
גם 8311 , כמוהו כלאה אדר, מציין, כי אין טיפוסים טהורים. הדרך 

הטובה ביותר לתאר את המוטיבציה של ילד היא ע״י פרופיל גראפי 
המצביע על מצבו(גבוה־נמוך) בכל אחד מהגורמים הב״ל. 

העובדה שאין ולא ייתכנו טיפוסים מוטיבציוניים טהורים ושמכל 
מקום כיתת ילדים רגילה מורכבת מסוגי תלמידים שונים, הביאה את 
למסקנה, שהדבר הטוב ביותר שמורה יכול לעשות הוא לספק 
מגוון מטלות ותכניות לימודיות וכן מגוון של תגמולים, כך "שכל 
התלמידים ימצאו משהו שמעניין אותם ויזכו להכרה מסוימת ותגמולים 
על מאמציהם". 5 אולי אין הרעיון קל לביצוע, אולם מה שקורה בפועל 
בכיתה נורמלית הוא, שהמורים לעתים קרובות פונים בעיקר לתת־ 
קבוצה אחת בכיתה ומשתדלים לטפח רק סוג אחד או שניים של 
יכולת. והתוצאה היא, שאין הם מצליחים לשתף תלמידים מסוימים 
באף לא אחת מהפעילויות בכיתה: לאי־אלה תלמידים כל הפעילות 
בכיתה היא לא־נעימה, משעממת, מתסכלת, ובלתי רלבנטית 
לצורכיהם. 6 

אם חושבים על כך, כי אז הרעיון של ראוי לתשומת לב. 

חיזוק תיאורטי מסוים לגישתה של אדר ברבר טיפוסי למידה שונים, 

אם גם לא טהורים, מספק גארדנר בתיאוריה שלו על שבעה סוגי 
אינטליגנציה שונים ובלתי תלויים זה בזה: כושר לשוני; מוסיקלי; 
לוגי־מתמטי; מרחבי; גופבי־קינאסתטי; כושר ליחסים בין־אישיים 
והבנת הזולת; והיכולת להכיר את עצמו. גארדנר קובע, כי כל אחת 
משבע האינטליגנציות הנ״ל מבוקרת ע״י חלק אחר במוח ומתפתחת 
לפי לוח זמנים משלה באופן בלתי תלוי באינטליגנציות האחרות. 
הכושר המוזיקלי, למשל, מתפתח ראשון בגיל צעיר. 7 

מותר להניח, כי טיפוסי למידה שונים יהיו מושפעים מסוגי 
אינטליגנציה דומיננטיים באישיותם. 

בניגוד לגישה זו ולדומות לה, המזהה סוגים שונים של לומדים, 
שראוי להתאים להם סוגים שונים של שיטות למידה, גורס ברונר 
סוגי למידה שונים, או בלשונו, מודלים שונים של למידה אנושית, 
כדלהלך־ 

!. המודל הראשון וכנראה העתיק ביותר, הוא מודל הלמידה 

מהניסיון, הנובע מהאפיסטמולוגיה האמפיריציסטית של "לוח 
חלק״( 333 ז 13131113 ). להצליח בלמידה, לפי מודל זה, משמעו 
לרכוש ניסיון. 

2 . מודל אחר של למידה מתבטא בניסוח היפותזות. התנאי להצלחה 
לפי מודל זה הוא כשיש לך תיאוריה טובה, שלפיה אתה מנסח 
היפותזות. 

3 . מודל שלישי, לפי ברונר, נובע מההנחה שכושר למידה טבוע בילד 
מלידה. כדי להצליח, יש צורך בהזדמנויות להשתמש ולהפעיל 
את הכשרונות המולדים. 

4 . מודל אחר נובע מאפיסטמולוגיה קונסטרוקטיביסטית(למשל, של 
פיאז׳ה), שלפיה אין העולם מצוי אי־שם מחוצה לנו ושעלינו רק 
לגלותו, אלא שאת העולם יש לבנות בכוחות עצמנו(עם או בלי 
עזרה). 

5 . לפי מודל אחר של למידה, הילד כמוהו כשוליה ואת הידע עליו 
לרכוש ממומחה בעל ניסיון. גישתו הקונסטרוקטיביסטית מעיקרה 
של ויגוטסקי נשענה במידה רבה על מודל למידה זה. 

6 . מודל אחר ללמידה הוא מניע המקל והגזר - השאיפה לפרס והפחד 
מפני עונש. לפי ברונר, זה המניע החיצוני( 10810 ־ 6 x 11 ) היחידי 
לעומת חמשת האחרים שנמנו, שבכולם הלומד מתואר - במפורש 
או במשתמע - כבעל מניע פנימי ללמידה. 

עד כאן סוגי הלמידה לפי ברונר והוא מסיים את סקירתו במילים 
אלה: 

"לא קיים סוג אחד של למידה. היה זה הרהב של דור קודם לחשוב 
שהמאבק על תיאוריות למידה עשוי להסתיים בניצחונה של תיאוריה 
אחת על האחרות. לרשותו של כל לומד שפע של אסטרטגיות למידה. 
טוב נעשה אם נצייד ילדים בתפריט של אפשרויותיהם ובהליכים 
ורגישויות שיאפשרו להם להשתמש בתפריט בתבונה". 8 

שאלת המניעים ללמידה בכיתה היא אפוא שאלה מורכבת מאוד 
ואין תימה, שההגות והמחקר הפדגוגיים ממשיכים לטפל בה ללא 
הפסק, גם אם אין תקווה רבה למצוא לה תשובות חד־משמעיות. 

עד כמה מורכבת היא בעיית המוטיבציה ניתן להסיק גם מן 
העובדה, שהרעיונות הספציפיים שהעסיקו את מחקר המוטיבציה נעו 
במשך עשרות שנים מנושא לנושא: סקרנות, עניין, רמת השאיפות, 
הדימוי העצמי, חרדה, מניע ההישג, מוקד השליטה " 01 £00118 ) 
( 000801 , ולאחרונה תיאוריית הייחוס הסיבתי( 03118313806111100 ), 
שבין היתר יש לה היתרון החשוב, שניתן באמצעותה להסביר רעיונות 
מוטיבציוניים אחרים, שזכו במשך השנים לעיון ולמחקר, 
כגון: מניע ההישג, מוקד השליטה ובמיוחד השאיפה לדימוי עצמי 
חיובי. 

להלן כמה מהתיאוריות הבולטות בנושא המוטיבציה ללמידה 
בכיתה. 

מניע ההישג 

בשנות ה־ 50 וה־ 60 זכו להערכה ולתפוצה התיאוריה והמחקרים של 
מניע ההישג ( 3600 ^ 0106 001001 ^ 30610 ), שהוגיה ומפתחיה 
העיקריים היו 1 ) 400101130 \ 1 ו־ 10800 ^ 1 \^. התיאוריה מתייחסת 
להתנהגות אנושית בכללה ובכל התחומים, אך היא השפיעה באופן 
טבעי על שאלת המניע ללמידה בכיתה. 

באופן כללי משמעותו החינוכית של מניע ההישג היא, הנטייה 
הטבעית של הילד להצליח בלימודיו(דבר הגורם גאווה) ולהימנע 
מכישלון(רבר הגורם בושה). "התנהגות הישגית נתפסת כתוצאה של 
קונפליקט ריגושי בין תקוות להצלחה לבין פחדים מפני כישלון". 9 
כמו מניעים אחרים, מניע ההישג הוא תכונה התפתחותית. בגיל הגן 
ובכיתות הנמוכות של בית־הספר, ילדים נוטים להיות בטוחים 
בתוצאות החיוביות של עבודתם - אחת היא מהן התוצאות 
הממשיות. 0 , יחסם לבית־הספר עריץ חיובי, בדרך כלל. החל מכיתה 
ג , או ד , ואילך ילדים נהיים ריאליסטיים יותר לגבי הישגיהם בפועל. 
גם יחסם לבית־הספר נעשה בממוצע שלילי יותר והם נוטים להזדקק 
יותר ויותר לפרסים חיצוניים על תוצאות למידתם. מחקרים מצביעים 
על ע, שהחרדה מפני כישלון ומפני הערכה חיצונית שלילית גורמת 

לתלמידים רבים בכיתות גבוהות יותר להתנהגות מכשילה כגון: 
הימנעות מהשתתפות פעילה בכיתה, חוסר מאמץ במילוי מטלות, 
בחירת מטלות קלות, וכד , . "לא כל הילדים בכיתות היסוד הגבוהות 
יותר נוהגים בדרכים המכשילות את עצמן מסוג זה. אך באופן טיפוסי, 
ככל שהכיתה גבוהה יותר, כן סבירה יותר התנהגות זו." הגאווה על 
הצלחה היא גדולה יותר כשהמטלה או הבעיה קשה יותר, מאשר כאשר 
המטלה או הבעיה היא קלה. 11 

קרובה למניע ההישג היא התיאוריה של "הדימוי העצמי". לפי 
תיאוריה זו, מה שמניע תלמידים להתמסר לפעילות לימודית 
או להימנע ממנה, הן בעיקר התפיסות(פרספציות) שלהם את עצמם, 
מה שמכונה "הדימוי העצמי". אלא שהדימוי העצמי איננו תלוי בהכרח 
רק בהצלחה האובייקטיבית בביצוע המטלה. הוא יכול להיות תלוי 
במידה רבה בתפיסת המבצע את המקור הסיבתי של ההצלחה: 
האם זה הוא עצמו או גורם אחר, חיצוני. למשל, בשמורה נוהג להעניק 
לכל תלמידיו ציונים גבוהים, אין בקבלת ציון טוב כדי לגרום לגאווה 
ולדימוי עצמי חיובי. או כשהמטלה או הבעיה הן קלות מדי. 
בשני המקרים הגורם ל״הצלחה" הוא חיצוני ואין בו כדי לגרום 
לגאווה. 

וכך הגענו לאחת התיאוריות המקובלות בזמן האחרון של המניע 
ללמידה, תיאוריה שיש בה, בין היתר, היכולת לכלול בתוכה גם 
תיאוריות מוטיבציוניות אחרות, והיא תיאוריית הייחוס הסיבתי 
( 1111011 ( 311111 0311531 ). 

מניע הייחוס הסיבתי( 151111011 * 3111 0311831 ) 

הרעיון הפסיכולוגי, המונח ביסוד מה שנקרא מניע הייחוס הסיבתי, 
גורס, כי מניעיו של הילד ללמידה בכיתה תלויים במידה רבה בתפיסתו 
את הסיבות להצלחתו, או לכישלונו, עד כמה הוא עצמו גורם לתוצאות, 
או שמא התוצאות תלויות בהחלטות של אחרים. 12 ככל שתהיה לילדים 
הרגשה שהם עצמם גרמו למה שקורה להם, כן ישיגו הישגים אקדמיים 
יותר טובים. המרכיב הראשון והעיקרי של התהליך המביא לגרימה 

אישית, לפי 1118 ־ 0160131 , הוא הבחירה האישית. הבחירה עשויה 
להטיל אחריות על הפעילות הנבחרת ולהגביר את ההרגשה שהפעילות 
נגרמה ע"י הבוחר. 

ניסוי אורך במשך ארבע שנים, החל מכיתה ה׳ ועד כיתה ח/ שעיקרו 
הכשרה מיוחדת של המורים לביצוע תרגילים מיוחדים לחיזוק 
המוטיבציה בכיתותיהם, אישש באופן מובהק את ההשערה 
התיאורטית. 

אולם כדאי לציין מיד, כי 1118 ־ 1131 :) 016 מזהיר מפני שתי אי־הבנות 
אפשריות לגבי האבחנה שהוא מציע בין סובייקט פעיל ויוזם (מה 
שהוא מכנה ח 1 § 1 ז 0 ), שהוא גם בעל מוטיבציה ללמידה ולהישגים 
אקדמיים, לבין מי שנגרר באופן פסיבי אחרי אחרים (ח^\ 3 ק לפי 
הגדרתו של 1601311118 )), שהמוטיבציה שלו פגומה. ראשית, אין 
להסיק מאבחנה מושגית זאת את המסקנה המוטעית כאילו קיימים 
שני סוגים של תלמידים, או של אנשים בכלל, האחר("ח 1£1 ז 0 ") - 
המקור העצמי והיוזם של פעילותו, והשני("ח׳\\ 3 ק"), שהוא אובייקט 
של יזמות הזולת - הנכון הוא, טוען 8 מ 1 ז 46013 , כי "כולנו 
סובייקטים יוזמים או אובייקטים פסיביים בזמן זה או אחר". 3 , אי־ 
הבנה שנייה, הידועה היטב מתולדות החינוך הפרוגרסיבי, עלולה 
להתבטא במסקנה של 6 ־ 311 * 1 ־ 1318862 (אי־התערבות) בחינוך, כלומר 
בגישה המתירה לילדים לנהוג כאוות נפשם - כדי לאפשר להם, 
כביכול, להיות יוזמים ובוחרים. לדעתו של 18 זז 1131 כ) 016 , כיתה שבה 
שוררת אווירה של יזימה ופעילות עצמאית היא כיתה מובנית, שבה 
תפקיד פעיל למורה. הבעיה היא של האיזון בין פעילות המורה לבין 
פעילות עצמאית של תלמידים. 4 , 

גם עניין הבחירה האישית איננו חד־משמעי. בקובץ £ח 311 ־ 61 ו £11 
£0111031100 בעריכת ת 80 וח 5 03 , מספרת סטודנטית אחת, שבחרה 
בקורס מסוים מפני שזה התאים לה מבחינת הזמן ומפני שחשבה 
שהקורס יהיה קל ולא ידרוש עבודה רבה. ניתן לומר, שהבחירה נעשתה 
בגלל מניעים מוטעים. §ח 0 ־ 1 ׳\\ ¥381 \! מוסיפה הסטודנטית. "הקורס 
פקח את עיני. עבדתי יותר קשה מאשר עבדתי אי־פעם בקורס 

כלשהו... הוא עבד על חשיבתי... התחלתי לייחס מה שלמדתי אל מה 
שאני עושה..." 16 

פיאז׳ה, אחד מגדולי הפסיכולוגים של המאה שלנו, מספר על 
עצמו, שבא לאוניברסיטה כדי ללמוד ביולוגיה ותוך כדי כך גילה את 
הפילוסופיה והפסיכולוגיה. 

בסופו של דבר, מה שמכריע - גס באוניברסיטה וודאי בשלבים 
נמוכים יותר של החינוך - הוא מה שמתרחש בפועל בכיתה. אם 
המורה משעמם, אם הוא מרצה בלבד, אם איננו מגלה התלהבות 
למקצועו - אפילו נעשתה הבחירה של התלמיד מתוך עניין בנושא, 
העניין יפוג חיש־מהר. והיפוכו של דבר, כפי שראינו לעיל. 

מוטיבציה אינטרינזית ואקסטרינזית 

השימוש בתואר "פנימי" לגבי מוטיבציה ללימודים בכיתה(כתרגום 
למושג האנגלי 10810 ־ 1011 ) טעון הבהרה: למושג "פנימי" שני מובנים 
שונים שחשוב להבחין ביניהם. במובן אחד התואר "פנימי" מתייחס 
לתלמיד: לנטיותיו ללמוד מרצון, מתוך עניין, מתוך סקרנות; להנאתו 
מעצם הפעילות הלימודית, מהאתגר בפתרון בעיה, גאוותו על הצלחה 
וכיו״ב מניעים הנובעים מנטיותיו של הילד. (באנגלית 031 ־ 10101 ). 

במובן אחר(תוכי?) הכוונה למניעים בהתנהגות התלמיד הנובעים 
מתוך הפעילות עצמה ועניין בה. (באנגלית: 10810 ־ 11111 ). 

במקביל, ראוי להבחין בין מוטיבציה חיצונית( 031 ־ 0x101 ), שהיא 
תוצאה של גורמים סביבתיים, בלתי תלויים באורגניזם, לבין מוטיבציה 
אקסטרינזית(חוצית?), שמשמעה התנהגות המתבצעת למען תגמולים 
או הימנעות מעונש, ללא קשר לעניין בחומר או במטלה עצמה. מעניין 
לציין, שהמילון למונחים פסיכולוגיים של הזוג ו 1181 § £0 , המגדיר 
את האבחנה בין מניעים אקסטרינזיים לבין מניעים אינטרינזיים, רואה 
לנחוץ להוסיף: 

אבחנה זו בשום פנים איננה כה מוחלטת כפי שהיא נשמעת. כל 
סיטואציה מורכבת (כמו למידה בכיתה) נזקקת הן לאלמנטים של 

מוטיבציה אינטרינזית והן לאלמנטים של מוטיבציה אקסטרינזית. 

יתירה מזו. מוטיבציה שהיא בראשיתה אקסטרינזית, עשויה ליהפך 
לאינטרינזית. 7 , 

במציאות החינוכית בכיתה המניעים האינטרינזיים והאקסטרינזיים 
משמשים כמעט תמיד בערבוביה ובאינטראקציה מתמדת ביניהם. גם 
אם תלמידים לומדים במידה רבה בגלל הסיפוק הכלול בפעילות 
הלמידה, יש בה מרכיבים שונים שאין בהם כדי לגרום בהכרח סיפוק, 
כגון: שינון לוח הכפל או הכנת שיעורי בית, או אפילו עצם הישיבה 
הממושכת בכיתה ביום יפה. 8 ז אין אפוא מנוס גם מהשפעות 
אקסטרינזיות אפילו בכיתה "פרוגרסיבית" או "פתוחה", כיתות 
שהמורים בהן שואפים בדרך כלל לבסס את העבודה על מוטיבציה 
אינטרינזית. 

סוזן הרטר(־ 161 ־ 931 ) טוענת, כי טעות היא לדבר על שני מניעים 
גלובליים ואחידים בלמידה בכיתה - מוטיבציה אינטרינזית לעומת 
מוטיבציה אקסטרינזית. כל אחת משתי האוריינטציות הבסיסיות האלה 
מורכבת, לפי ממצאיה, מ־ 5 מרכיבים שונים ובלתי תלויים: 

1 . העדפת אתגר לעומת העדפת עבודה קלה; 

2 . סקרנות ועניין לעומת ציפייה לאישור המורה; 

3 . ניסיונות של שליטה עצמית לעומת תלות במורה; 

4 . הערכה עצמית לעומת הערכת המורה; 

5 . קריטריונים פנימיים לעומת קריטריונים חיצוניים להצלחה או 
כישלון. 

מכיוון שממרים אלה הם בלתי תלויים זה בזה, יכול אפוא ילד, 

לפי ממצאיה של הרטר, להיות מונע בלמידתו ע״י מניע יותר אינטרינזי 
במימד אחד ובה בשעה ע״י מניע יותר אקסטרינזי במימד אחר. מחקרים 
רבים המתייחסים להיבט ההתפתחותי של המוטיבציה ללימודים 
בכיתה, מצאו, כי בין הכיתות ב׳־ג׳ לבין הכיתות ח׳־ט׳ מתרחשת 
ירידה מתמדת בנטייה למוטיבציה אינטרינזית, ובמקביל, עלייה 
במוטיבציה אקסטרינזית. ־ 61 ו 311 ז 1 > 01 , למשל, ביצעה לפני שנים 
מעטות מחקר־אורך של 4 שנים בנושא מוטיבציה אינטרינזית ללמידת 

אוריינות (ץ 30 ־ 11161 ). היא מצאה, שככל שהתלמידים מתקדמים 
מכיתות היסוד לחטיבת הביניים, כך פוחתת המוטיבציה האינטרינזית 
שלהם לאוריינות ופוחתות הזדמנויותיהם לביטוי עצמי בלימודיהם. 19 

מעניין אפוא לציין, כי לעומת מחקרים אלה, מוצאת הרטר 
(־ 11161 * 11 ), כי הדבר אמנם נכון לגבי שלושת הממדים הראשונים הנ״ל, 
אולם לגבי שני הממדים האחרונים (הערכה עצמית לעומת הערכת 
המורה וקריטריונים פנימיים לעומת חיצוניים להצלחה או לכישלון), 
מתרחש בין הכיתות ג׳ ל־ט׳ שינוי דרמטי מהנטייה האקסטרינזית 
לנטייה האינטרינזית. 20 

על יסוד ממצאיה אלה, סוזן הרטר מגיעה למסקנה, כי בסיטואציות 
מסוימות, או לגבי ילדים מסוימים, אוריינטציה אקסטרינזית עשויה 
בתחילה להיות מועילה יותר. ייתכן שבהמשך, ככל שהילד מפנים 
את הידע, את המידע ואת המיומנויות הנדרשות, עתיד לחול מפנה 
בכיוון הקצה האינטרינזי של המוטיבציה. 

מחקרים מאוחרים יותר בנושא המוטיבציה ללמידה בכיתה מעלים 
היבט חשוב נוסף של בעיה מורכבת זו(נוסף על ההיבט האמביוולנטי 
שבא לידי ביטוי בעבודתה של הרטח והוא הרעיון, כי מוטיבציה, גם 
אם מדובר במוטיבציה אינטרינזית, היא תופעה חברתית יותר מאשר 
אינדיבידואלית, והיא עשויה להתממש רק ע״י אינטראקציה של הילד 
עם סביבתו החיצונית, בעיקר הסביבה החברתית. וכשמדובר בכיתה 
לומדת, מה שקובע בסופו של דבר את טיבה ואת תפקודה של 
המוטיבציה ללמידה הוא האקלים הבין־אישי השורר בכיתה - בין 
ילדים ומורים ובין ילדים לבין עצמם. 

מ 80 חו 1101 >ת 3 ת 80 חו 101 , שחקרו במשך שנים רבות את הבעיה, 
מבחינים, בעקבות ו 1801 ט 06 , בין שלושה דפוסים עיקריים של יחסים 
בין־אישיים בכיתה, אשר יוצרים מערכות מוטיבציה שונות: , 2 

שיתוף פעולה בין תלמידים, שמשמעו שהתלמיד שואף לתוצאה 
חיובית גם אצל כל האחרים, שאתם הוא משתף פעולה. 

יחסי התחרות, שבהם היחיד יכול להשיג את מטרתו רק 
כשהמשתתפים האחרים אינם משיגים את מטרתם. 

דפוס אינדיבידואליסט , , שבו אין כל מתאם בין הישגיהם של 
המשתתפים. 

בסכמם את המחקרים בנושא זה 101108011 10110800 . מצאו, 

כי שיתוף פעולה בין תלמידים מביא להגברת המוטיבציה 
האינטרינזית, ליתר התמדה בהשגת מטרות לימודיות ובאמונתם, כי 
המאמצים שלהם עצמם קובעים את ההצלחה בלימודים, וכי למידת 
רעיונות חדשים היא חשובה ואף מהנה. 

וזו גם מסקנתו של 8 > 001 זכ) 22 בסיכומו המקיף של מחקרים בנושא 
ההשפעה של סוגי הערכה על למידה בכיתה. מעניין לציין, כי בדובר 
מונה בספרו האחרון בין 4 המגמות העיקריות המאפיינות את המחקר 
החינוכי העכשווי את חקירת שיתוף הפעולה בלמידה ובפתרון בעיות 
וכיצד ילדים מסבירים ומשנים את דעותיהם במהלך השיח. 23 

בדפוס התחרותי, לפי אותם מחקרים, תלמידים מעריכים יותר את 
ההצלחה מאשר ביצוע טוב של מטלה. עיקר עניינם בביצוע ובהצלחה 
ואינם שואלים על הדרך הטובה ביותר לביצוע המשימה. המוטיבציה 
האינטרינזית שלהם נפגמת. 

הוא הדין ברוב התלמידים. אך ייתכן שהכשרוניים ביותר יוצאים 
נשכרים מהתחרות בכיתה, ולו על חשבון הכשרוניים פחות. הבעיה 
הופכת אפוא לבעיה של ערכים בחינוך. 

ואשר לדפוס האינדיבידואליסט , , התוצאות דומות לדפוס התחרותי. 

ההשפעה החינוכית של הערכות וציונים 

שאלה חינוכית חשובה היא, מהי השפעתו של שימוש במוטיבציות 
אקסטרינזיות(במיוחד ציונים והערכות), שאין כמעט מנוס מהן, כפי 
שראינו, על המוטיבציה האינטריבזית המתמשכת של התלמיד. השאלה 
היא מושא למחקרים רבים מאוד, ולהוציא עבודות מעטות שאדווח 
עליהן בהמשך, הרוב המכריע של המחקרים מגיע למסקנה, שאם 
המטרה החינוכית היא עבודה יצירתית יותר ובמיוחד עניין ורצון 
להמשיך בלמידה, השימוש בתמריצים חיצוניים הוא לרוב מכשול 
בדרך להשגת מטרה זו. 24 

בשעתו ציין גינזבורג, כי שנים רבות לאחר גמר בית־הספר, עדיין 
נשמר בתלמידים לשעבר יחס שלילי לספרות ולשירה ובמיוחד חרדה 
מפני מתמטיקה. 25 ספק רב אם חל מאז שינוי של ממש. אמר מי שאמר: 
אפשר ללמוד בהצלחה את משפט פיתגורס, כמתוכנן, ותוך כדי כך 
ללמוד לשנוא מתמטיקה, שלא כמתוכנן. 

מחקרים רבים מאוד, שבוצעו בגילים שונים, מצאו, כי ציונים 
פוגעים במוטיבציה האינטרינזית, מקטינים את ההנאה המופקת 
מאתגרים ומעוררים אצל הילד חרדות מפני כישלון. 26 

יתירה מזו. ז 16 ץ 1 ׳ ו 1 ק £31 מביא ממצאים ממחקרים, שלפיהם 
מרבית האנשים המבוגרים מציינים, כי שכחו חלק גדול ממה שלמדו 
תוך זמן קצר לאחר סיום לימודיהם בבית־הספר. הם יכלו לזכור מה 
שלמדו רק אם היה לזה קשר עם מקצועם. רק לעתים רחוקות לימודיהם 
שימשו אותם בעבודתם, במשפחה, בענייני ציבור או בפעילות 
קהילתית אחרת, או בשאיפותיהם האישיות לאושר ולמשמעות 
בחייהם. 27 

בסקירה מקיפה של המחקר על "השפעות תגמולים חיצוניים 
בחינוך" $ז 6 כ 1 וח 1 >ו 1 ס ץז 6 \ 1 ^ 0 מגיעים למסקנה, כי בדרך כלל, 
תגמולים חיצוניים מביאים לכך, שהתלמיד בוחר במטלות קלות יותר, 
הוא פחות יעיל בשימוש במידע הזמין לפתירת בעיות חדשות, והוא 
נוטה להיות תלוי־תשובות ( 3 > 16 ח 16 ז 0 ־־ 61 ׳\\ 8 ח 3 ) ופחות לוגי 
באסטרטגיות שלו לפתרון בעיות. דומה שהתלמיד עובד קשה יותר 
והוא פעיל יותר. אולם הפעילות היא באיכות נמוכה יותר, מכילה 
שגיאות רבות יותר, והיא יצירתית פחות מאשר העבודה של תלמידים 
שעבדו על אותן בעיות ולא קיבלו תגמולים. 28 

מכל מקום, אין חילוקי דעות בין מסכמי המחקרים בנושא 
המוטיבציה בכיתה, כי לשיטות ההערכה הנהוגות נועד תפקיד קריטי 
מבחינת השפעתן על המוטיבציה האינטרינזית של התלמידים. 

ואולם, גם עניין זה מתברר כמורכב יותר מכפי שניתן להסיק 
מהמחקרים הנ״ל והדומים להם. לא קשה להבחין, כי הערכות וציונים 
עשויים לשמש שתי מטרות שונות ומנוגדות מבחינה חינוכית: הם 

יכולים להיות אמצעי של בקרה ושליטה; והם יכולים לשמש מידע 
ומשוב. הפונקציה הראשונה מיועדת לפקח על התנהגות התלמיד 
ולספק לו חיזוק חיובי או שלילי; ואילו הפונקציה השנייה עשויה 
לספק לתלמיד מידע ענייני מועיל על עבודתו ועל מידת שליטתו 
בחומר. 

שני היבטים אלה כלולים באופן פוטנציאלי בכל סוג של הערכה, 
אלא שהאופן שבו מורים משתמשים בהן הוא הקובע איזה משני 
ההיבטים קובע יותר. הבולטות היחסית של אחד משני ההיבטים האלה 
קובעת מה תהיה השפעת ההערכה על התלמיד. אם ההיבט הפיקוחי 
יהיה בולט יותר, הוא עלול להשפיע על התלמיד במגמה של הגברת 
התלות לעומת העצמאות. העבודה עלולה להתבצע למען התגמול 
ולא למען עצמה. ואילו כאשר ההיבט האינפורמטיבי בולט יותר, הוא 
עשוי להגביר את הרגשת המיומנות והעצמאות בביצוע העבודה. 

קרוגלינסקי ועמיתיו מאוניברסיטת תל־אביב חקרו את השפעת 
שני היבטים אלה על המוטיבציה של תלמידים ומצאו, כי אותם 
תלמידים שציפו לתגמול על עבודתם, נפגעה המוטיבציה האינטרינזית 
שלהם לעומת התלמידים שלא ציפו לתגמול וקיבלו רק הערכות 
מילוליות. 29 

ניסן ובטלר מהאוניברסיטה העברית, חקרו 200 תלמידים מ־ 9 
כיתות ר בנושא זה. הם השתמשו ב־ 3 סוגי תגובות על ביצועיהם: 
ציונים במספרים, הערכות מילוליות ענייניות, והעדר כל הערכה. גם 
במחקר זה התברר, כי הערכות מילוליות ענייניות השפיעו לטובה על 
המוטיבציה האינטרינזית של התלמידים לעומת ציונים או חוסר כל 
הערכה. 30 

אולם, לעתים קרובות מדי, למרבה הצער, כפי שקובעים 
ועמיתיו, הציונים וההערכות משמשים אמצעי של פיקוח. תלמידים 
מפרשים ציונים רעים כעונש וציונים טובים כתגמול על ביצועיהם 
או התנהגותם. גם הורים עלולים להטות את ההערכות מחשיבותן 
האינפורמטיבית לאמצעי של שכר ועונש. 31 תוצאות דומות הניב לפני 
זמן־מה מחקר יפני. 32 

כדאי להוסיף היבט פסיכולוגי נוסף להשפעת הפונקציה המפקחת 
- המתגמלת או המענישה - של הערכות וציונים לעומת הפונקציה 
האינפורמטיבית. 

קיימת אבחנה קלאסית בפסיכולוגיה בין מעורבות במטלה 
(; ¥6016111 111701 לבין מעורבות האני( 61116111 ^ 111701 0 § 6 ). מעורבות 
האני משמעה השוואת הכושר או הביצוע שלך לכושר או לביצוע של 
אחרים, או שאיפה לעלות עליהם. במעורבות במטלה, לעומת זאת, 
הדאגה העיקרית היא להבין בעיה או לבצע את משימתך בדרך הטובה 
ביותר. 

ברור שאווירה של תחרות בכיתה מעודדת ומטפחת את מעורבות 
האני. אולם גם תגמולים וציונים כשלעצמם מטפחים את מעורבות 
האני בשעה שהערכה מילולית עניינית תומכת פוטנציאלית במעורבות 
במטלה. במחקריו מצא 16110118 א, כי ככל שהכיתה נטתה יותר 
לאוריינטציה של מטלה, כן מאמינים התלמידים בכיתה כי הצלחתם 
תלויה במאמץ, בעניין, בניסיונות להבין, ובשיתוף פעולה עם חברים, 
וכן הם מרוצים יותר מהלמידה בביה״ס. ואילו כיתות הנוטות 
לאוריינטציה של האני, לפי ממצאי ניקולס, נוטות יותר להאמין, כי 
הצלחה בלימודים תלויה בחכמתו של התלמיד כשהיא מרובה משל 
האחרים ומיכולתו לנצחם. 33 

את הסוגיה הזאת אפשר לסכם בדברי ח! £01 : 

"מחקרים רבים הוכיחו, כי מוטיבציה אקסטרינזית פוגעת תכופות 
במוטיבציה אינטרינזית. אין זה מפתיע כשמדובר במקל, אך הדבר 
לא פחות נכון גם במקרה של גזר. אנשים המצפים לתגמולים על 
מעשים שעשו, נוטים לאבד עניין בהם ולעשותם באיכות נמוכה יותר 
מאשר מי שאינם מצפים לשום תגמול. השפעה זו היא ההרסנית ביותר 
בפעולות הנזקקות ליצירתיות או לחשיבה ברמה גבוהה יותר". 34 

מוטיבציה מתמשכת, מוטיבציה כמטרה 

טבעי הדבר, שמורים נוטים בדרך כלל לדאוג לכך, שתלמידים יקיימו 
את הפעילות הנדרשת מהם כאן ועכשיו - אם לא ממניעיהם הפנימיים 

והאינטרינזיים, כי אז בהשפעת לחצים חיצוניים כאלה ואחרים, ובלבד 
שיקיימו את הנדרש מהם. אולם מניעים חיצוניים עשויים להביא 
תלמידים לכך, שישננו לקראת בחינות ושיעבדו אותן בהצלחה, אולם 
אין הם מספיקים כדי לגרום להם הזדהות עם גופי ידע והפנמתם. 

ידע שאינו תוצאה של מוטיבציה אינטרינזית הוא רופף ביותר. 

כדי להתקיים, הוא נזקק לפרסים ועונשים. רק תלמיד הרוצה לדעת 
דבר כלשהו לשמו, אפשר לומר עליו שהוא באמת לומד. רק לאחר 
שתלמיד למד לאהוב למידה, מתחיל החינוך באופן ממשי. 35 

מורים נוטים לשכוח, כי המטרה החינוכית החשובה היא לגרום 
ללומד מוטיבציה מתמשכת, דהיינו לטפח את הרצון והעניין ללמוד 
בהמשך דרכו, גם ללא לחצים חיצוניים. 

לא קשה להבחין, כי המאפיינים של מוטיבציה כמטרה הם בהכרח 
מאפיינים של מוטיבציה פנימית ואינטרינזית - עניין ורצון לדעת, 
התמודדות עם אתגר אינטלקטואלי, הנאה מפעילות, הכוונה עצמית 
של הפעילות או הלמידה, וכר. לדעתו של זו 43£1 \ 1 , בית־הספר, 
מבחינה אידיאלית, הוא מקום שבו מטפחים עניין בלמידה ולא מקום, 
שבו הדאגה העיקרית היא, שהלמידה תתרחש. מוטיבציה המתקיימת 
מחוץ לכיתה ולאחר סיום הלימודים היא "התוצאה הקריטית של כל 
התנסות לימודית". 36 

כידוע, לא זה מה שקורה בפועל בבית־הספר, אפילו בבתי־ספר 
יסודיים, וודאי לא בשלב העל־יסודי. באחד המחקרים נשאלו תלמידים 
בכיתות יסוד על המניעים שלהם לעשות את העבודה שעשו על מטלות 
מסוימות. מבין 49 תשובות, שניים חשבו רק על סיום העבודה; 45 
דאגו לתת תשובות נכונות, ורק 2 ציינו, שהם ניסו להבין מה שלימדו 
אותם. 37 10 ץסס, בעבודה מסכמת של מחקרים על לימודים בכיתה, 
מצא, כי רוב התלמידים מוטרדים מהציונים שיוענקו להם. באופן 
מיוחד, תלמידים יימנעו ממטלות מורכבות יותר ומחקירה עמוקה 
יותר בתוכן המטלות, מפני שהם מעוניינים לדבוק בעבודות שגרתיות 
בטוחות ומוכרות. 38 

תפקידם של מורים הוא אפוא לא רק להבטיח שתלמידים יקיימו 

את הנדרש מהם כאן ועכשיו, אלא בעיקר לטפח יחס חיובי ומוטיבציה 
אינטרינזית כלפי העניין הנלמד. אין תימה, שמחקרים מצטברים 
מלמדים, כי בית־הספר הוא גורס מכריע בהתפתחות המוטיבציה 
והרצון ללמידה. 39 

בעבודה על מוטיבציה של סטודנטים, שהגיש קוחו 01 בוועידה 
השנתית של חברת התקשורת ז 6 ח 500 , מגדיר המחבר את המוטיבציה 
כאמצעי לגרום לתודעתו של הסטודנט התלהבות לקלוט את ההוראה. 
"התרגשות, עניין והתלהבות כלפי למידה הם המטרות העיקריות של 
המוטיבציה. סטודנטים ילמדו מה שהם רוצים ללמוד ויתקשו ללמוד 
חומר שאינו מעניין אותם". 40 

בסוף־דבר לספרו בנושא המוטיבציה, כתב 8311 כי למרות מחקרים 
ותיאוריות בשפע המתייחסים לבעיית המוטיבציה ללימודים בכיתה, 
״אינטגרציה תיאורטית כללית היא כעת ( 1977 ) מעבר ליכולות של 
התחום". 41 

במשך השנים הצטבר ידע נוסף רב - הן מחקרי והן עיוני - בנושא 
מעניין וחשוב זה, אולם ספק אם יש בכך גם כעת כדי לסתור את 
המסקנה הנ״ל, שכן הבעיה איננה מחסור במחקרים או בתיאוריות, 

אלא במורכבותו האימננטית של נושא המוטיבציה ללמידה בכיתה. 

גם הגיעה לאותה מסקנה כעבור כ־־ 10 שנים: 

למרות מאות המחקרים על הלמידה בכיתה, עדיין מבינים אנחנו מעט 
מאוד מדוע למידה מתקיימת או לא, מדוע תלמידים מעורבים בלמידה 
או שאינם מעורבים, או מה חושבים תלמידים במצבים שונים בכיתה. 42 

דעה קצת יותר אופטימית ביטא לפני שנים מעטות ויינר, החוקר 
עשרות שנים את המוטיבציה ללמידה ופרסם ספרים ומאמרים לרוב 
בנושא זה, ובמיוחד בתיאוריה של הייחוס הסיבתי. לאחר ששרטט 
את ההיסטוריה הארוכה של תחום המוטיבציה, לאחר שבדק את 

התיאוריות העיקריות בנושא, את המחקרים האמפיריים התומכים בהן 
ואת השינויים הקיצוניים שחלו במשך השנים הן בתיאוריות והן בכיווני 
המחקר, מגיע ויינר למסקנה, כי למרות הקשיים הרבים שעודם צפויים 
למחקר בתחום הזה, "אין ספק, שהייתה ויש התקדמות". 43 

באופן בלתי תלוי בתיאוריות של מוטיבציה ובמחקרים המושפעים 
מהם, ראוי לציין לבסוף מחקרים פרגמטיים המחפשים תשובות 
מהימנות ככל האפשר על השאלה, כיצד ניתן לשפר את הלמידה 
בבית־הספר ואת תוצאותיה. אחד הממצאים המעניינים דן בתפקידם 
של ההורים. 

תפקיד ההורים במוטיבציה של הילדים ללמידה 

שאלת מקומם ותפקידם של ההורים בחינוך ילדיהם היא עניין נכבד 
לעצמו, ומכל מקום אינה שייכת לנושא הנידון בפרק זה, גם כשמדובר 
בגיל בית־הספר. אמנם, בניגוד לתקופות היסטוריות קודמות, שבהן 
היה נתק כמעט מוחלט בין מוסדות החינוך והמורים לבין הורי הילדים, 
ובאופן כללי אפשר לומר, שההורים כמעט לא היו מעורבים בצורה 
כלשהי בנעשה בבית־הספר ובמה שקורה שם לילדיהם, הרי בזמננו 
הקשר, בדרך כלל, הדוק יותר. 

אולם עד שנות ה־ 60 , האמינו סוציולוגים כי הישגיהם של הילדים 
בבית הספר תלויים בעיקר בסטטוס הסוציו־כלכלי של ההורים ובמבנה 
המשפחה. אך כבר באותן שנים הוכח, כפי שמציין חת 1 ? 44 , כי את 
ההבדלים בהישגי תלמידים אפשר להסביר במידה רבה ע״י תנאים 
משפחתיים ספציפיים וע״י התנהגותם של ההורים בתחומים הנוגעים 
ללמידת ילדיהם. 

מאז רבו המחקרים בנושא זה. הממצא העיקרי והחשוב הוא, 
שהורים של תלמידים מצטיינים, ללא קשר למעמדם הסוציו־כלכלי, 
הצטיינו בסגנונות ספציפיים ברורים באינטראקציה עם ילדיהם. 
השפעת הסביבה הביתית התבררה כגורם מהחשובים ביותר מבחינת 
הישגיהם של ילדים בלימודים. 45 

במשך 10 שנים ניסה £־ 61 כ 111 >/*\ .{ 1 ־ 61 ( 1 ־ 161 * עם צוות של חוקרים 

לתת תשובה מדויקת יותר לשאלה, מהם הגורמים העיקריים 
המשפיעים בפועל על ילדים להצליח בלימודיהם. הם עשו סינתזה 
של 3000 מחקרים קודמים בנושא זה וכן ערכו מחקרי מקרה 0380 ) 
( 1108 ) 810 של כיתות בתי־־ספר ביפן ובארה״ב כדי להשוות הישגים 
לימודיים בשתי הארצות. לבסוף יישמו את ממצאיהם העיקריים בבתי־ 
ספר רבים כדי לבדוק את יעילותם בקידום הישגים לימודיים. בראשית 
שנות ה־ 80 הם פרסמו בכתבי עת מדעיים שונים ממצאים חלקיים 
מעבודתם וב־ 1984 פרסם §ז 0 כ 311 ^\ מאמר מסכם של כל העבודה 
הגדולה הזאת בירחון ק 8111 ־ 101 > £03 1003110031 >£ מלווה במאמר 
הערכה של ־ 101 ׳<! 11 ק £31 . 46 

בסופו של דבר, וולברג ועמיתיו מצאו תשעה גורמים עיקריים, 
שאת עיקריהם נפרט בהמשך, המשפיעים במיוחד - כל אחד בנפרד 
ובאינטראקציה ביניהם - על תוצאות הלמידה בכיתה. מעניין לציין 
כי לפי ממצאי וולברג ועמיתיו גורמים שונים, הנחשבים בדרן כלל 
כגורמים חשובים, כגון גודל הכיתה, הוצאות כספיות לתלמיד, הסטטוס 
הסוציו־כלכלי של ההורים, הוראה בעזרת מחשבים, ואחרים, משפיעים 
אך מעט על הלמידה ותוצאותיה. ואילו התנהגותם של ההורים נמצאה 
כאחד הגורמים החשובים ביותר. 

אפשר, כמובן, לטעון, כי התנהגותם של הורים עם ילדיהם בהקשר 
של למידה בבית־הספר היא במידה רבה פונקציה של מעמדם הכלכלי־ 
חברתי ושל רמת השכלתם. אלא שוולברג ועמיתיו מצאו, שגורמים 
אחרונים אלה כשלעצמם אינם משפיעים ישירות על למידת ילדיהם. 
ואילו התנהגות ההורים כגורם משפיע על למידה אינה בהכרח תוצאה 
של סטטוס כלכלי־חברתי או של רמת ההשכלה של ההורים. 

וולברג משתמש במושג ״הקוריקולום בר־השינוי של הבית״( 1110 
1110110080 זס 101111101 ־ 0011 031110 ־ 31101 ) כדי לאפיין התנהגות הורים 
שהוכחה כבת סיכוי מצוין בקידום הישגים אקדמיים של ילדיהם. 

קוריקולום זה כולל, בין היתר, שיחות אינפורמטיביות של הורים 
וילדים על אירועים בבית־הספר; עידוד ושיחות בנושא קריאת ספרים 
בשעות הפנאי; ניתוח ביקורתי של צפייה בטלביזיה; עניין ואהדה 

לגבי התקדמות הילד בבית־הספר ובתחומים אחרים, וכיו״ב. שיתוף 
פעולה בין מורים והורים כדי להשפיע על התנהגויות אלה הוכח 
כמועיל מאוד ללמידת ילדים. ב־ 29 מחקרים שנערכו במשך 10 שנים 
ובהם ערכו השוואה בין ילדים מכל הגילים שהוריהם השתתפו בתכניות 
אלה לבין ילדים שהוריהם לא השתתפו בהן, 91 אחוז של ההשוואות 
היו לטובת הראשונים. 47 

במחקרים שסיכם זוהו בעיקר שלושה סוגים של מעורבות 
הורים שהוכחו כבעלי השפעה עקבית על ההצלחה בלימודים: 

• ארגון פעיל של זמנו של הילד ופיקוח עליו. 

• עזרה בשיעורי בית. 

• קיום שיחות עם הילד בענייני בית־הספר. 

מעורבות רביעית, שהוכחה כחשובה במיוחד לילדים צעירים יותר, 
מתבטאת בקריאה של הורים לילדיהם ושל הילדים להוריהם. 

וכן הוכח, כי קיים קשר חיובי בין בית מלא ספרים ועיתונים 
ומילונים לבין הצלחה בלימודים של ילדים. 

חיזוק לממצאים אלה נמצא במחקר אורך של 101 ילדים בני 9 ו־ 

10 . העידוד שנתנו ההורים לאוריינטציה על המטלה של ילדיהם בבית־ 
הספר (לעומת האוריינטציה על האני) השפיע באופן חיובי על 
המוטיבציה האינטרינזית של הילדים ובאופן שלילי על המוטיבציה 
האקסטרינזית שלהם. 48 

אם תפקידו של המורה, מבחינת הקניית דעת, הוא לא רק להבטיח 
שתלמידים ילמדו את הנדרש מהם בתהליך הלמידה בכיתה, אלא גם, 
ושמא בעיקר, לעורר ולטפח בהם עניין ורצון לדעת ולהבין, כי אז 
נודעת חשיבות רבה לממצאיו והמלצותיו של וולברג. מורים ייטיבו 
לעשות אם ידאגו לקיים מגע ושיתוף פעולה עם ההורים כדי להשפיע 
עליהם לאמץ התנהגות, שהוכחה כפורייה מבחינת המוטיבציה של 
ילדיהם ללמידה. 

נספח 1 : 


מילון קצר של מבחר מושגים פוסטמרדרניסטיים 


אחרות( 0688 ־ 011161 ): 


אפוריה( 13 ז 0 ק 3 ): 
רקונסטרוקציה: 


יסודנות 

( 131100211801 ) £0110 ): 


ייצוגיות 

( 0311801 ס 68601311 ־ 1 ק 6 ־ 1 ): 


לוגוצנטריות: 

מטה־־נרטיב: 

*.׳ ד 


פרלוגיה, פרלוגיזם: 


רגישות מיוחדת לשוויון הערך וללגיטימיות 
של שונות אנושית מכל סוג: נשים לעומת 
גברים, בני תרבויות שונות לעומת בני תרבות 
המערב, בעלי העדפות מיניות שונות, ולדעתו 
של פוקו, אפילו אסירים או חוסים במוסדות 
פסיכיאטריים. 

מצב המתאפיין בסתירות שאינן ניתנות 
לפתירה. 

הגישה לפיה טקסט ספרותי או פילוסופי(שאין 
להבחין ביניהם) אינו מעביר לקורא את 
המשמעות שהמחבר התכוון אליה. כל קורא 
בונה לעצמו את המשמעות הרצויה שלו. 
היסודות הפילוסופיים של החשיבה 
והתרבות המערביות: לוגיקה, רציונליזם, 
אתיקה אוניברסלית, אובייקטיביות מדעית(ר׳ 
ערך "ייצוגיות"), וכד׳. 
ההשקפה הפילוסופית המייחסת למדע 
את הכושר לשקף ולייצג את המציאות בטבע 
או בחברה כפי שהיא קיימת אובייקטיבית 
באופן בלתי־תלוי בתודעה האנושית. 
גישה פילוסופית המיוסדת על התבונה(לוגוס). 
הפילוסופיה של תרבות המערב. 
רעיון אוניברסלי, כוללני, כגון: סוציאליזם, 
קידמה, צדק, מוסר, תבונה, חירות, וכד׳. בשיח 
הפוסטמודרניסטי כל המטה־נרטיבים הכזיבו 
במאה ה־ 20 מפאת כלליותם וניתוקם מהקשר, 
מזמן, ממקום. 

הפרת עקרונות של חשיבה לוגית; היגיון 
מוטעה. 

פרפורמטיביות: 

• • • 

• • 

קונטינגנטיות: 


הגישה (בעיקר בחינוך) המדגישה את כושר 
הביצוע ואת היעילות כמטרה חינוכית עיקרית. 
אירוע מקרי שאיננו מתחייב מהסק לוגי או 
מסיבות צפויות מראש. אירוע תלוי־הקשר. 

נספח 2 : 


פוסטמודרביזם: הגדרות שונות 

1 . פוסטמודרניזם במובנו הרחב ביותר מתייחס הן לעמדה אינטלקטואלית 
והן למערכת התנאים החברתיים, התרבותיים, והכלכליים המאפיינים 
לאחרונה את עידן הקפיטליזם והתעשייה. 
במובן הראשון, הפ״מ מייצג ביקורת תרבותית המעמידה סימני שאלה 
רדיקליים על הלוגיקה של היסודות שהפכו להיות, בשלוש מאות השנים 
האחרונות, אבן־הפינה האפיסטמולוגית של המודרניות(נאורות, תבונה, 
מדע). הפ״מ דוחה את אותם ההיבטים של הנאורות ושל המסורת 
הפילוסופית המערבית המתבססים על תיאוריות כוללניות 
( 68 ^ 311 ־ 1 * 01613031 ) ומתעלמים מהספציפיות של חיי יום־יום, מהמיוחד 
והמקומי. הפ״מ דוחה קטגוריות אוניברסליות ורואה אותן כטוטליטריות 
וטרוריסטיות. 

במובן השני, פ״מ מתייחס לשינוי הרדיקלי ביחסי־הייצור, להתפתחות 
של טכנולוגיות חדשות ששינו מן היסוד את תחומי הטלקומוניקציה 
ועיבוד המידע, והכוחות הפועלים על כל־עולמיות והקשרים ההדדיים 
בין תחומי הכלכלה, הפוליטיקה והתרבות. 
(לפי: 14 , 10 ־ 1988:9 , * 011 ז 01 ). 

2 . בתחום האמנות הפ״מ מתאפיין בעיקר במחיקת האבחנה הישנה בין 
תרבות "גבוהה" לבין מה שמכונה תרבות המונית או עממית. זו אולי 
ההתפתחות המכאיבה ביותר מבחינה אקדמית, שהיו לה באופן מסורתי 
זכויות־חזקה ( 681 ־ 10161 681601 ׳\) בשמירת תחום של תרבות גבוהה או 
אליטיסטית בניגוד לסביבה של קרתנות, של טעם רע וקיטש, של סדרות 
טלוויזיה, ותרבות של 18651 ( 81 , * 161 ) 1163 . אך רכים מהפוסטמודרניסטים 
הוקסמו בדיון מהסגנון הזה. הם מאמצים אותו ומכלילים אותם בתרבותם 
עד כדי כך שקשה יותר ויותר לתחום את הגבול בין אמנות "גבוהה" 
לבין צורות מסחריות של אמנות. "ללמוד מלאס ווגאס." 

(לפי 1983:111 , 13016800 ) 

3 . פוסטמודרניזם מסמן את מותן של תיאוריות כוללניות 
( 68 ׳\ 311 ־ח 0161303 ) שתפקידן הטרוריסטי, הסודי היה לבסס ולהעניק 
לגיטימציה להיסטוריה אנושית "אוניברסלית". אנו שרויים כעת בתהליך 

של יקיצה מסיוט המודרניות, על הגיונה המניפולטיבי ופולחן הטוטליות, 
לתוך הפלורליזם של הפוסטמודרניות, המגוון ההטרוגני של סגנונות־ 
חיים ומשחק י ־לשח. 
(לפי: 1989:9 , ח 1610 § £3 ). 

4 . הפ״מ הוא מעיקרו תגובה לנוקשות של ראיית העולם המודרניסטית 
האוניברסלית־הפוזיטיביסטית, הטכנוקרטית והרציונלית. מודרניזם 
אוניברסלי מזוהה עם אמונה בקדמה קווית, אמיתות מוחלטות, ותכנון 
רציונלי של סדרי חברה אידיאליים. בניגוד לכך, פ״מ מעדיף הטרוגניות 
והבדלים, שבירת השלמות, אי־ביטחון ואי־אמון עמוק בכל "שיח" 
אוניברסלי, כוללני. דאגה מיוחדת המאפיינת פוסטמודרניסטים היא 
הדאגה ליחס של כבוד לכל "אחר"(גזע, צבע עור, מין, דת וכר). 
(שם: 7 .) 

5 . לפי הפילוסוף הצרפתי ליוטאר( 1^0131x1 ), הרוח השולטת בעידן שלנו 
היא רוח של אי־אמון כלפי מטה־נרטיבים. במילים אחרות, שוב אין 
אמון במערכות־האמונה ( 8 וז 8161 ׳( 8 ? 6110 <!) הגדולות של העבר, 
בהיסטוריה, בקדמה, או באמת. הכושר שלנו להחזיק באמונות אלה 
התערער על־ידי ההפגזה המתמדת של תמונות ואינפורמציה באמצעות 
טכנולוגיה חדשה ואמצעי התקשורת ההמונית... שוב אין אנו יכולים 
לייחס משמעות לעולם מפני שלא קיים עולם קוהרנטי בעל־משמעות. 
במקום זה אנו חיים בעולם של חלומות ופנטזיה - עולם של הטלוויזיה, 

או של הקניון, של משחקי וידיאו, של דיסנילנד. הקיץ הקץ על 
הפוליטיקה, אנשים הפכו לצרכנים חסרי שיקול והלשון השלטת היא 
לשון של אריזה ופרסומת... 

אולם צרכנות שגעונית זו היא מעיקרה תופעה של העולם הראשון, 
ובמיוחד של ארצות־הברית. המצב במקומות אחרים בעולם שונה 
לחלוטין. 

(ערך פ״מ במילון 1635, 1994:420 ) 1 ?ס ׳(ת 03 ס!ז 10 <£ 11101110500 !? 16 ( 1 ). 

6 . יותר ויותר מסתבר שהתרבות המערבית שרויה בתוך תוכה של 
טרנספורמציה. צורת־חיים מסוימת מתיישנת. באופן רטרוספקטיבי 
טרנספורמציה זאת עלולה להיות כה קיצונית(וגם כה איטית) כמו השינוי 
מחברה ביניימית לחברה מודרנית. לפיכך, רגע זה בתולדות המערב 
עתיר שינויים עמוקים, אך מובנים רק מעט, עתיר אי־ודאות 
ואמביוולנטיות. 

(ג׳יין פלאקס, מצוטטת על־ידי 1990:351 , . £121113116131 ?). 

"עד לאחרונה, המושג "פוסטמודרניזם" לא חרג מתחומי האסתטיקה 
והיה בעיקר עניין כמעט אזוטרי, המיועד לחוג מצומצם של 
מומחים בתחומי האמנויות, הארכיטקטורה וביקורת ספרותית, 
כביטוי כללי של הסתייגות ממה שכונה "מודרניזם" באמנויות 
השונות בסוף המאה ה- 19 ובעשורים הראשונים של המאה ה־ 20 . 
בשני העשורים האחרונים, במיוחד בשנות התשעים, העולם 
האינטלקטואלי המערבי מוצף דיון ער, לעתים סוער, בנושאים 
המכונים פוסטמודרניסטיים. באוקטובר 1981 כתב העיתון הצרפתי 
לה מונד, בנוסח ׳המניפסט הקומוניסטי , , כי ׳רוח רפאים מהלכת 
על אירופה, רוח הרפאים של הפוסטמודרניזם׳, ללמדך כי יש 
משהו מבהיל ומסוכן ברעיונות הפוסטמודרניסטים המתפשטים". 

(מתוך פרק א , "פוסטמודרניזם וחינוך") 

